
Ενσωμάτωση στην ελληνική νομοθεσία της Οδη¬ 
γίας 2014/94/ΕΕ του Ευρωπαϊκού Κοινοβουλίου 
και του Συμβουλίου της 22ας Οκτωβρίου 2014 
για την ανάπτυξη υποδομών εναλλακτικών καυ¬ 
σίμων, απλοποίηση διαδικασίας αδειοδότησης 
και άλλες διατάξεις πρατηρίων παροχής καυσί¬ 
μων και ενέργειας και λοιπές διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΕΝΣΩΜΑΤΩΣΗ ΣΤΗΝ ΕΛΛΗΝΙΚΗ ΝΟΜΟΘΕΣΙΑ 
ΤΗΣ ΟΔΗΓΙΑΣ 2014/94/ΕΕ ΤΟΥ ΕΥΡΩΠΑΪΚΟΥ 
ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ ΤΗΣ 
22ας ΟΚΤΩΒΡΙΟΥ 2014 ΓΙΑ ΤΗΝ ΑΝΑΠΤΥΞΗ 
ΥΠΟΔΟΜΩΝ ΕΝΑΛΛΑΚΤΙΚΩΝ ΚΑΥΣΙΜΩΝ 

Άρθρο 1 

Αντικείμενο και πεδίο εφαρμογής 
(άρθρο 1 της Οδηγίας 2014/94/ΕΕ) 

Οι διατάξεις του παρόντος Κεφαλαίου αποτελούν 
προσαρμογή στην ελληνική νομοθεσία της Οδηγίας 
2014/94/ΕΕ του Ευρωπαϊκού Κοινοβουλίου και του Συμ¬ 
βουλίου της 22ας Οκτωβρίου 2014, για την ανάπτυξη 
υποδομών εναλλακτικών καυσίμων στην Ένωση, προ- 
κειμένου να ελαχιστοποιηθεί η εξάρτηση από το πετρέ¬ 
λαιο και εν γένει από τα υγρά συμβατικά καύσιμα και να 
περιοριστούν οι περιβαλλοντικές επιπτώσεις στον τομέα 
των μεταφορών. 

Με το παρόν Κεφάλαιο ορίζονται ελάχιστες προδια¬ 
γραφές για τη δημιουργία υποδομών εναλλακτικών καυ¬ 
σίμων, περιλαμβανομένων των σημείων επαναφόρτισης 
των ηλεκτρικών οχημάτων και των σημείων ανεφοδια¬ 
σμού φυσικού αερίου (ΙΝΟ και ΈΝΟ) και υδρογόνου. 
Τέλος, ορίζονται οι τεχνικές προδιαγραφές για την επα- 
ναφόρτιση, τα σημεία ανεφοδιασμού και προδιαγραφές 
για τον τρόπο με τον οποίο θα γίνεται η πληροφόρηση 
των χρηστών. 


Άρθρο 2 
Ορισμοί 

(άρθρο 2 της Οδηγίας 2014/94/ΕΕ) 

Για τους σκοπούς του Κεφαλαίου του παρόντος νόμου, 
νοούνται ως: 

1. «εναλλακτικά καύσιμα»: τα καύσιμα ή οι πηγές 
ενέργειας που χρησιμεύουν, έστω και εν μέρει, ως υπο¬ 
κατάστατο για το ορυκτό πετρέλαιο στον ενεργειακό 
εφοδιασμό στις μεταφορές και που έχουν τη δυνατότη¬ 
τα να συμβάλουν στην απαλλαγή των μεταφορών από 
τις εκπομπές άνθρακα ενισχύοντας τις περιβαλλοντικές 
επιδόσεις του εν λόγω τομέα. Σε αυτά περιλαμβάνονται, 
μεταξύ άλλων: 

- η ηλεκτρική ενέργεια, 

- το υδρογόνο, 

- τα βιοκαύσιμα, όπως ορίζονται στο άρθρο 2 σημείο θ' 
της Οδηγίας 2009/28/ΕΚ, που ενσωματώθηκε στο εθνικό 
δίκαιο με τη παρ. 1 του άρθρου 15 του Ν. 4062/2012 
(Α' 70), που αντικατέστησε την παρ. 16 του άρθρου 3 
του Ν. 3054/2002 (Α' 230) και εξειδικεύονται στην παρ. 
8 του άρθρου 2 του Ν. 3468/2006 (Α' 129), 

- τα συνθετικά και παραφινικά καύσιμα, 

- το φυσικό αέριο, συμπεριλαμβανομένου του βιο- 
μεθανίου, σε αέρια μορφή (συμπιεσμένο φυσικό αέριο 
- ΈΝΟ) και σε υγροποιημένη μορφή (υγροποιημένο φυ¬ 
σικό αέριο - ΙΝΟ) και, 

- το υγροποιημένο πετρελαϊκό αέριο (υγραέριο - ΙΡΟ), 

2. «ηλεκτρικό όχημα (Η/Ο)»: μηχανοκίνητο όχημα εξο¬ 
πλισμένο με σύστημα μετάδοσης της κίνησης το οποίο 
περιέχει τουλάχιστον μία μη περιφερειακή (εξωτερική, 
βοηθητική) ηλεκτρική μηχανή ως μετατροπέα ενέργειας 
με ηλεκτρικό επαναφορτιζόμενο σύστημα αποθήκευσης 
ενέργειας, το οποίο μπορεί να επαναφορτίζεται εξωτε¬ 
ρικά, 

3. «σημείο επαναφόρτισης»: διεπαφή ικανή να φορτί¬ 
σει ένα ηλεκτρικό όχημα κάθε φορά ή να αντικαταστήσει 
την μπαταρία ενός ηλεκτρικού οχήματος κάθε φορά, 

4. «σημείο επαναφόρτισης κανονικής ισχύος»: σημείο 
επαναφόρτισης που επιτρέπει τη μεταφορά ηλεκτρισμού 
σε ηλεκτρικό όχημα ισχύος έως και 22 I<\Λ/, αποκλεισμέ¬ 
νων των μηχανημάτων με ισχύ έως και 3,7 I<\Λ/, τα οποία 

είναι εγκατεστημένα σε ιδιωτικές κατοικίες ή ο κύριος 
σκοπός τους δεν είναι να φορτίζουν ηλεκτρικά οχήματα 
και τα οποία δεν είναι δημοσίως προσβάσιμα, 

5. «σημείο επαναφόρτισης υψηλής ισχύος»; σημείο 
επαναφόρτισης που επιτρέπει τη μεταφορά ηλεκτρισμού 
σε ηλεκτρικό όχημα ισχύος μεγαλύτερης των 22 I<\Λ/, 

6. «από ξηράς παροχή ηλεκτρικής ενέργειας»; η από 
ξηράς παροχή ηλεκτρικής ενέργειας μέσω τυποποιημέ¬ 
νης διεπαφής σε ελλιμενισμένα θαλασσοπλοούντα πλοία 
ή πλωτά μέσα (πλοία, σκάφη κ.ά.) εσωτερικής (εντός εν- 
δοχώρας) ναυσιπλοΐας, 

7. «δημοσίως προσβάσιμο σημείο επαναφόρτισης ή 
ανεφοδιασμού»; σημείο επαναφόρτισης ή ανεφοδια¬ 
σμού που παρέχει εναλλακτικό καύσιμο με άνευ δια¬ 
κρίσεων πρόσβαση σε όλους τους χρήστες. Η άνευ δι¬ 
ακρίσεων πρόσβαση μπορεί να περιλαμβάνει διάφορα 
μέσα για την ταυτοποίηση, τη χρήση και την πληρωμή, 

8. «σημείο ανεφοδιασμού»; εγκατάσταση ανεφοδια¬ 
σμού για την παροχή οποιουδήποτε καυσίμου, εξαιρου- 
μένου του ΕΝΟ, μέσω σταθερής ή κινητής εγκατάστασης, 

9. «σημείο ανεφοδιασμού με ΕΝΟ»; εγκατάσταση ανε¬ 
φοδιασμού για την παροχή ΕΝΟ, η οποία αποτελείται, 
είτε από σταθερή ή κινητή εγκατάσταση ή υπεράκτια 
εγκατάσταση ή από άλλα συστήματα. 

Άρθρο 3 

Εθνικό πλαίσιο πολιτικής 
(άρθρο 3 της Οδηγίας 2014/94/ΕΕ) 

1. Θεσπίζεται εθνικό πλαίσιο πολιτικής για την ανά¬ 
πτυξη της αγοράς υποδομών εναλλακτικών καυσίμων 
στον τομέα των μεταφορών και για την υλοποίηση των 
σχετικών υποδομών, που περιλαμβάνει τουλάχιστον τα 
ακόλουθα στοιχεία: 

- αξιολόγηση της υφιστάμενης κατάστασης και της 
μελλοντικής ανάπτυξης της αγοράς σε ό,τι αφορά τα 
εναλλακτικά καύσιμα στον τομέα των μεταφορών, με¬ 
ταξύ άλλων υπό το πρίσμα της πιθανής ταυτόχρονης και 
συνδυασμένης χρήσης τους, και της ανάπτυξης των υπο¬ 
δομών εναλλακτικών καυσίμων, λαμβανομένης υπόψη, 
εφόσον υπάρχει, της διασυνοριακής συνέχειας, 

- εθνικούς σκοπούς και στόχους, δυνάμει του άρθρου 
4 παράγραφοι Ί, 3 και 5, του άρθρου 6 παράγραφοι 1, 
2, 3 και 4 (α' έως δ') και του άρθρου 5 παράγραφος 1, 
για την ανάπτυξη υποδομών εναλλακτικών καυσίμων. 
Οι εν λόγω εθνικοί σκοποί και στόχοι καθορίζονται και 
αναθεωρούνται βάσει της εκτίμησης της εθνικής, πε¬ 
ριφερειακής και ευρωπαϊκής ζήτησης, διασφαλίζοντας 
παράλληλα τη συμμόρφωση προς τις ελάχιστες προδι¬ 
αγραφές περί υποδομών που ορίζονται στον παρόντα 
νόμο, 

- μέτρα που απαιτούνται για την εξασφάλιση της επί¬ 
τευξης των εθνικών σκοπών και στόχων που προβλέπο- 
νται στο εθνικό πλαίσιο πολιτικής, 

- μέτρα που μπορούν να προάγουν την ανάπτυξη υπο¬ 
δομών εναλλακτικών καυσίμων στις υπηρεσίες δημόσι¬ 
ων μεταφορών, 

- καθορισμός των αστικών/προαστιακών, άλλων πυ- 
κνοκατοικημένων περιοχών, καθώς και δικτύων, που, 
αναλόγωςτων αναγκών της αγοράς, εξοπλίζονται με δη¬ 


μοσίως προσβάσιμα σημεία επαναφόρτισης, σύμφωνα 
προς το άρθρο 4 παράγραφος 1, 

- καθορισμός των αστικών/προαστιακών, άλλων πυ- 
κνοκατοικημένων περιοχών, καθώς και δικτύων, που, 
αναλόγως των αναγκών της αγοράς, εξοπλίζονται με ση¬ 
μεία ανεφοδιασμού με ΈΝΘ, σύμφωνα προςτο άρθρο 6 
παράγραφος 4.γ του παρόντος νόμου, 

- αξιολόγηση της ανάγκης εγκατάστασης σημείων ανε¬ 
φοδιασμού με ΕΝΟ σε λιμένες εκτός του κεντρικού δι¬ 
κτύου του Διευρωπαϊκού Δικτύου Μεταφορών (ΔΕΔ-Μ), 

- εξέταση της ανάγκης εγκατάστασης σε αερολιμένες 
σημεία ανεφοδιασμού ηλεκτρικού ρεύματος, προς χρή¬ 
ση από σταθμευμένα αεροσκάφη. 

2. Στο εθνικό πλαίσιο πολιτικής της παραγράφου 1 του 
παρόντος άρθρου, λαμβάνονται υπόψη οι ανάγκες των 
διαφόρων μέσων μεταφοράς, συμπεριλαμβανομένων 
αυτών για τα οποία τα διαθέσιμα εναλλακτικά αντί των 
ορυκτών καυσίμων είναι περιορισμένα. 

3. Ομοίως, στο εθνικό πλαίσιο πολιτικής της παραγρά¬ 
φου 1 του παρόντος άρθρου, λαμβάνονται υπόψη, ανα¬ 
λόγως, οι ανάγκες των περιφερειακών και των τοπικών 
αρχών, καθώς και εκείνες των ενδιαφερομένων φορέων. 

4. Δύναται να διενεργείται διαβούλευση, με άλλα κρά¬ 
τη - μέλη, ώστε να διασφαλίζεται ο καλύτερος δυνατός 
συντονισμός και η συνοχή των μέτρων που απαιτούνται 
για την επίτευξη των στόχων του παρόντος Κεφαλαίου. 

5. Μέτρα που λαμβάνονται για τη στήριξη των υποδο¬ 
μών εναλλακτικών καυσίμων πρέπει να είναι σύμφωνα 
με τους κανόνες περί κρατικών ενισχύσεων της Συνθή¬ 
κης για τη Λειτουργία της Ευρωπαϊκής Ένωσης (ΣΛΕΕ). 

6. Το εθνικό πλαίσιο πολιτικής της παραγράφου 1 του 
παρόντος άρθρου, οφείλει να συμμορφώνεται προς την 
ισχύουσα νομοθεσία της Ευρωπαϊκής Ένωσης ως προς 
το περιβάλλον και την προστασία του κλίματος. 

Άρθρο 4 

Εφοδιασμός με ηλεκτρική ενέργεια 

για μεταφορές 

(άρθρο 4 της Οδηγίας 2014/94/ΕΕ) 

1. Στο εθνικό πλαίσιο πολιτικής της παραγράφου 1 του 
άρθρου 3 διασφαλίζεται έως τις 31 Δεκεμβρίου 2020 η 
ύπαρξη ικανού αριθμού σημείων επαναφόρτισης για το 
κοινό, προκειμένου να εξασφαλιστεί ότι τα ηλεκτρικά οχή¬ 
ματα μπορούν να κυκλοφορούν τουλάχιστον σε αστικές/ 
προαστιακές και σε άλλες πυκνοκατοικημένες περιοχές 
και, κατά περίπτωση, εντός προκαθορισμένων δικτύων. 
Ο αριθμός αυτών των σημείων επαναφόρτισης προσδι¬ 
ορίζεται λαμβάνοντας υπόψη, μεταξύ άλλων, τον αριθμό 
των ηλεκτρικών οχημάτων που εκτιμάται ότι θα είναι ταξι¬ 
νομημένα έως το τέλος του 2020, καθώς και τις βέλτιστες 
πρακτικές και συστάσεις που εκδίδει η Επιτροπή. 

Επιπλέον, δύνανται να λαμβάνονται υπόψη ειδικές 
ανάγκες που αφορούν στην εγκατάσταση δημοσίως 
προσβάσιμων σημείων επαναφόρτισης σε σταθμούς 
δημόσιων μέσων μεταφοράς. 

2. Στο εθνικό πλαίσιο πολιτικής της παραγράφου 1 του 
άρθρου 3, λαμβάνονται μέτρα που ενθαρρύνουν και δι¬ 
ευκολύνουν την εγκατάσταση σημείων επαναφόρτισης 
τα οποία δεν είναι δημοσίως προσβάσιμα. 

3. Τα σημεία επαναφόρτισης ηλεκτρικών οχημάτων 
κανονικής ισχύος, με εξαίρεση των ασύρματων ή επα¬ 
γωγικών μονάδων, τα οποία θα αναπτυχθούν ή θα ανα¬ 
νεωθούν από τις 18 Νοεμβρίου 2017, πρέπει να πληρούν 
τουλάχιστον τις τεχνικές προδιαγραφές του Παραρτή¬ 
ματος II σημείο 1.1 και τις ειδικές απαιτήσεις ασφαλείας 
που ορίζονται κατά περίπτωση στην εθνική νομοθε¬ 
σία, σύμφωνα με την υπ' αριθ. Οικ. 51157/ΔΤΒΝ 1129/ 
17-5-2016 κοινή υπουργική απόφαση (Β' 1425). Γιατους 
σκοπούς του παρόντος δεν έχει εφαρμογή η υπ' αριθ. 
529/11.1.2000 υπουργική απόφαση (Β' 67). 

4. Τα σημεία επαναφόρτισης ηλεκτρικών οχημάτων 
υψηλής ισχύος, με εξαίρεση των ασύρματων ή επαγω¬ 
γικών μονάδων, τα οποία θα αναπτυχθούν ή θα ανανε¬ 
ωθούν από τις 18 Νοεμβρίου 2017, πρέπει να πληρούν 
τουλάχιστον τις τεχνικές προδιαγραφές του Παραρτή¬ 
ματος II σημείο 1.2. 

5. Η ανάγκη παροχής ηλεκτρικής ενέργειας από ξηράς 
σε πλοία και πλωτά μέσα (πλοία, σκάφη κ.ά.), ελλιμενι¬ 
σμένα σε λιμένες θαλάσσιας και εσωτερικής ναυσιπλο¬ 
ΐας, αξιολογείται εντός του εθνικού πλαισίου πολιτικής 
της παραγράφου 1 του άρθρου 3 του παρόντος νόμου. 
Η από ξηράς παροχή ηλεκτρικής ενέργειας εγκαθίσταται 
κατά προτεραιότητα σε λιμένες του κεντρικού δικτύου 
του ΔΕΔ-Μ και σε άλλους λιμένες, έωςτις 31 Δεκεμβρίου 
2025, εκτός εάν δεν υπάρχει ζήτηση και το κόστος είναι 
δυσανάλογο προς τα οφέλη, μεταξύ των οποίων και τα 
περιβαλλοντικά οφέλη. 

6. Οι εγκαταστάσεις για την από ξηρά παροχή ηλε¬ 
κτρικής ενέργειας των πλοίων που εκτελούν θαλάσσιες 
μεταφορές, οι οποίες θα κατασκευαστούν ή θα ανανεω¬ 
θούν από τις 18 Νοεμβρίου 2017, πληρούν τις τεχνικές 
προδιαγραφές του Παραρτήματος II σημείο 1.7. 

7. Για την επαναφόρτιση ηλεκτρικών οχημάτων στα 
δημοσίως προσβάσιμα σημεία επαναφόρτισης χρησιμο¬ 
ποιούνται, εφόσον είναι τεχνικά και οικονομικά εφικτό, 
ευφυή συστήματα μέτρησης, όπως ορίζονται στο άρθρο 3 
του Ν. 4342/2015 (Α' 143), και σύμφωνα με τις απαιτήσεις 
της παραγράφου 2 του άρθρου 11 του εν λόγω νόμου. 

8. Όσοι από τους διαχειριστές δημοσίως προσβάσι- 
μων σημείων επαναφόρτισης (Φορείς Εκμετάλλευσης 
Υποδομών Φόρτισης Η/Ο), είναι «Επιλέγοντες Πελάτες», 
όπως αυτοί ορίζονται στις διατάξεις του άρθρου 137 του 
Ν. 4001/2011 (Α' 179), είναι ελεύθεροι να αγοράζουν 
ηλεκτρική ενέργεια από οποιονδήποτε προμηθευτή 
ηλεκτρικής ενέργειας της Ένωσης, που κατέχει άδεια 
προμήθειας κατά τα οριζόμενα στο άρθρο 134 του 
Ν. 4001/2011, όπως αυτό τροποποιήθηκε και ισχύει, με 
την επιφύλαξη συμφωνίας του προμηθευτή. «Μη Επι- 
λέγοντες Πελάτες» μπορούν να είναι διαχειριστές δη¬ 
μοσίων προσβάσιμων σημείων επαναφόρτισης με τον 
προμηθευτή που ορίζεται στις διατάξεις του άρθρου 
134 του Ν. 4001/2011. Οι διαχειριστές σημείων επανα- 
φόρτισης έχουν τη δυνατότητα να παρέχουν υπηρεσίες 
επαναφόρτισης ηλεκτρικών οχημάτων στους πελάτες 
βάσει συμβολαίου, μεταξύ άλλων, και εξ ονόματος και 
για λογαριασμό παροχών άλλων υπηρεσιών. 

9. Όλα τα δημοσίως προσβάσιμα σημεία επαναφόρτι- 
σης παρέχουν τη δυνατότητα επί τούτω (3ά Γιος) χρέω- 


σης για τους χρήστες ηλεκτρικών οχημάτων, χωρίς την 
υποχρέωση σύναψης συμβολαίου με τον οικείο προμη¬ 
θευτή ή διαχειριστή ηλεκτρικής ενέργειας. 

Άρθρο 5 

Εφοδιασμός με υδρογόνο 

για οδικές μεταφορές 

(άρθρο 5 της Οδηγίας 2014/94/ΕΕ) 

1. Στο εθνικό πλαίσιο πολιτικής της παραγράφου 1 του 
άρθρου 3 δύνανται να περιλαμβάνονται και να καθορί¬ 
ζονται δημοσίως προσβάσιμα σημεία ανεφοδιασμού με 
υδρογόνο. Στην περίπτωση αυτή, έως τις 31 Δεκεμβρίου 
2025 πρέπει να είναι διαθέσιμος ικανός αριθμός τέτοιων 
σημείων ανεφοδιασμού, προκειμένου να διασφαλίζεται 
η κυκλοφορία μηχανοκίνητων οχημάτων που κινούνται 
με υδρογόνο, συμπεριλαμβανομένων των οχημάτων 
κυψελών καυσίμων, εντός προκαθορισμένων δικτύων, 
συμπεριλαμβανομένων και των διασυνοριακών συνδέ¬ 
σεων όπου ενδείκνυται. 

2. Τα δημοσίως προσβάσιμα σημεία ανεφοδιασμού με 
υδρογόνο που θα αναπτυχθούν ή θα ανανεωθούν από 
τις 18 Νοεμβρίου 2017, πρέπει να πληρούν τις τεχνικές 
προδιαγραφές του Παραρτήματος II σημείο 2. 

Άρθρο 6 

Εφοδιασμός με φυσικό αέριο για τις μεταφορές 
(άρθρο 6 της Οδηγίας 2014/94/ΕΕ) 

1. Στο εθνικό πλαίσιο πολιτικής της παραγράφου 1 του 
άρθρου 3 διασφαλίζεται ότι, υπάρχει ικανός αριθμός 
σημείων ανεφοδιασμού με ΕΝΟ σε θαλάσσιους λιμένες 
προκειμένου να καθίσταται δυνατή η κυκλοφορία πλω¬ 
τών μέσων (πλοία, σκάφη κ.ά.) εσωτερικής ναυσιπλοΐας ή 
πλοίων θαλάσσιας ναυσιπλοΐας, που κινούνται με ΕΝΟ σε 
ολόκληρο το κεντρικό δίκτυο ΔΕΔ-Μ, έως τις 31 Δεκεμ¬ 
βρίου 2025. Όπου απαιτείται, αναπτύσσεται συνεργασία 
με γειτονικά κράτη - μέλη για την εξασφάλιση επαρκούς 
κάλυψης του κεντρικού δικτύου ΔΕΔ-Μ. 

2. Στο εθνικό πλαίσιο πολιτικής της παραγράφου 1 του 
άρθρου 3 διασφαλίζεται ότι, υπάρχει ικανός αριθμός ση¬ 
μείων ανεφοδιασμού με ΕΝΟ σε εσωτερικούς λιμένες 
προκειμένου να καθίσταται δυνατή η κυκλοφορία πλω¬ 
τών μέσων (πλοία, σκάφη κ.ά.) εσωτερικής ναυσιπλοΐας ή 
πλοίων θαλάσσιας ναυσιπλοΐας που κινούνται με ΕΝΟ σε 
ολόκληρο το κεντρικό δίκτυο ΔΕΔ-Μ, έως τις 31 Δεκεμ¬ 
βρίου 2030. Όπου απαιτείται, αναπτύσσεται συνεργασία 
με γειτονικά κράτη-μέλη για την εξασφάλιση επαρκούς 
κάλυψης του κεντρικού δικτύου ΔΕΔ-Μ. 

3. Για την παροχή πρόσβασης στα σημεία ανεφοδια¬ 
σμού με ΕΝΟ που αναφέρονται παραπάνω στις παραγρά¬ 
φους 1 και 2 του παρόντος άρθρου, λαμβάνονται επίσης 
υπόψη οι τρέχουσες ανάγκες της αγοράς. 

4. Στο εθνικό πλαίσιο πολιτικής της παραγράφου 1 του 
άρθρου 3 διασφαλίζεται: 

α) ότι υπάρχει ικανός αριθμός σημείων ανεφοδιασμού 
με υγροποιημένο φυσικό αέριο (ΕΝΟ) για το κοινό, έως 
τις 31 Δεκεμβρίου 2025, τουλάχιστον στο υφιστάμενο 
κεντρικό δίκτυο ΔΕΔ-Μ, προκειμένου να εξασφαλίζεται 
ότι τα βαρέα επαγγελματικά μηχανοκίνητα οχήματα που 
λειτουργούν με ΕΝΟ μπορούν να κυκλοφορούν παντού, 

εφόσον υπάρχει σχετική ζήτηση και το κόστος δεν είναι 
δυσανάλογο προς τα οφέλη, συμπεριλαμβανομένων των 
περιβαλλοντικών οφελών, 

β) επαρκές σύστημα διανομής και τροφοδοσίας ΕΝΟ, 
συμπεριλαμβανομένων και εγκαταστάσεων φόρτωσης 
βυτιοφόρων οχημάτων που προμηθεύουν τα σημεία 
ανεφοδιασμού των παραγράφων 1,2 και 4.α του παρό¬ 
ντος άρθρου. Κατά παρέκκλιση δύναται να σχηματίζο¬ 
νται συμπράξεις με γειτονικά κράτη - μέλη, με σκοπό την 
υλοποίηση της παρούσας απαίτησης, οι οποίες εντάσ¬ 
σονται στις υποχρεώσεις υποβολής σχετικών εκθέσεων 
του παρόντος νόμου, 

γ) ότι έως τις 31 Δεκεμβρίου 2020 υπάρχει ικανός 
αριθμός σημείων ανεφοδιασμού με ΟΝΟ για το κοινό 
προκειμένου να εξασφαλιστεί ότι, κατ' εφαρμογή της 
έκτης περίπτωσης της παραγράφου 1 του άρθρου 3, τα 
μηχανοκίνητα οχήματα που χρησιμοποιούν ΟΝΟ μπο¬ 
ρούν να κυκλοφορήσουν σε αστικές/προαστιακές και 
σε άλλες πυκνοκατοικημένες περιοχές, 
δ) ότι έως τις 31 Δεκεμβρίου 2025 υπάρχει ικανός 
αριθμός σημείων ανεφοδιασμού με ΟΝΟ για το κοινό, 
τουλάχιστον στο υφιστάμενο κεντρικό δίκτυο ΔΕΔ-Μ, 
προκειμένου να εξασφαλίζεται ότι τα βαρέα επαγγελ¬ 
ματικά μηχανοκίνητα οχήματα που λειτουργούν με ΟΝΟ 
μπορούν να κυκλοφορούν παντού, 
ε) ότι τα σημεία ανεφοδιασμού μηχανοκίνητων οχη¬ 
μάτων με ΟΝΟ τα οποία θα αναπτυχθούν ή θα ανανεω¬ 
θούν από τις 18 Νοεμβρίου 2017, πρέπει να πληρούν 
τις τεχνικές προδιαγραφές του Παραρτήματος II σημείο 
3.4. του άρθρου 9. 

Άρθρο 7 

Ενημέρωση των χρηστών 
(άρθρο 7 της Οδηγίας 2014/94/ΕΕ) 

1. Με την επιφύλαξη του Ν. 4062/2012 (Α' 70), τα 
Υπουργεία Υποδομών και Μεταφορών και Οικονομίας 
και Ανάπτυξης, διασφαλίζουν ότι διατίθενται σχετικές, 
συνεπείς και σαφείς πληροφορίες όσον αφορά τα μη¬ 
χανοκίνητα οχήματα τα οποία τροφοδοτούνται συστη¬ 
ματικά με μεμονωμένα καύσιμα που διατίθενται στην 
αγορά ή ανεφοδιάζονται σε σημεία ανεφοδιασμού. Οι 
πληροφορίες αυτές πρέπει να περιέχονται στα εγχειρί¬ 
δια των μηχανοκίνητων οχημάτων, στα σημεία ανεφοδι¬ 
ασμού και επαναφόρτισης, στα μηχανοκίνητα οχήματα 
και σε αντιπροσωπείες μηχανοκίνητων οχημάτων στην 
επικράτεια. Η απαίτηση αυτή ισχύει για τα μηχανοκίνη¬ 
τα οχήματα και τα εγχειρίδια μηχανοκίνητων οχημάτων 
που διατίθενται στην αγορά μετά από τις 18 Νοεμβρίου 
2016. 

2. Η παροχή πληροφοριών της παραγράφου 1 βασί¬ 
ζεται στις διατάξεις επισήμανσης (πιστοποίησης) που 
αφορούν στη συμμόρφωση των καυσίμων με τα ευ¬ 
ρωπαϊκά πρότυπα ή/και τα εθνικά πρότυπα του Εθνι¬ 
κού Οργανισμού Τυποποίησης (ΕΣΥΠ/ΕΛΟΤ), τα οποία 
καθορίζουν τις τεχνικές προδιαγραφές των καυσίμων. 
Όταν τα πρότυπα αυτά αναφέρονται σε γραφική μορ¬ 
φή, περιλαμβανομένου χρωματικού κώδικα σχήματα, η 
γραφική μορφή πρέπει να είναι απλή, εύκολα κατανοητή 
και ευδιάκριτη: 


α) στις αντίστοιχες αντλίες και στα ακροφύσιά τους, σε 
όλα τα σημεία ανεφοδιασμού, από την ημερομηνία που 
τα καύσιμα τίθενται στην αγορά, 

β) επάνω ή πολύ κοντά σε όλα τα καπάκια δεξαμενών 
καυσίμων όλων των μηχανοκίνητων οχημάτων που εί¬ 
ναι συμβατά και συνιστάται η χρήση τους με τα εν λόγω 
καύσιμα, καθώς και στα εγχειρίδια των μηχανοκίνητων 
οχημάτων, όταν τα εν λόγω μηχανοκίνητα οχήματα τίθε¬ 
νται στην αγορά μετά τις 18 Νοεμβρίου 2016. 

3. Ειδικότερα, για το φυσικό αέριο και το υδρογόνο, 
εφόσον απαιτείται η αναγραφή των τιμών τους στα 
πρατήρια, αναγράφεται ενημερωτικά και η σύγκριση 
των σχετικών τιμών τους, αναγόμενες στην ίδια μετρική 
μονάδα. Η αναγραφή αυτής της πληροφορίας δεν πρέπει 
να παραπλανά και να δημιουργεί σύγχυση στον χρήστη. 

4. Εάν αναπροσαρμόζονται οι διατάξεις επισήμανσης 
των αντίστοιχων ευρωπαϊκών προτύπων ή εθνικών προ¬ 
τύπων του Εθνικού Οργανισμού Τυποποίησης (ΕΣΥΠ/ 
ΕΛΟΤ), σε περίπτωση που εκδίδονται εκτελεστικές 
πράξεις σχετικά με την επισήμανση ή αναπτύσσονται 
νέα ευρωπαϊκά ή εθνικά πρότυπα του Εθνικού Οργανι¬ 
σμού Τυποποίησης (ΕΣΥΠ/ΕΛΟΤ) για εναλλακτικά καύ¬ 
σιμα, δύνανται οι αντίστοιχες απαιτήσεις επισήμανσης 
να εφαρμόζονται σε όλα τα σημεία ανεφοδιασμού και 
επαναφόρτισης και στα μηχανοκίνητα οχήματα που τα¬ 
ξινομούνται στην επικράτεια εικοσιτέσσερις (24) μήνες 
μετά την αντίστοιχη επικαιροποίηση ή έκδοσή τους. 

5. Στην περίπτωση που είναι διαθέσιμα τα δεδομένα 
της γεωγραφικής τοποθεσίας των δημοσίως προσβάσι- 
μων σημείων ανεφοδιασμού και επαναφόρτισης με εναλ¬ 
λακτικά καύσιμα του παρόντος Κεφαλαίου, διατίθενται 
δημόσια και χωρίς διακρίσεις σε όλους τους χρήστες. 
Οσον αφορά τα δεδομένα για τα σημεία επαναφόρτισης, 
στην περίπτωση που είναι διαθέσιμα, δύνανται να περι¬ 
λαμβάνουν πληροφορίες ως προς την τρέχουσα αλλά και 
προηγούμενων περιόδων προσβασιμότητα, καθώς και 
για την επαναφόρτιση σε τρέχοντα χρόνο. 

Άρθρο 8 

Υποβολή εκθέσεων και επανεξέταση 
(άρθρο 10 της Οδηγίας 2014/94/ΕΕ) 

Το Υπουργείο Υποδομών και Μεταφορών υποβάλει 
στην Επιτροπή έκθεση σχετικά με την εφαρμογή του 
εθνικού πλαισίου πολιτικής έως τις 18 Νοεμβρίου 2019 
και ανά τριετία στη συνέχεια, η οποία συντάσσεται σε συ¬ 
νεργασία μετά Υπουργεία Περιβάλλοντος και Ενέργειας, 
Οικονομικών, Οικονομίας και Ανάπτυξης και Τουρισμού. 
Στις εκθέσεις αυτές περιλαμβάνονται οι πληροφορίες 
που παρατίθενται στο Παράρτημα I και, εφόσον συντρέ¬ 
χει περίπτωση, αναλύεται το επίπεδο υλοποίησης των 
εθνικών σκοπών και στόχων που αναφέρονται στο εθνι¬ 
κό πλαίσιο πολιτικής της παραγράφου 1 του άρθρου 3. 

Με τον παρόντα νόμο θεσπίζεται το εθνικό πλαίσιο 
πολιτικής του άρθρου 3, ενώ με κοινή απόφαση των 
Υπουργών Υποδομών και Μεταφορών, Περιβάλλοντος 
και Ενέργειας, Εσωτερικών, Εξωτερικών, Οικονομίας και 
Ανάπτυξης, Τουρισμού, Οικονομικών, Παιδείας, Έρευνας 
και Θρησκευμάτων, Ναυτιλίας και Νησιωτικής Πολιτικής, 
Αγροτικής Ανάπτυξης και Τροφίμων, καθορίζονται και 

εξειδικεύονται οι απαιτούμενες λεπτομέρειες εφαρμο¬ 
γής και τεχνικές προδιαγραφές του εν λόγω εθνικού πλαι¬ 
σίου πολιτικής, για την ανάπτυξη της αγοράς υποδομών 
εναλλακτικών καυσίμων στον τομέα των μεταφορών και 
για την υλοποίηση των σχετικών υποδομών. 

Άρθρο 9 

Προσαρτώνται και αποτελούν αναπόσπαστο μέρος 
του παρόντος τα Παραρτήματα I και II της Οδηγίας 
2014/94/ΕΕ, τα οποία έχουν ως εξής: 

ΠΑΡΑΡΤΗΜΑ I της Οδηγίας 2014/94/ΕΕ 

ΕΚΘΕΣΗ 

Η έκθεση περιλαμβάνει περιγραφή των εθνικών μέ¬ 
τρων που λαμβάνονται προς υποστήριξη της δημιουρ¬ 
γίας υποδομών εναλλακτικών καυσίμων. Η έκθεση πε¬ 
ριέχει τουλάχιστον τα κατωτέρω στοιχεία: 

1. Νομικά μέτρα 

Πληροφορίες για τη θέσπιση νομικών μέτρων, τα 
οποία μπορεί να συνίστανται σε νομοθεπκά, ρυθμιστι¬ 
κά και διοικητικά μέτρα για τη στήριξη της δημιουρ¬ 
γίας υποδομών εναλλακτικών καυσίμων, όπως άδειες 
δόμησης, άδειες για χώρους στάθμευσης, πιστοποίηση 
περιβαλλοντικής απόδοσης των επιχειρήσεων και των 
παραχωρήσεων πρατηρίων καυσίμων. 

2. Μέτρα πολιτικής για τη στήριξη της εφαρμογής 
του εθνικού πλαισίου πολιτικής 

Οι πληροφορίες για τα μέτρα αυτά περιλαμβάνουν τα 
ακόλουθα στοιχεία: 

- άμεσα κίνητρα για την αγορά μεταφορικών μέσων 
που χρησιμοποιούν εναλλακτικά καύσιμα ή τη δημιουρ¬ 
γία της υποδομής, 

- πρόβλεψη φορολογικών κινήτρων για την προώθηση 
μεταφορικών μέσων που χρησιμοποιούν εναλλακτικά 
καύσιμα και τις σχετικές υποδομές, 

- χρήση δημόσιων συμβάσεων για τη στήριξη των 
εναλλακτικών καυσίμων,, συμπεριλαμβανομένων των 
ομαδοποιημένων συμβάσεων, 

- απαιτούμενα μη οικονομικά κίνητρα: π.χ. προνομιακή 
πρόσβαση σε ζώνες περιορισμένης πρόσβασης, πολιτική 
στάθμευσης, ειδικές λωρίδες κυκλοφορίας, 

- εξέταση της ανάγκης εγκατάστασης σημείων ανεφο¬ 
διασμού με ανανεώσιμο καύσιμο αεριωθούμενων τύπου 
βενζίνης, σε αερολιμένες μέσω του κεντρικού δικτύου 
του ΔΕΔ-Μ, 

- τεχνικά και διοικητικά μέτρα και νομοθεσία σχετι¬ 
κά με την αδειοδότηση της προμήθειας εναλλακτικών 
καυσίμων, προκειμένου να διευκολυνθεί η διαδικασία 
αδειοδότησης. 

3. Ανάπτυξη και στήριξη της κατασκευής 

Ετήσιος δημόσιος προϋπολογισμός προοριζόμενος 
για την ανάπτυξη υποδομών εναλλακτικών καυσίμων, 
ο οποίος διαφοροποιείται ανάλογα με το είδος των 
εναλλακτικών καυσίμων και των μεταφορών (οδικές, 
σιδηροδρομικές, πλωτές/θαλάσσιες και αεροπορικές). 

Ετήσιος δημόσιος προϋπολογισμός προοριζόμενος 
για την ενίσχυση εργοστασίων κατασκευής τεχνολογι¬ 
ών εναλλακτικών καυσίμων, ο οποίος διαφοροποιείται 
ανάλογα με το είδος των εναλλακτικών καυσίμων και 
των μεταφορών. 


Εντοπισμός τυχόν ιδιαίτερων αναγκών κατά την αρχική 
φάση της ανάπτυξης υποδομών εναλλακτικών καυσίμων. 

4. Έρευνα, τεχνολογική ανάπτυξη και επίδειξη 

(ΕΤΑ & Ε) 

Ετήσιος δημόσιος προϋπολογισμός προοριζόμενος 
για τη στήριξη της ΕΤΑ&Ε για εναλλακτικά καύσιμα, ο 
οποίος διαφοροποιείται ανάλογα με το είδος των καυ¬ 
σίμων και των μεταφορών. 

5. Σκοποί και στόχοι 

- εκτίμηση του αναμενόμενου αριθμού οχημάτων «με 
εναλλακτικά καύσιμα ως το 2020, το 2025 και το 2030, 

- επίπεδο επίτευξης των εθνικών στόχων όσον αφορά 
την ανάπτυξη υποδομών εναλλακτικών καυσίμων στα 
διάφορα είδη μεταφορών (οδικές, σιδηροδρομικές, πλω¬ 
τές / θαλάσσιες και αεροπορικές), 

- επίπεδα επίτευξης των εθνικών στόχων, ανά έτος, 
όσον αφορά την ανάπτυξη υποδομών εναλλακτικών 
καυσίμων στα διάφορα μέσα μεταφορών, 

- πληροφορίες σχετικά με τη μέθοδο που χρησιμο¬ 
ποιείται για να λαμβάνεται υπόψη η αποδοτικότητατης 
φόρτισης στα σημεία επαναφόρτισης υψηλής ισχύος. 

6. Ανάπτυξη υποδομών εναλλακτικών καυσίμων 

Μεταβολές στον ανεφοδιασμό (επιπρόσθετη χωρητι¬ 
κότητα υποδομών) και στη ζήτηση (πραγματική χρησι- 
μοποιηθείσα χωρητικότητα). 

ΠΑΡΑΡΤΗΜΑ II της Οδηγίας 2014/94/ΕΕ 

ΤΕΧΝΙΚΕΣ ΠΡΟΔΙΑΓΡΑΦΕΣ 

1. Τεχνικές προδιαγραφές για τα σημεία επανα- 
φόρτισης 

1.1. Σημεία επαναφόρτισης κανονικής ισχύος για μη¬ 
χανοκίνητα οχήματα. 

Τα σημεία επαναφόρτισης κανονικής ισχύος εναλ¬ 
λασσόμενου ρεύματος (ΑΟ) για ηλεκτρικά οχήματα 
είναι εξοπλισμένα, για σκοπούς διαλειτουργικότητας, 
τουλάχιστον με ρευματοδότες ή συνδετήρες οχημάτων 
τύπου 2, όπωςπεριγράφονται στο πρότυπο ΕΝ62196-2, 
το οποίο εμπίπτει στην Οδηγία 2014/35/ΕΕ που ενσωμα¬ 
τώθηκε στην ελληνική νομοθεσία με την υπ' αριθ. Οικ. 
51157/ΔΤΒΝ 1129/17-5-2016 κοινή υπουργική απόφαση 
(Β' 1425). Διατηρώντας παράλληλα τη συμβατότητα 
τύπου 2, οι εν λόγω ρευματοδότες θα πρέπει να είναι 
εξοπλισμένοι με χαρακτηριστικά όπως τα κλείστρα 
ασφαλείας (προστασία επαφών). 

1.2. Σημεία επαναφόρτισης υψηλής ισχύος για μηχα¬ 
νοκίνητα οχήματα. 

Τα σημεία επαναφόρτισης υψηλής ισχύος εναλλασ¬ 
σόμενου ρεύματος (ΑΟ) για ηλεκτρικά οχήματα είναι 
εξοπλισμένα, για σκοπούς διαλειτουργικότητας, του¬ 
λάχιστον με συνδετήρες τύπου 2, όπως περιγράφονται 
στο πρότυπο ΕΝ62196-2, το οποίο εμπίπτει στην Οδηγία 
2014/35/ΕΕ που ενσωματώθη κε στην ελληνική νομοθε¬ 
σία με την υπ'αριθ. Οικ. 51157/ΔΤΒΝ 1129/17-5-2016 
κοινή υπουργική απόφαση (ΒΊ425). 

Τα σημεία επαναφόρτισης υψηλής ισχύος συνεχούς 
ρεύματος (ϋΟ) για ηλεκτρικά οχήματα είναι εξοπλισμέ¬ 
να, για σκοπούς διαλειτουργικότητας, τουλάχιστον με 
σύστημα φόρτισης «Οοιηβο 2» με συνδυασμό, όπως 
περιγράφονται στο αντίστοιχο πρότυπο ΕΝ62196-3. 

1.3. Σημεία ασύρματης επαναφόρτισες μηχανοκίνητων 
οχημάτων. 

1.4. Αλλαγή συσσωρευτών μηχανοκίνητων οχημάτων. 

1.5. Σημεία επαναφόρτισης μηχανοκίνητων οχημάτων 
κατηγορίας - Ε (μοτοποδήλατα, μοτοσικλέτες, τρίκυκλα 
και ελαφρά τετράκυκλα οχήματα). 

1.6. Σημεία επαναφόρτισης ηλεκτρικών λεωφορείων. 

1.7. Η παροχή ηλεκτρικής ενέργειας από ξηράς σε 
πλοία θαλάσσιας ναυσιπλοΐας, συμπεριλαμβανομένων 
του σχεδιασμού, της εγκατάστασης και της δοκιμής των 
συστημάτων, συμμορφώνεται προς τις τεχνικές προδια¬ 
γραφές του προτύπου ΘΕΟ/ΙΞΟ/ΙΕΕΕ 80005-1. 

1.8 Παροχή ηλεκτρικής ενέργειας από ξηράς σε πλωτά 
μέσα (πλοία, σκάφη κ.α.) εσωτερικής ναυσιπλοΐας. 

2. Τεχνικές προδιαγραφές για τα ση μεία ανεφοδια¬ 
σμού μηχανοκίνητων οχημάτων με υδρογόνο 

2.1. Τα υπαίθρια σημεία ανεφοδιασμού με υδρογόνο, 
που διανέμουν αέριο υδρογόνο ως καύσιμο σε μηχανο¬ 
κίνητα οχήματα, πληρούν τις τεχνικές προδιαγραφές του 
Ι50/Τ5 20100 «Αέριο Υδρογόνο - Σταθμοί Εφοδιασμού». 

2.2. Η καθαρότητα του υδρογόνου που διανέμεται από 
τα σημεία ανεφοδιασμού με υδρογόνο πληροί τις τεχνι¬ 
κές προδιαγραφές του προτύπου 150 14687-2. 

2.3. Τα σημεία ανεφοδιασμού με υδρογόνο χρησι¬ 
μοποιούν αλγόριθμους και εξοπλισμό ανεφοδιασμού 
σύμφωνους με την προδιαγραφή Ι50ΑΓ5 20100 για τους 
σταθμούς ανεφοδιασμού αερίου υδρογόνου. 

2.4. Οι συνδετήρες μηχανοκίνητων οχημάτων για τον 
ανεφοδιασμό με αέριο υδρογόνο πληρούν το πρότυπο 
150 17268 για τον εξοπλισμό σύνδεσης για ανεφοδια¬ 
σμό μηχανοκίνητων οχημάτων που κινούνται με αέριο 
υδρογόνο. 

3. Τεχνικές προδιαγραφές για τα σημεία ανεφοδι¬ 
ασμού με φυσικό αέριο 

3.1 Τεχνικές προδιαγραφές για τα σημεία ανεφοδι¬ 
ασμού πλωτών μέσων (πλοία, σκάφη κ,α.) εσωτερικής 
ναυσιπλοΐας ή πλοίων θαλάσσιας ναυσιπλοΐας με ΕΝΟ. 

3.2 Τεχνικές προδιαγραφές για τα σημεία ανεφοδια¬ 
σμού μηχανοκίνητων οχημάτων με ΕΝΟ. 

3.3 Τεχνικές προδιαγραφές για συνδετήρες/υποδοχές 
ΈΝΟ. 

Οι συνδετήρες/υποδοχές ΈΝΟ είναι σύμφωνοι με τον 
Κανονισμό ΟΕΕ/ΗΕ αριθ. 110 (που αναφέρεται στο 150 
14469, μέρη I και II). 

3.4 Τεχνικές» προδιαγραφές για τα σημεία ανεφοδια¬ 
σμού μηχανοκίνητων οχημάτων με ΈΝ6. 

Για τις υποδομές του παρόντος παραρτήματος, όπου 
δεν αναφέρονται υφιστάμενες τεχνικές, προδιαγραφές, 
βάσει προτύπων ή άλλων διατάξεων, θα ισχύσουν οι τε¬ 
χνικές, προδιαγραφές, που θα εκδοθούν από την Ένωση, 
σύμφωνα με την 2014/94/ΕΕ Οδηγία. 

Άρθρο 10 

Τροποποίηση της παρ. 7 του άρθρου 114 
του Ν. 4070/2012 (Α'82) 

Η παρ. 7 του άρθρου 114 του Ν. 4070/2012 (Α' 82), 
όπως αντί καταστάθηκε μετο άρθρο 15 του Ν. 4233/2014 
(Α' 22), αντικαθίσταται ως εξής: 

«7. (α) Ο όρος «Πρατήρια Παροχής Καυσίμων και 
Ενέργειας» περιλαμβάνει τα αμιγή ή μικτά πρατήρια 


υγρών καυσίμων, υγραερίου (ΕΡΟ) ή/και φυσικού αε¬ 
ρίου, υγροποιημένου (ΕΝΟ) και συμπιεσμένου/πεπιε- 
σμένου (ΈΝΟ), υπό οποιονδήποτε συνδυασμό αυτών. 
Τα πρατήρια αυτά μπορεί να διαθέτουν σε διερχόμενα 
τροχοφόρα οχήματα, πλέον των παραπάνω καυσίμων, 
αυτούσια βιοκαύσιμο (όπως βιοαιθανόλη και βιοντήζελ), 
ηλεκτρική ενέργεια και υδρογόνο, καθώς και λοιπούς 
εναλλακτικούς τύπους καυσίμων, σύμφωνα με την παρ. 
1 του άρθρου 2 της 2014/94/ΕΕ Οδηγίας. 

(β) Με κοινή απόφαση των Υπουργών Υποδομών και 
Μεταφορών, Περιβάλλοντος και Ενέργειας, Εσωτερικών, 
Οικονομίας και Ανάπτυξης,Τουρισμού και Ναυτιλίας και 
Νησιωτικής Πολιτικής, καθορίζονται οι όροι, οι προϋπο¬ 
θέσεις και οι τεχνικές προδιαγραφές για την εγκατάστα¬ 
ση συσκευών φόρτισης συσσωρευτών ηλεκτροκίνητων 
οχημάτων (σημεία επαναφόρτισης), στα υφιστάμενα ή 
υπό αδειοδότηση «Πρατήρια Παροχής Καυσίμων και 
Ενέργειας», στους υφιστάμενους ή υπό αδειοδότηση 
χώρους στάσης και στάθμευσης εντός λιμενικής ζώ¬ 
νης ή/και εντός τουριστικών λιμένων (μαρίνες), στους 
υφιστάμενους ή υπό αδειοδότηση στεγασμένους και 
υπαίθριους σταθμούς αυτοκινήτων, σύμφωνα με τις δια- 
τάξειςτου Π.δ. 455/1976 (Α' 169), στα υφιστάμενα ή υπό 
αδειοδότηση συνεργεία συντήρησης και επισκευής αυ¬ 
τοκινήτων, μοτοσικλετών και μοτοποδηλάτων, σύμφωνα 
με τις διατάξεις του Π.δ. 78/1988, στα υφιστάμενα ή υπό 
αδειοδότηση δημόσια ή ιδιωτικά Κ.Τ.Ε.Ο., σε δημοσίως 
προσβάσιμα σημεία επαναφόρτισης κατά μήκος του 
αστικού, υπεραστικού και εθνικού οδικού δικτύου, σε 
χώρους στάθμευσης δημόσιων και ιδιωτικών κτιρίων, κα¬ 
θώς επίσης και σε τερματικούς σταθμούς ή σε σταθμούς 
μετεπιβίβασης μέσων μαζικής μεταφοράς επιβατών. Οι 
τεχνικές προδιαγραφές των σημείων επαναφόρτισης 
πληρούν κατ'ελάχιστον τις απαιτήσεις του Παραρτήμα¬ 
τος II της 2014/94/ΕΕ Οδηγίας. 

(γ) Με κοινές αποφάσεις των Υπουργών Υποδομών και 
Μεταφορών και Περιβάλλοντος και Ενέργειας, καθορίζο¬ 
νται οι όροι, οι προϋποθέσεις και οι τεχνικές προδιαγρα¬ 
φές για την εγκατάσταση διατάξεων παροχής (σημεία 
ανεφοδιασμού) καυσίμων σε τροχοφόρα οχήματα, για 
κάθε κατηγορία εναλλακτικών καυσίμων,εκτός ηλεκτρι¬ 
κής ενέργειας, του άρθρου 2 της 2014/94/ΕΕ Οδηγίας, 
στα υφιστάμενα ή υπό αδειοδότηση «Πρατήρια Παροχής 
Καυσίμων και Ενέργειας». Οι τεχνικές προδιαγραφές των 
σημείων ανεφοδιασμού πληρούν κατ'ελάχιστον τις απαι¬ 
τήσεις του Παραρτήματος II της 2014/94/ΕΕ Οδηγίας.» 

Άρθρο 11 

Τροποποίηση του άρθρου 12 

του Ν. 3710/2008 (Α'216) 

1. Ο τίτλος του άρθρου 12 του Ν. 3710/2008 (Α' 216) 
αντικαθίσταται ως εξής: 

«Άρθρο 12 

Παροχή Ηλεκτρικής Ενέργειας από Ξηράς και Σημεία 
Ανεφοδιασμού Καυσίμων, για πλωτά μέσα, καθώς και 
σταθμοί αυτοκινήτων εντός λιμενικής ζώνης και τουρι¬ 
στικών λιμένων (μαρίνες)». 

2. Η παρ. 1 του άρθρου 12 του Ν. 3710/2008 αντικα¬ 
θίσταται ως εξής: 




Τεύχος Α'222/30.11.2016 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


9641 


«1. Με κοινή απόφαση των Υπουργών Οικονομικών, 
Οικονομίας και Ανάπτυξης, Τουρισμού, Υποδομών και 
Μεταφορών και Ναυτιλίας και Νησιωτικής Πολιτικής, 
καθορίζονται οι όροι και οι προϋποθέσεις ίδρυσης και 
λειτουργίας, εντός της λιμενικής ζώνης και σε τουριστι¬ 
κούς λιμένες (μαρίνες): 

α) χώρων στάσης και στάθμευσης αυτοκινήτων και 
β) πρατηρίων (σημείων ανεφοδιασμού) υγρών καυσί¬ 
μων, υγραερίου και φυσικού αερίου (ΕΝ6), υπό οποιον- 
δήποτε συνδυασμό αυτών, καθώς και από ξηρός παρο¬ 
χή ηλεκτρικής ενέργειας, για την αποκλειστική διάθεση 
καυσίμων σε πλωτά μέσα (πλοία, σκάφη κ.τ.λ.). 

Οι αρμόδιες Υπηρεσίες για την έκδοση των ανωτέρω 
αδειών ίδρυσης και λειτουργίας είναι οι Υπηρεσίες Μετα¬ 
φορών και Επικοινωνιών των Περιφερειακών Ενοτήτων 
των Περιφερειών της Χώρας.» 

Άρθρο 12 

Τροποποίηση του άρθρου 9 του 
Ν. 3710/2008 (Α'216) 

Ρυθμίσεις προώθησης των σχετικών με 
τα εναλλακτικά καύσιμα δραστηριοτήτων 
των συνεργείων οχημάτων 
Στο άρθρο 9 του Ν. 3710/2008 (Α' 216) προστίθενται 
νέες παράγραφοι 5,6 και 7, ως εξής: 

«5. Με κοινή απόφαση των Υπουργών Υποδομών και 
Μεταφορών, Οικονομίας και Ανάπτυξης και Παιδείας, 
Έρευνας και Θρησκευμάτων καθορίζονται ο χρόνος 
εκπαίδευσης, το περιεχόμενο, η διδακτέα ύλη, η εκ¬ 
παιδευτική δομή και η κατάλληλη πιστοποίησή της, η 
διαδικασία, οι όροι, οι προϋποθέσεις και κάθε άλλη ανα¬ 
γκαία λεπτομέρεια για την επέκταση του αντικειμένου 
της άδειας άσκησης επαγγέλματος και της βεβαίωσης 
έναρξης άσκησης επαγγέλματος των τεχνιτών αερίων 
καυσίμων του Π.δ. 66/2010 (Α' 117), προκειμένου οι εν 
λόγω τεχνίτες να δύνανται να αναλαμβάνουν και την 
τοποθέτηση, συντήρηση και επισκευή εξαρτημάτων 
τροφοδοσίας και λειτουργίας κινητήρων αυτοκινήτων 
με υγροποιημένο φυσικό αέριο (ΕΝ6). 

Με κοινή απόφαση των Υπουργών Υποδομών και Με¬ 
ταφορών, Περιβάλλοντος και Ενέργειας και Οικονομίας 
και Ανάπτυξης καθορίζονται: α) οι όροι και οι προϋποθέ¬ 
σεις, β) ο χώρος, η εσωτερική διάταξη, ο μηχανολογικός 
εξοπλισμός, ο αριθμός και το είδος των εγκατεστημένων 
μηχανημάτων και οργάνων και γ) οι απαγορευτικές γειτ¬ 
νιάσεις και οι αποστάσεις ασφαλείας της παραγράφου 
2 του άρθρου 1 του Π.δ. 78/1988, όπως ισχύει, καθώς 
και κάθε άλλη αναγκαία λεπτομέρεια για την επέκταση 
του αντικειμένου εργασιών της άδειας λειτουργίας ή της 
βεβαίωσης νόμιμης λειτουργίας του συνεργείου αερί¬ 
ων καυσίμων της υπ' αριθ. Οικ. 41871/3068/31.8.2010 
υπουργικής απόφασης (Β' 1519), προκειμένου τα εν 
λόγω συνεργεία να δύνανται να αναλαμβάνουν τοπο¬ 
θετήσεις, επισκευές και συντηρήσεις εξαρτημάτων τρο¬ 
φοδοσίας και λειτουργίας κινητήρων αυτοκινήτων με 
υγροποιημένο φυσικό αέριο (ΕΝΟ). 

6. Με κοινή απόφαση των Υπουργών Υποδομών και 
Μεταφορών, Οικονομίας και Ανάπτυξης και Παιδείας, 
Έρευνας και Θρησκευμάτων καθορίζονται ο χρόνος 


εκπαίδευσης, το περιεχόμενο, η διδακτέα ύλη, η εκ¬ 
παιδευτική δομή και η κατάλληλη πιστοποίησή της, 
η διαδικασία, οι όροι, οι προϋποθέσεις και κάθε άλλη 
αναγκαία λεπτομέρεια για την επέκταση του αντικειμέ¬ 
νου της άδειας άσκησης επαγγέλματος και της βεβαίω¬ 
σης έναρξης άσκησης επαγγέλματος των τεχνιτών που 
αναφέρονται στις περιπτώσεις α' (μηχανοτεχνίτης) και 
β' (ηλεκτροτεχνίτης) της παρ. 2 του άρθρου 2 και στις 
περιπτώσεις α' (διπλωματούχος μηχανικός αυτοκινήτων) 
και β' (τεχνολόγος μηχανικός αυτοκινήτων) της παρ. 4 
του άρθρου 4 του Ν. 1575/1985, προκειμένου οι τεχνίτες 
των παραγράφων αυτών να δύνανται να αναλαμβάνουν 
τη συντήρηση και επισκευή ηλεκτρικών οχημάτων. 

Με κοινή απόφαση των Υπουργών Υποδομών και Με¬ 
ταφορών, Περιβάλλοντος και Ενέργειας και Οικονομίας 
και Ανάπτυξης καθορίζονται: α) οι όροι και οι προϋποθέ¬ 
σεις, β) ο χώρος, η εσωτερική διάταξη, ο μηχανολογικός 
εξοπλισμός, ο αριθμός και το είδος των εγκατεστημέ¬ 
νων μηχανημάτων και οργάνων και γ) οι απαγορευτικές 
γειτνιάσεις και οι αποστάσεις ασφαλείας της παρ. 2 του 
άρθρου 1 του Π.δ. 78/1988 (Α' 34), καθώς και κάθε άλλη 
αναγκαία λεπτομέρεια, για την επέκταση του αντικειμέ¬ 
νου εργασιών των συνεργείων των παραγράφων 1 και 
2 του άρθρου 13 του Π.δ. 78/1988, προκειμένου τα εν 
λόγω συνεργεία να δύνανται να αναλαμβάνουν επισκευ¬ 
ές και συντηρήσεις ηλεκτρικών οχημάτων. 

7. Με προεδρικό διάταγμα που εκδίδεται ύστερα από 
πρόταση των Υπουργών Υποδομών και Μεταφορών, Οι¬ 
κονομίας και Ανάπτυξης και Παιδείας, Έρευνας και Θρη¬ 
σκευμάτων καθορίζονται τα προσόντα και η διαδικα¬ 
σία για την απόκτηση της βεβαίωσης έναρξης άσκησης 
επαγγέλματος του τεχνίτη επισκευής και συντήρησης 
αυτοκινήτων που κινούνται με υδρογόνο, βιοκαύσιμα 
και συνθετικά και παραφινικά καύσιμα, όπως αυτά ανα- 
φέρονται στο άρθρο 2 του παρόντος νόμου. 

Με κοινή απόφαση των Υπουργών Υποδομών και Με¬ 
ταφορών, Περιβάλλοντος και Ενέργειας και Οικονομίας 
και Ανάπτυξης καθορίζονται: α) οι όροι και οι προϋποθέ¬ 
σεις, β) ο χώρος, η εσωτερική διάταξη, ο μηχανολογικός 
εξοπλισμός, ο αριθμός και το είδος των εγκατεστημέ¬ 
νων μηχανημάτων και οργάνων και γ) οι απαγορευτικές 
γειτνιάσεις και οι αποστάσεις ασφαλείας της παρ. 2 του 
άρθρου 1 του Π.δ. 78/1988, καθώς και κάθε άλλη ανα¬ 
γκαία λεπτομέρεια για την έκδοση βεβαίωσης νόμιμης 
λειτουργίας συνεργείου επισκευής και συντήρησης αυ¬ 
τοκινήτων που κινούνται με υδρογόνο, βιοκαύσιμα και 
συνθετικά και παραφινικά καύσιμα, όπως αυτά αναφέ- 
ρονται στο άρθρο 2 του παρόντος νόμου.» 

Άρθρο 13 

Οι παραχωρήσεις της χρήσης χώρων της Ζώνης Λιμέ¬ 
να για την ανάπτυξη υποδομών εναλλακτικών καυσίμων 
της παραγράφου 1 του άρθρου 2 του παρόντος νόμου 
διέπονται και διενεργούνται, σύμφωνα με τις διατάξεις 
του άρθρου 24 του Ν. 2971/2001 (Α' 285), όπως ισχύουν. 
Για την αδειοδότηση της εκτέλεση έργων στο πλαίσιο 
ανάπτυξης υποδομών εναλλακτικών καυσίμων σε ζώνες 
λιμένων εφαρμόζονται οι σχετικές διατάξεις των νόμων 
2971/2001 (Α' 285) και 4150/2013 (Α' 102), όπως ισχύουν. 

ΚΕΦΑΛΑΙΟ Β' 

ΑΠΛΟΠΟΙΗΣΗ ΔΙΑΔΙΚΑΣΙΑΣ ΑΔΕΙΟΔΟΤΗΣΗΣ 
ΠΡΑΤΗΡΙΩΝ ΥΓΡΩΝ ΚΑΥΣΙΜΩΝ, ΠΡΑΤΗΡΙΩΝ 
ΑΜΙΓΩΣ ΥΓΡΑΕΡΙΟΥ ΚΑΙ ΜΙΚΤΩΝ ΠΡΑΤΗΡΙΩΝ 

Άρθρο 14 

Διαδικασία χορήγησης άδειας ίδρυσης 
πρατηρίου υγρών καυσίμων 

Το άρθρο 17 του Π.δ. 1224/1981 (Α' 303) και το άρθρο 
17 του Β.δ. 465/1970 (Α' 150) αντικαθίστανται ως εξής: 

«1. Για τη χορήγηση της άδειας ίδρυσης πρατηρίου 
υγρών καυσίμων υποβάλλονται στην αδειοδοτούσα 
αρχή στην ελληνική γλώσσα ή επισήμως μεταφρασμένα 
σε αυτήν, τα εξής: 

α) Αίτηση φυσικού ή νομικού προσώπου. Στην περί¬ 
πτωση που ο αϊτών είναι νομικό πρόσωπο, την αίτηση 
μαζί με τα κατά περίπτωση νομιμοποιητικά έγγραφα 
υποβάλλει ο νόμιμος εκπρόσωπός του. 

β) Τυπογραφικό σχεδιάγραμμα της περιοχής σε τέσσε¬ 
ρα (4) αντίγραφα, υπογεγραμμένο από τον αρμόδιο μη¬ 
χανικό, σε κλίμακα ένα προς διακόσια (1:200) ή ένα προς 
πεντακόσια (1:500) και σε ακτίνα τριάντα (30) μέτρων 
από τα όρια του οικοπέδου ή γηπέδου, οι συντεταγμένες 
του οποίου θα είναι εξαρτημένες από το Κρατικό Δίκτυο 
(ΕΓΣΑ 87). Στο σχεδιάγραμμα σημειώνονται το οικόπεδο 
ή γήπεδο του πρατηρίου, οι διαστάσεις των πλευρών του, 
η οικοδομική γραμμή και η ρυμοτομική γραμμή μόνο 
για το οικόπεδο του πρατηρίου ή η γραμμή δόμησης 
και το όριο απαλλοτρίωσης μόνο για το γήπεδο, η θέση 
του κτιρίου, των δεξαμενών, των αντλιών καυσίμων των 
εξαερώσεων των δεξαμενών, τα πλάτη των οδών (πεζο¬ 
δρομίων, οδοστρωμάτων και διαχωριστικών νησίδων), 
καθώς και οι κατευθύνσεις των λωρίδων κυκλοφορίας 
μπροστά από το πρατήριο. Σημειώνονται επίσης, τα είδη 
των γειτονικών κτισμάτων και των εγκαταστάσεων και 
στοιχείων των άρθρων 5 και 6 του παρόντος. Επί του 
τοπογραφικού βεβαιώνεται ότι δεν υφίστανται ορατοί 
αρχαιολογικοί χώροι, το περίγραμμα των οποίων απέχει 
απόσταση μικρότερη των 100 μ. από το ιδρυόμενο πρα¬ 
τήριο υγρών καυσίμων. Σε περίπτωση ύπαρξης ορατών 
αρχαιολογικών χώρων, στο τοπογραφικό αποτυπώνο- 
νται τα ακίνητα (οικόπεδα ή γήπεδα) και τα κτίρια που 
χωροθετούνται εντός ακτίνας εκατό (100) μέτρων. 

Η χορήγηση άδειας ίδρυσης πρατηρίου υγρών καυσί¬ 
μων δύναται να επιτραπεί και σε απόσταση μικρότερη 
των εκατό (100) μέτρων, υπό την προϋπόθεση χορήγη¬ 
σης σχετικής έγκρισης από την Αρχαιολογική Υπηρεσία. 

γ) Υπεύθυνη Δήλωση του αιτούντος σύμφωνα με το 
άρθρο 8 του Ν. 1599/1986. Ειδικότερα: 

γα) Στην περίπτωση που ο αϊτών είναι φυσικό πρόσω¬ 
πο, δηλώνει υπεύθυνα ότι: 

ί) κατά την τελευταία οκταετία δεν καταδικάστηκε τε¬ 
λεσίδικα για νοθεία καυσίμων και δεν καταδικάστηκε 
πρωτόδικα για λαθρεμπορία καυσίμων, με την επιφύλα¬ 
ξη των διατάξεων του Ν. 4177/2013 (Α' 183), όπως ισχύει, 

Μ) έχει το δικαίωμα χρήσης και εκμετάλλευσης του οι¬ 
κοπέδου ή γηπέδου για την ίδρυση πρατηρίου υγρών 
καυσίμων. 

γβ) Στην περίπτωση που ο αϊτών είναι νομικό πρόσω¬ 
πο, ο νόμιμος εκπρόσωπός του δηλώνει υπεύθυνα ότι: 


ί) κατά την τελευταία οκταετία, ο ίδιος δεν καταδικά¬ 
στηκε τελεσίδικα και το νομικό πρόσωπο που εκπροσω¬ 
πεί δεν κηρύχθηκε τελεσίδικα αστικώς συνυπεύθυνο για 
νοθεία καυσίμων, ο ίδιος δεν καταδικάστηκε πρωτόδικα 
και το νομικό πρόσωπο που εκπροσωπεί δεν κηρύχθη¬ 
κε πρωτόδικα αστικώς συνυπεύθυνο για λαθρεμπορία 
καυσίμων, με την επιφύλαξη των διατάξεων του Ν. 4177/ 
2013 (ΑΊ 83), όπως ισχύει, 

ίί) το νομικό πρόσωπο έχει το δικαίωμα χρήσης και 
εκμετάλλευσης του οικοπέδου ή γηπέδου για την ίδρυση 
πρατηρίου υγρών καυσίμων. 

δ) Υπεύθυνη Δήλωση του άρθρου 8 του Ν. 1599/1986, 
του μελετητή της εγκατάστασης μηχανικού, με το εξής 
περιεχόμενο: 

«ί) Η θέση, όπου πρόκειται να εγκατασταθεί το πρατή¬ 
ριο, βρίσκεται σε περιοχή στην οποία δεν απαγορεύεται 
η χρήση αυτή από τις ισχύουσες διατάξεις. 

ίί) Πληρούνται οι όροι και οι προϋποθέσεις του Π.δ. 
1224/1981 ή του Β.δ. 465/1970 (κατά περίπτωση), όπως 
ισχύουν. 

ϋί) Για τη μελέτη των εγκαταστάσεων και τον εξοπλι¬ 
σμό που εγκαθίσταται στο υπό ίδρυση πρατήριο υγρών 
καυσίμωνλήφθηκαν υπόψη οι απαιτήσειςτων σχετικών 
εθνικών και ευρωπαϊκών κανονισμών και προτύπων. 

ίν) Έχει υποβληθεί στην αρμόδια υπηρεσία για τη συ¬ 
ντήρηση της οδού (ή των οδών) έμπροσθεν του πρατη¬ 
ρίου, η υπ'αριθ. [αριθμός] αίτηση, η οποία πληροί όλες 
τις προϋποθέσεις για τη χορήγηση έγκρισης απότμησης 
-υποβιβασμού της στάθμης του πεζοδρομίου ή κυκλο- 
φοριακής σύνδεσης (κατά περίπτωση).» 

Αν διαπιστωθεί ψευδής υπεύθυνη δήλωση μηχανικού 
από την αδειοδοτούσα αρχή, πέραν των άλλων ποινικών 
ευθυνών, ο μηχανικός υπέχει πειθαρχική ευθύνη και η 
αδειοδοτούσα αρχή οφείλει να παραπέμψει την υπό¬ 
θεση παραχρήμα στο αρμόδιο Πειθαρχικό Συμβούλιο, 
το οποίο διαπιστώνει τη διάπραξη ή μη της πράξης και 
επιβάλλει πειθαρχική ποινή αφαίρεσης άδειας ασκήσε- 
ως επαγγέλματος που κυμαίνεται, κατά την κρίση του 
Πειθαρχικού Συμβουλίου, ανάλογα με τη βαρύτητα του 
αδικήματος, από έξι (6) μήνες έως ένα (1) έτος, και σε 
περίπτωση υποτροπής από δύο (2) έτη έως τρία (3) έτη. 

ε) Σχέδιο γενικής διάταξης και κυκλοφοριακής σύν¬ 
δεσης ή απότμησης πεζοδρομίου κατά περίπτωση, σε 
τέσσερα (4) αντίγραφα, κατάλληλης κλίμακας ανάλογα 
με την έκταση του ακινήτου, όπου φαίνεται η χωροθέτη- 
ση των διαφόρων κτιρίων και εγκαταστάσεων εντός του 
γηπέδου του πρατηρίου, συμπεριλαμβανομένων των 
δεξαμενών, αντλιών και νησίδων του πρατηρίου με την 
οδό ή τις οδούς. Στο σχέδιο αυτό σημειώνονται επίσης 
τα υψόμετρα των δαπέδων σε χαρακτηριστικά σημεία 
του πρατηρίου, οι κλίσεις στο χώρο ανεφοδιασμού των 
οχημάτων, οι τροχιές των οχημάτων και η ζώνη κίνησής 
τους για όλο το μήκος τηςπορείαςτουςεντόςτης κύριας 
έκτασης του πρατηρίου. 

στ) Σχέδιο ηλεκτρομηχανολογικών (Η/Μ) εγκαταστά¬ 
σεων σε τέσσερα (4) αντίγραφα σε κατάλληλη κλίμακα 
ανάλογα με το μέγεθος της εγκατάστασης, στο οποίο 
απεικονίζονται σχεδιαστικά με διακριτό τρόπο, ώστε 
να διαπιστωθεί η αρμονική συνύπαρξή τους και η ταυ- 

τόχρονη καλή λειτουργία τους, οι εξής εγκαταστάσεις: 
Δίκτυο ύδρευσης, αποχέτευσης, πεπιεσμένου αέρα, σω¬ 
ληνώσεων παροχής καυσίμου, σωληνώσεων εξαέρω¬ 
σης δεξαμενών, σύστημα ανάκτησης ατμών βενζίνης, 
ηλεκτρολογικά δίκτυατου πρατηρίου (ισχυρά ρεύματα, 
ασθενή ρεύματα, φωτισμός, γειώσεις), σχέδιο κατανομής 
ζωνών αντιεκρηκτικότητας. 

ζ) Σχέδια λεπτομερειών, συνοδευόμενα από φάκελο 
αναλυτικής τεκμηρίωσης των τεχνικών χαρακτηριστικών 
κατασκευής του εξοπλισμού, σε τέσσερα (4) αντίγραφα 
σε κλίμακα ένα προς πενήντα (1:50) ή ένα προς είκοσι 
(1:20). Ειδικά, τα σχέδια πρέπει να απεικονίζουν τα εξής: 

ζα) Κάτοψη - Τομή κτιρίου πρατηρίου και τυχόν άλ¬ 
λων κτιρίων και εγκαταστάσεων που απαιτούν άδεια 
δόμησης. 

ζβ) Υπόγεια δεξαμενή υγρών καυσίμων. Το σχέδιο 
περιλαμβάνει διαστάσεις της δεξαμενής, τρόπο τοπο¬ 
θέτησης με όλες τις σχετικές διαστάσεις είτε πρόκειται 
για ελεύθερη τοποθέτηση εντός του εδάφους (δεξαμε¬ 
νές διπλού τοιχώματος ή δεξαμενές απλές σε λεκάνη με 
γεωύφασμα) ή για τοποθέτηση εντός φατνίου εκ οπλι¬ 
σμένου σκυροδέματος, εξαρτήματα και σωληνώσεις που 
συνδέονται με τη δεξαμενή, εξαρτήματα και συσκευές 
προστασίας έναντι διαρροών καυσίμου, καθώς και τα 
υλικά πλήρωσης ή τον τρόπο συμπύκνωσης του περι¬ 
βάλλοντος της δεξαμενής εδάφους. 

ζγ) Υπέργεια δεξαμενή φωτιστικού πετρελαίου ή πε¬ 
τρελαίου θέρμανσης.Το σχέδιο περιλαμβάνει διαστάσεις 
της δεξαμενής, τρόπο τοποθέτησης και όλες τις σχετικές 
διαστάσεις είτε πρόκειται για τοποθέτηση επί βάθρου ή 
για δεξαμενή με ενσωματωμένες βάσεις, εξαρτήματα και 
σωληνώσεις που συνδέονται με τη δεξαμενή καθώς και 
τη διαμόρφωση του περιβάλλοντα χώρου. 

ζδ) Διασυνδέσεις των αντλιών - διανομέων και των 
ογκομετρητών. 

ζε) Ελαιολασποσυλλέκτης-σηπτική δεξαμενή.Το σχέ¬ 
διο περιλαμβάνει τις διαστάσεις, τα υλικά και τον τρόπο 
κατασκευής και τη μέθοδο διάθεσης των αποβλήτων. 
Ειδικά, στην περίπτωση της ύπαρξης πλυντηρίου πρέπει 
να υποβληθεί ξεχωριστό σχέδιο για τον ελαιολασποσυλ- 
λέκτη του πλυντηρίου. 

ζστ) Ανυψωτικά μηχανήματα.Το σχέδιο περιλαμβάνει 
διαστάσεις των μηχανημάτων, τον τρόπο έδρασης και 
ηλεκτρολογικής και υδραυλικής σύνδεσης, σε συμμόρ¬ 
φωση με τα ισχύοντα εθνικά και ευρωπαϊκά πρότυπα, 
κανονισμούς και διατάξεις περί ανυψωτικών μηχανημά¬ 
των της Γενικής Γραμματείας Βιομηχανίας. 

ζζ) Αυτόματα μηχανήματα πλύσης.Το σχέδιο περιλαμ¬ 
βάνει διαστάσεις των μηχανημάτων, τρόπο έδρασης και 
υδραυλικής και ηλεκτρολογικής σύνδεσης. 

ζη) Αεροσυμπιεστής. Το σχέδιο περιλαμβάνει τις δια¬ 
στάσεις, τον τρόπο έδρασης, καθώς και την υδραυλική 
και ηλεκτρολογική σύνδεσή του. Στο φάκελο τηςΤεχνικής 
Τεκμηρίωσης του αεροσυμπιεστή πρέπει να περιλαμβά¬ 
νονται οι προβλεπόμενες εγκρίσεις και τα πιστοποιητικά 
που απαιτούνται από τα ισχύοντα πρότυπα και την Οδηγία 
97/23/ΕΟΚ σχετικά με τον εξοπλισμό υπό πίεση. 

ζθ) Κεντρικό σύστημα ηλεκτρονικής διαχείρισης καυ¬ 
σίμων (εισροών-εκροών). Το σχέδιο περιλαμβάνει τη 


θέση της κεντρικής κονσόλας, σχηματική διάταξη του 
όλου συστήματος με τις αντίστοιχες καλωδιώσεις και τον 
τρόπο μεταφοράς των δεδομένων (ιτιοάθίτι). 

η) Τεχνική έκθεση, υπογεγραμμένη από τον αρμόδιο 
μηχανικό, για τις Η/Μ εγκαταστάσεις σε τέσσερα (4) αντί¬ 
γραφα στην οποία αναγράφονται στοιχεία σχετικά με την 
όλη δομή της εγκατάστασης, τις επί μέρους εγκαταστά¬ 
σεις, τη μελέτη κατανομής ζωνών αντιεκρηκτικότητας, 
τα μηχανήματα και τον εξοπλισμό που εγκαθίσταται, οι 
τεχνικές προδιαγραφές τους, ο τρόπος σύνδεσης και 
λειτουργίας τους, καθώς και τα εθνικά και ευρωπαϊκά 
πρότυπα και οι κανονισμοί, βάση των οποίων μελετή¬ 
θηκαν και εγκαταστάθηκαν. 

θ) Έντυπο υπαγωγής στις πρότυπες περιβαλλοντικές 
δεσμεύσεις, σύμφωνα με τα οριζόμενα στην υπ' αριθ. 
46537/2013 κοινή υπουργική απόφαση (Β'2036). 

ι) Παράβολα. Για την έκδοση της άδειας ίδρυσης κατα¬ 
τίθεται παράβολο τριάντα (30) ευρώ. Επιπρόσθετα, κα¬ 
τατίθεται παράβολο τριάντα (30) ευρώ, για κάθε αντλία 
ή διανομέα, πέραν της πρώτης, ανεξαρτήτως των επι¬ 
στομίων. 

2. Η αδειοδοτούσα αρχή εντός τριάντα (30) εργασίμων 
ημερών υποχρεούται στην προβλεπόμενη εξέταση των 
δικαιολογητικών της παραγράφου 1. Εφόσον πληρού- 
νται οι νόμιμες προϋποθέσεις, εκδίδει την άδεια ίδρυσης 
εντός του ανωτέρω χρονικού διαστήματος. Εφόσον δεν 
πληρούνται οι προϋποθέσεις, η ανωτέρω Υπηρεσία δεν 
χορηγεί την αιτούμενη άδεια ίδρυσης πρατηρίου υγρών 
καυσίμων και ενημερώνει εγγράφωςτον αιτούντα, γνω¬ 
στοποιώντας τους σχετικούς λόγους, αναλυτικά για κάθε 
έλλειψη ή απόρριψη του καθενός από τα υποβαλλόμενα 
δικαιολογητικά. 

Στην περίπτωση επανυποβολής έπειτα από σχετική 
έγγραφη ειδοποίηση της Υπηρεσίας η άδεια ίδρυσης 
εκδίδεται εντός διαστήματος δεκαπέντε (15) εργασίμων 
ημερών από την ημερομηνία επανυποβολής. Στην πε¬ 
ρίπτωση που το διάστημα των τριάντα (30) εργασίμων 
ημερών, παρέλθει, χωρίς η αδειοδοτούσα Υπηρεσία να 
εγκρίνει ή να απορρίψει το αίτημα, ο ενδιαφερόμενος 
θεωρείται ότι έχει νομίμως ιδρύσει την επιχείρηση του 
πρατηρίου χωρίς κανένα πρόσθετο περιορισμό. Επίσης, 
ο ενδιαφερόμενος, στην περίπτωση της ανωτέρω σιω¬ 
πηρής έγκρισης, δύναται να ζητήσει σχετική βεβαίωση 
από την αδειοδοτούσα Αρχή, σύμφωνα με την παρ. 4 
του άρθρου 10 του Ν. 3230/2004 (Α' 44). 

Η μη έγκαιρη διεκπεραίωση εντός των παραπάνω 
προθεσμιών συνιστά αυτοτελές πειθαρχικό παράπτω¬ 
μα κατά των υπαιτίων προϊσταμένων και υπαλλήλων, 
το οποίο επιφέρει πειθαρχική ποινή προστίμου ποσού 
αντίστοιχου αποδοχών τριών (3) μηνών. Στην περίπτωση 
σιωπηρής έγκρισης, η αδειοδοτούσα Αρχή διαβιβάζει 
όλα τα δικαιολογητικά για έλεγχο στο Τμήμα Εγκαταστά¬ 
σεων Εξυπηρέτησης Οχημάτων της Διεύθυνσης Ελέγχου 
Οχημάτων και Εγκαταστάσεων της Γενικής Διεύθυνσης 
Οδικής Ασφάλειας του Υπουργείου Υποδομών και Με¬ 
ταφορών. 

3. Εφόσον στο υπό αδειοδότηση πρατήριο υπάρχει 
και πλυντήριο - λιπαντήριο, για την αδειοδότησή του 
ισχύουν οι σχετικές κείμενες διατάξεις. 

4. Τα σχέδια και οι τεχνικές εκθέσεις υποβάλλονται 
υπογεγραμμένα από τον αρμόδιο μηχανικό και φέρουν 
υπόμνημα με τα στοιχεία του έργου, του αιτούντος και 
του μελετητή καθώς και υπόμνημα με τις τεχνικές λε¬ 
πτομέρειες της κατασκευής. Τα σχέδια και οι τεχνικές 
εκθέσεις παραδίδονται και σε ηλεκτρονική μορφή. 

5. Η άδεια ίδρυσης με πλήρη σειρά των εγκεκριμένων 
σχεδίων κοινοποιείται στον αιτούντα, στην αρμόδια για 
τη χορήγηση της άδειας δόμησης οικεία Υπηρεσία Δό¬ 
μησης και στην αρμόδια υπηρεσία για τη συντήρηση της 
οδού ή των οδών έμπροσθεντου ιδρυόμενου πρατηρίου 
υγρών καυσίμων. 

6. Η άδεια ίδρυσης είναι διάρκειας δύο (2) ετών και 
μπορεί να παραταθεί για δύο (2) έτη ακόμη, εφόσον 
υποβληθεί πριν τη λήξη της προθεσμίας σχετική αίτηση 
συνοδευόμενη από υπεύθυνη δήλωση του επιβλέπο- 
ντος μηχανικού, ότι δεν έχουν περατωθεί οι εργασίες 
κατασκευής. Σε εξαιρετικές περιπτώσεις μπορεί να δο¬ 
θεί πρόσθετη παράταση για χρονικό διάστημα τριών 
(3) μηνών ακόμη, μετά τη λήξη της παράτασης για ολο¬ 
κλήρωση των εργασιών. Αίτηση παράτασης της άδειας 
ίδρυσης που υποβάλλεται εκπρόθεσμα θεωρείται ως 
νέα αίτηση για τη χορήγηση άδειας ίδρυσης. Σε αυτήν 
την περίπτωση υποβάλλεται σχετική αίτηση του αιτού- 
ντος, συνοδευόμενη από τα δικαιολογητικά α', γ', δ' και 
ι' της παραγράρου 1 του παρόντος. Σε περίπτωση που 
διαπιστωθεί ότι για αποδεδειγμένους λόγους ανωτέρας 
βίας δεν κατέστη δυνατή η έναρξη των εργασιών ή η 
ολοκλήρωση της κατασκευής του πρατηρίου, η άδεια 
ίδρυσης παρατείνεται για το διάστημα που συνέτρεχαν 
οι λόγοι ανωτέρας βίας.» 

Άρθρο 15 

Διαδικασία χορήγησης άδειας λειτουργίας 
πρατηρίου υγρών καυσίμων 

Το άρθρο 18του Π.δ. 1224/1981 (Α' 303) καιτο άρθρο 
18 του Β.δ. 465/1970 (Α' 150) αντικαθίστανται ως εξής: 

«1. Για τη χορήγηση της άδειας λειτουργίας πρατηρί¬ 
ου υγρών καυσίμων, υποβάλλονται στην αδειοδοτούσα 
αρχή, πριν τη λήξη της άδειας ίδρυσης ή της παράτασης 
αυτής, τα εξής δικαιολογητικά στην ελληνική γλώσσα ή 
επισήμως μεταφρασμένα σε αυτήν: 

α) Αίτηση φυσικού ή νομικού προσώπου, στο οποίο 
έχει χορηγηθεί η άδεια ίδρυσης πρατηρίου υγρών καυ¬ 
σίμων. 

β) Έγκριση απότμησης-υποβιβασμού στάθμης πεζο¬ 
δρομίου ή έγκριση κυκλοφοριακής σύνδεσης κατά πε¬ 
ρίπτωση, από την αρμόδια για τη συντήρηση της οδού 
ή των οδών έμπροσθεν του πρατηρίου, Υπηρεσίας, 
συνοδευόμενη και από τη Βεβαίωση ότι η εγκεκριμένη 
απότμηση του πεζοδρομίου για την είσοδο - έξοδο των 
οχημάτων από/προς την οδό προς/από το υπόψη πρα¬ 
τήριο, ή η κυκλοφοριακή σύνδεση εκτελέσθηκε καλώς. 

γ) Πιστοποιητικό πυρασφαλείας σε ισχύ, που χορηγεί¬ 
ται από την οικεία Πυροσβεστική Υπηρεσία. 

δ) Άδεια δόμησης. 

ε) Ογκομετρικός πίνακας από διαπιστευμένο φορέα 
ογκομέτρησης για κάθε δεξαμενή καυσίμων, σύμφωνα 
με τα οριζόμενα στην κοινή υπουργική απόφαση Φ2- 
1617/2010 (Β' 1980), όπως ισχύει. 


στ) Αριθμοί Μητρώου των δεξαμενών, σύμφωνα μετά 
οριζόμενα στην παρ. 9 του άρθρου 5 της κοινής υπουρ¬ 
γικής απόφασης Φ2-1617/2010 (ΒΊ980), όπως ισχύει. 

ζ) Υπεύθυνη Δήλωση του εγκαταστάτη του συστήμα¬ 
τος εισροών-εκροών και υπεύθυνη Δήλωση του Μηχα¬ 
νικού, σύμφωνα με τα οριζόμενα στην κοινή υπουργική 
απόφαση 40534/4859/2013 (Β'2041), όπως ισχύει, που 
υποβάλλονται εντός διαστήματος τριάντα (30) εργασί¬ 
μων ημερών μετά την έκδοση της άδειας λειτουργίας. 
Στην περίπτωση που δεν υποβληθούν εντός του ανωτέ¬ 
ρω διαστήματος, η εκδοθείσα άδεια αφαιρείται. 

Αν διαπιστωθεί ψευδής υπεύθυνη δήλωση μηχανικού 
από την αδειοδοτούσα αρχή, πέραν των άλλων ποινικών 
ευθυνών, ο μηχανικός υπέχει πειθαρχική ευθύνη και η 
αδειοδοτούσα αρχή οφείλει να παραπέμψει την υπό¬ 
θεση παραχρήμα στο αρμόδιο Πειθαρχικό Συμβούλιο, 
το οποίο διαπιστώνει τη διάπραξη ή μη της πράξης και 
επιβάλλει πειθαρχική ποινή αφαίρεσης άδειας ασκήσε- 
ως επαγγέλματος που κυμαίνεται, κατά την κρίση του 
Πειθαρχικού Συμβουλίου, ανάλογα με τη βαρύτητα του 
αδικήματος, από έξι (6) μήνες έως ένα (1) έτος, και σε 
περίπτωση υποτροπής από δύο (2) έτη έως τρία (3) έτη. 

η) Πιστοποιητικά αντιεκρηκτικότητας ΑΤΕΧ των αντλι¬ 
ών, των διανομέων, των βυθομετρικών βεργών καθώς και 
του λοιπού εξοπλισμού, όπου απαιτείται από τη μελέτη. 

θ) Πιστοποιητικό των μεταλλικών ή και πλαστικών δε¬ 
ξαμενών καυσίμων, του αεροφυλακίου, των ανυψωτικών 
μηχανημάτων και των ηλεκτρολογικών εγκαταστάσεων 
σύμφωνα με τα οριζόμενα στη μελέτη και τις ισχύουσες 
διατάξεις. 

ι) Βεβαίωση εταιρίας ύδρευσης- αποχέτευσης, στην 
περίπτωση που το πρατήριο είναι εντός του δικτύου της 
εταιρίας ύδρευσης-αποχέτευσης και στον χώρο του πρα¬ 
τηρίου υπάρχει πλυντήριο. 

ια) Αποδεικτικό πληρωμής του ανταποδοτικού τέλους 
για την έκδοση της άδειας λειτουργίας, σύμφωνα με την 
υπ'αριθ. Δ2/Α/Φ.5/οικ. 2490/10.2.2005 κοινή υπουργική 
απόφαση (Β' 218), όπως ισχύει. 

ιβ) Πιστοποιητικό τηςγεωμεμβράνης, στην περίπτωση 
χρήσης τέτοιας, που να τεκμηριώνει την ανθεκτικότητά 
της σε πετρελαιοειδή. 

ιγ) Υπεύθυνες δηλώσεις του Ν. 1599/1986, των υπεύ¬ 
θυνων κατά το νόμο μηχανικών που επέβλεψαν την εκτέ¬ 
λεση των μηχανολογικών, ηλεκτρολογικών και κτιριακών 
εγκαταστάσεων του πρατηρίου, στην οποία δηλώνονται 
τα εξής: 

«ί) Τηρήθηκαν όλοι οι όροι της άδειας ίδρυσης, πλη- 
ρούνται όλοι οι όροι και οι προϋποθέσειςτου Π.δ. 1224/ 
1981 ή του Β.δ 465/1970, κατά περίπτωση, όπως αυτά 
έχουν τροποποιηθεί και ισχύουν. 

ϋ) Έχουν ελεγχθεί όλα τα πιστοποιητικά, βεβαιώσεις 
και τα λοιπά έγγραφα από τα οποία τεκμαίρεται η συμ¬ 
μόρφωση του εξοπλισμού και των εγκαταστάσεων του 
πρατηρίου προς τις απαιτήσεις των σχετικών εθνικών και 
ευρωπαϊκών κανονισμών και προτύπων, αντίγραφα των 
οποίων διατηρούνται και στον φάκελο του πρατηρίου, 
συγκεντρωτικός πίνακας των οποίων υποβάλλεται. 

ίϋ) Η υλοποίηση των εργασιών κατασκευής του πρα¬ 
τηρίου έγινε σύμφωνα με τα εγκεκριμένα σχέδια, την με- 

λέτη κατανομής ζωνών αντιεκρηκτικότητας,τιςτεχνικές 
εκθέσεις και τα σχέδια της άδειας ίδρυσης και της άδειας 
δόμησης, καθώς και τα εθνικά και ευρωπαϊκά πρότυπα 
και κανονισμούς. 

ίν) Όλοι οι εμπλεκόμενοι τεχνίτες, εργοδηγοί, βοηθοί, 
που χρησιμοποιήθηκαν για την κατασκευή του πρατη¬ 
ρίου, διαθέτουν, όπου προβλέπεται από την ισχύουσα 
νομοθεσία, σύμφωνα μετά σχετικά εθνικά ή ευρωπαϊκά 
πρότυπα, τις απαιτούμενες άδειες ή βεβαιώσεις αναγγε¬ 
λίας ασκήσεως επαγγέλματος.» 

Αν διαπιστωθεί ψευδής υπεύθυνη δήλωση μηχανικού 
από την αδειοδοτούσα αρχή, πέραν των άλλων ποινικών 
ευθυνών, ο μηχανικός υπέχει πειθαρχική ευθύνη και η 
αδειοδοτούσα αρχή οφείλει να παραπέμψει την υπό¬ 
θεση παραχρήμα στο αρμόδιο Πειθαρχικό Συμβούλιο, 
το οποίο διαπιστώνει τη διάπραξη ή μη της πράξης και 
επιβάλλει πειθαρχική ποινή αφαίρεσης άδειας ασκήσε¬ 
ως επαγγέλματος που κυμαίνεται, κατά την κρίση του 
Πειθαρχικού Συμβουλίου, ανάλογα με τη βαρύτητα του 
αδικήματος, από έξι (6) μήνες έως ένα (1) έτος, και σε 
περίπτωση υποτροπής από δύο (2) έτη έως τρία (3) έτη. 

ιδ) Υπεύθυνη Δήλωση ανάληψης καθηκόντων Υπευ¬ 
θύνου Λειτουργίας πρατηρίου υγρών καυσίμων, που 
διαθέτει βεβαίωση έναρξης άσκησης επαγγέλματος 
υπευθύνου λειτουργίας. 

2. Η αδειοδοτούσα αρχή εντός τριάντα (30) εργασίμων 
ημερών υποχρεούται στην προβλεπόμενη εξέταση και 
έλεγχο των ανωτέρω υποβαλλόμενων δικαιολογητι- 
κών της παραγράφου 1, με σκοπό τη διαπίστωση ότι 
συντρέχουν οι νόμιμες προϋποθέσεις δραστηριοποί- 
ησης. Εφόσον διαπιστώσει ότι πληρούνται οι νόμιμες 
προϋποθέσεις, χορηγεί άδεια λειτουργίας αορίστου 
χρόνου. Εφόσον δεν συντρέχουν, η ανωτέρω Υπηρεσία 
απαγορεύει την λειτουργία της δραστηριότητας. Ενημε¬ 
ρώνει εγγράφως τον αιτούντα, γνωστοποιώντας και τους 
σχετικούς λόγους, αναλυτικά για κάθε έλλειψη ή απόρρι¬ 
ψη του καθενός από τα υποβαλλόμενα δικαιολογητικά. 
Στην περίπτωση που μετά το πέρας των τριάντα (30) 
εργασίμων ημερών, απαιτηθεί επανυποβολή κάποιων 
εκ των δικαιολογητικών, η άδεια λειτουργίας εκδίδεται 
εντός διαστήματος δεκαπέντε (15) εργασίμων ημερών 
από την ημερομηνία επανυποβολής. Στην περίπτωση 
που το διάστημα των τριάντα (30) εργασίμων ημερών, 
παρέλθει, χωρίς η αδειοδοτούσα Υπηρεσία να εγκρίνει 
ή να απορρίψει το αίτημα, ο ενδιαφερόμενος θεωρεί¬ 
ται ότι έχει νομίμως λειτουργήσει την επιχείρηση του 
πρατηρίου χωρίς κανένα πρόσθετο περιορισμό. Επίσης, 
ο ενδιαφερόμενος, στην περίπτωση της ανωτέρω σιω¬ 
πηρής έγκρισης, δύναται να ζητήσει σχετική βεβαίωση 
από την αδειοδοτούσα Αρχή, σύμφωνα με την παρ. 4 
του άρθρου 10 του Ν. 3230/2004 (Α' 44). 

Η μη έγκαιρη διεκπεραίωση εντός των παραπάνω 
προθεσμιών συνιστά αυτοτελές πειθαρχικό παράπτω¬ 
μα κατά των υπαιτίων προϊσταμένων και υπαλλήλων, 
το οποίο επιφέρει πειθαρχική ποινή προστίμου ποσού 
αντίστοιχου αποδοχών τριών (3) μηνών. Στην περίπτωση 
σιωπηρής έγκρισης, η αδειοδοτούσα αρχή διαβιβάζει 
όλα τα δικαιολογητικά για έλεγχο στο Τμήμα Εγκαταστά¬ 
σεων Εξυπηρέτησης Οχημάτων της Διεύθυνσης Ελέγχου 


Οχημάτων και Εγκαταστάσεων της Γενικής Διεύθυνσης 
Οδικής Ασφάλειας του Υπουργείου Υποδομών και Με¬ 
ταφορών. 

3. Σε περίπτωση που ένα πρατήριο, στο οποίο έχει χο¬ 
ρηγηθεί άδεια ίδρυσης χωρίς να έχει χορηγηθεί άδεια 
λειτουργίας, μεταβιβάζεται ή εκμισθώνεται ή με οποιον- 
δήποτε άλλο τρόπο παραχωρείται η εκμετάλλευσή του 
σε άλλο πρόσωπο (φυσικό ή νομικό), η άδεια λειτουρ¬ 
γίας χορηγείται στο νέο πρόσωπο εντός δεκαπέντε (15) 
εργασίμων ημερών από την ημερομηνία υποβολής της 
σχετικής αίτησής του. Στην περίπτωση αυτή, μαζί με την 
αίτησή του, συνυποβάλλονται, εκτός των δικαιολογητι- 
κών της παραγράφου 1, τα εξής δικαιολογητικά: 

α) Παράβολα. Για την έκδοση της άδειας κατατίθεται 
παράβολο τριάντα (30) ευρώ Επιπρόσθετα κατατίθεται 
παράβολο τριάντα (30) ευρώ, για κάθε αντλία ή διανο¬ 
μέα, πέραν της πρώτης, ανεξαρτήτως των επιστομίων. 

β) Υπεύθυνη Δήλωση του αιτούντα σύμφωνα με το 
άρθρο 8 του Ν. 1599/1986. Ειδικότερα: 

βα) Στην περίπτωση που ο αϊτών είναι φυσικό πρόσω¬ 
πο, δηλώνει υπεύθυνα ότι: 

ί) κατά την τελευταία οκταετία, δεν καταδικάστηκε 
τελεσίδικα για νοθεία καυσίμων και δεν καταδικάστηκε 
πρωτόδικα για λαθρεμπορία καυσίμων, με την επιφύλα¬ 
ξη των διατάξεων του Ν. 4177/2013, όπως ισχύει, 
μ) έχει το δικαίωμα χρήσης και εκμετάλλευσης του οι¬ 
κοπέδου ή γηπέδου για τη λειτουργία πρατηρίου υγρών 
καυσίμων, 

ίϋ) οι εγκαταστάσεις του πρατηρίου, είναι σύμφωνες με 
τις τεχνικές περιγραφές και τα σχέδια που συνοδεύουν 
την άδεια ίδρυσης και την άδεια δόμησης και ουδεμία 
αλλαγή έχει επέλθει στις εγκαταστάσεις του πρατηρίου 
και στη χωρητικότητα των δεξαμενών καυσίμων. 

ββ) Στην περίπτωση που ο αϊτών είναι νομικό πρόσω¬ 
πο, ο νόμιμος εκπρόσωπός του δηλώνει υπεύθυνα ότι: 

ί) κατά την τελευταία οκταετία, δεν καταδικάστηκε τε¬ 
λεσίδικα ο ίδιος και δεν κηρύχθηκε τελεσίδικα αστικώς 
συνυπεύθυνο το νομικό πρόσωπο που εκπροσωπεί για 
νοθεία καυσίμων, δεν καταδικάστηκε πρωτόδικα ο ίδιος 
και δεν κηρύχθηκε πρωτόδικα αστικώς συνυπεύθυνο 
το νομικό πρόσωπο που εκπροσωπεί για λαθρεμπορία 
καυσίμων, με την επιφύλαξη των διατάξεων του Ν. 4177/ 
2013, όπως ισχύει, 

ϋ) το νομικό πρόσωπο έχει το δικαίωμα χρήσης και εκ¬ 
μετάλλευσης του οικοπέδου ή γηπέδου για τη λειτουργία 
πρατηρίου υγρών καυσίμων, 
ίϋ) οι εγκαταστάσεις του πρατηρίου, είναι σύμφωνες με 
τις τεχνικές περιγραφές και τα σχέδια που συνοδεύουν 
την άδεια ίδρυσης και την άδεια δόμησης και ουδεμία 
αλλαγή έχει επέλθει στις εγκαταστάσεις του πρατηρίου 
και στη χωρητικότητα των δεξαμενών καυσίμων. 

4. Οταν κατά τη διάρκεια ισχύος της αδείας ίδρυσης 
γίνονται αλλαγές σε σχέση με τα αρχικώς εγκεκριμένα 
σχέδια ή όταν μετά τη χορήγηση της αδείας λειτουργί¬ 
ας απαιτείται μεταβολή κάποιων εκ των στοιχείων της 
εγκατάστασης του πρατηρίου, ή γίνεται επέκταση με 
εγκαταστάσεις προβλεπόμενες από τις διατάξεις του 
παρόντος, πρέπει πριν την υλοποίησή τους να υποβλη¬ 
θούν για έγκριση τα νέα προβλεπόμενα κατά περίπτωση 

δικαιολογητικά, σχέδια και σχετική τεχνική έκθεση πε¬ 
ριγραφής των μεταβολών. Η έγκριση των αιτούμενων 
μεταβολών από την αρμόδια αρχή πρέπει να λαμβάνει 
χώρα εντός δεκαπέντε (15) εργασίμων ημερών από την 
ημερομηνία υποβολής της σχετικής αίτησης. 

Μετά την υλοποίηση των αιτούμενων μεταβολών, χο¬ 
ρηγείται άδεια ή νέα άδεια λειτουργίας, κατά περίπτωση, 
πρατηρίου υγρών καυσίμων, η οποία συμπεριλαμβάνει 
το σύνολο των νόμιμων εγκαταστάσεων του πρατηρίου, 
εφόσον υποβληθούν και ελεγχθούν τα αντίστοιχα δικαι- 
ολογητικά της παραγράρου 1. Στην υπεύθυνη δήλωση 
της παραγράφου 1 εδάφιο ιγ' δηλώνεται συμφωνία με 
τους όρους της έγκρισης μεταβολών και όχι της άδειας 
ίδρυσης. 

Αν πρόκειται για χορήγηση νέας άδειας λειτουργίας 
πρατηρίου λόγω εγκατάστασης του συστήματος εισρο- 
ών-εκροών, ο έλεγχος περιλαμβάνει μόνο τα δικαιολο- 
γητικά και σχεδιαγράμματα, που μεταβάλλονται λόγω 
τοποθέτησης του συστήματος εισροών-εκροών. 

5. Εάν υπάρξουν στοιχεία από τα οποία προκύπτει ότι 
δεν είναι δυνατή η περαιτέρω λειτουργία του πρατηρί¬ 
ου, είτε γιατί εν τω μεταξύ δημιουργήθηκαν δυσμενείς 
κυκλοφοριακές συνθήκες (όπως διαπλάτυνση ή δια¬ 
φοροποίηση της στάθμης της οδού, κατασκευή κόμ¬ 
βου σε μικρή απόσταση) ή για λόγους που συνιστούν 
αντικειμενική αδυναμία λειτουργίας (όπως κατεδάφιση, 
απομείωση του εμβαδού του οικοπέδου) ή λόγω των 
αναφερομένων των παραγράφων 2 και 3 του άρθρου 
185 του Ν. 4070/2012 (Α' 82), δύναται η αδειοδοτούσα 
αρχή να απαγορεύσει, προσωρινά ή οριστικά, τη συνέ¬ 
χιση της λειτουργίας του πρατηρίου, με ειδικά αιτιολο¬ 
γημένη απόφασή της. 

6. Η άδεια λειτουργίας του πρατηρίου, μπορεί εάν δι¬ 
απιστωθεί οποτεδήποτε, ότι έπαυσαν να υπάρχουν οι 
προϋποθέσεις υπό τις οποίες χορηγήθηκε, να αφαιρεθεί 
προσωρινά, μέχρι την αποκατάσταση των ελλείψεων ή 
οριστικά, με πλήρως αιτιολογημένη απόφαση της αρχής 
που τη χορήγησε. 

7. Η έκδοση ή αφαίρεση της άδειας λειτουργίας του 
πρατηρίου κοινοποιείται στον αιτούντα, στην αρμόδια 
Υπηρεσία του Υπουργείου Περιβάλλοντος και Ενέργει¬ 
ας, στο τοπικό Αστυνομικό Τμήμα, στην οικεία Πυρο¬ 
σβεστική Υπηρεσία, στην τοπική Δημόσια Οικονομική 
Υπηρεσία και στην αρμόδια Υπηρεσία που τηρεί το 
Μητρώο του συστήματος εισροών-εκροών της Γενικής 
Γραμματείας Πληροφοριακών Συστημάτων. Οι ανωτέρω 
διοικητικές πράξεις δημοσιοποιούνται σύμφωνα με τις 
διατάξεις του Ν. 3861 /2010 (Α' 112). 

8. Πριν τη λήξη οποιουδήποτε πιστοποιητικού, ο κάτο¬ 
χος της άδειας υποχρεούται να υποβάλει στην αρμόδια 
υπηρεσία νέο σε ισχύ δικαιολογητικά, για τη συνέχιση 
της λειτουργίας. Σε αυτή την περίπτωση δεν εκδίδεται 
νέα άδεια λειτουργίας αλλά γίνεται ενημέρωση του φα¬ 
κέλου του πρατηρίου με το νέο δικαιολογητικά. 

Ο έλεγχοςτης αδειοδοτούσας αρχής στην περίπτωση 
αυτή περιορίζεται στο νέο υποβαλλόμενο δικαιολογη- 
τικό και μόνο. Στην περίπτωση που διαπιστωθεί ότι λει¬ 
τουργεί πρατήριο χωρίς να είναι σε ισχύ οποιοδήποτε 
από τα πιστοποιητικά που έχουν κατατεθεί ως δικαιολο- 


γητικά, αφαιρείται η άδεια λειτουργίας και σφραγίζονται 
οι εγκαταστάσεις του πρατηρίου. 

9. Η έκδοση της άδειας λειτουργίας δεν υποκαθιστά 
άλλες εγκρίσεις και δεν απαλλάσσει τον κάτοχο της 
άδειας από την υποχρέωση έκδοσης αδειών ή άλλων 
διοικητικών πράξεων που προβλέπονται από άλλες δι¬ 
ατάξεις και αφορούν εξοπλισμό ή τμήματα αυτού, που 
χρησιμοποιούνται στο πρατήριο καυσίμων.» 

Άρθρο 16 

Διαδικασία αλλαγής δικαιούχου άδειας 
λειτουργίας πρατηρίου υγρών καυσίμων 

Το άρθρο 19τουΠ.δ. 1224/1981 (Α' 303) και το άρθρο 
20 του Β.δ. 465/1970 (Α' 150) αντικαθίστανται ως εξής: 

«1. Σε περίπτωση, παραχώρησης της χρήσης ή της εκ¬ 
μετάλλευσης λειτουργούντος πρατηρίου σε άλλο φυσικό 
ή νομικό πρόσωπο, εκδίδεται υποχρεωτικά νέα άδεια λει¬ 
τουργίας της εγκατάστασης, στο όνομα του νέου δικαι¬ 
ούχου, με την υποβολή των παρακάτω δικαιολογητικών: 

α) Αίτηση φυσικού ή νομικού προσώπου. Στην περί¬ 
πτωση που ο αϊτών είναι νομικό πρόσωπο, την αίτηση 
μαζί με τα κατά περίπτωση νομιμοποιητικά έγγραφα 
υποβάλλει ο νόμιμος εκπρόσωπός του. 

β) Υπεύθυνη Δήλωση του αιτούντος σύμφωνα με το 
άρθρο 8 του Ν. 1599/1986. Ειδικότερα: 

βΐ) Στην περίπτωση που ο αϊτών είναι φυσικό πρόσω¬ 
πο, δηλώνει υπεύθυνα ότι: 

ί) κατά την τελευταία οκταετία, δεν καταδικάστηκε 
τελεσίδικα για νοθεία καυσίμων και δεν καταδικάστηκε 
πρωτόδικα για λαθρεμπορία καυσίμων, με την επιφύλα¬ 
ξη των διατάξεων του Ν. 4177/2013, όπως ισχύει, 
ϋ) έχει το δικαίωμα χρήσης και εκμετάλλευσης του 
πρατηρίου, 

Μί) οι εγκαταστάσεις του πρατηρίου, είναι σύμφωνες με 
τις τεχνικές περιγραφές και τα σχέδια που συνοδεύουν 
την άδεια λειτουργίας και ουδεμία αλλαγή έχει γίνει στις 
εγκαταστάσεις του πρατηρίου και στη χωρητικότητα των 
δεξαμενών. 

β2) Στην περίπτωση που ο αϊτών είναι νομικό πρόσω¬ 
πο, ο νόμιμος εκπρόσωπός του δηλώνει υπεύθυνα ότι: 

ί) κατά την τελευταία οκταετία, δεν καταδικάστηκε τε¬ 
λεσίδικα ο ίδιος και δεν κηρύχθηκε τελεσίδικα αστικώς 
συνυπεύθυνο το νομικό πρόσωπο που εκπροσωπεί για 
νοθεία καυσίμων, δεν καταδικάστηκε πρωτόδικα ο ίδιος 
και δεν κηρύχθηκε πρωτόδικα αστικώς συνυπεύθυνο 
το νομικό πρόσωπο που εκπροσωπεί για λαθρεμπορία 
καυσίμων, με την επιφύλαξη των διατάξεων του Ν. 4177/ 
2013, όπως ισχύει, 

ϋ) το νομικό πρόσωπο έχει το δικαίωμα χρήσης και 
εκμετάλλευσης του πρατηρίου, 
ίίί) οι εγκαταστάσεις του πρατηρίου είναι σύμφωνες με 
τις τεχνικές περιγραφές και τα σχέδια που συνοδεύουν 
την άδεια λειτουργίας και ουδεμία αλλαγή έχει γίνει στις 
εγκαταστάσεις του πρατηρίου και στη χωρητικότητα των 
δεξαμενών. 

γ) Παράβολα. Για τη μεταβίβαση της άδειας λειτουρ¬ 
γίας κατατίθεται παράβολο τριάντα (30) ευρώ. Επιπρό¬ 
σθετα κατατίθεται παράβολο τριάντα (30) ευρώ, για κάθε 
αντλία ή διανομέα, πέραν της πρώτης, ανεξαρτήτως των 
επιστομίων. 

δ) Αριθμοί Μητρώου των δεξαμενών, σύμφωνα με την 
παρ. 9 του άρθρου 5 της κοινής υπουργικής απόφασης 
Φ2-1617/2010 (ΒΊ980), καθώς και την αντιστοίχιση 
αυτών με τους υφιστάμενους αριθμούς Μητρώου των 
δεξαμενών του κατόχου της άδειας λειτουργίας. 

ε) Αποδεικτικό πληρωμής του ανταποδοτικού τέλος 
σύμφωνα με το εδάφιο κ' της παρ.1 του άρθρου 18 του 
παρόντος. 

στ) Υπεύθυνη Δήλωση του εγκαταστάτη του συστή¬ 
ματος εισροών-εκροών και του μηχανικού σύμφωνα με 
το εδάφιο ζ' της παρ.1 του άρθρου 18 του παρόντος. 

Αν διαπιστωθεί ψευδής υπεύθυνη δήλωση μηχανικού 
από την αδειοδοτούσα αρχή, πέραν των άλλων ποινικών 
ευθυνών, ο μηχανικός υπέχει πειθαρχική ευθύνη και η 
αδειοδοτούσα αρχή οφείλει να παραπέμψει την υπό¬ 
θεση παραχρήμα στο αρμόδιο Πειθαρχικό Συμβούλιο, 
το οποίο διαπιστώνει τη διάπραξη ή μη της πράξης και 
επιβάλλει πειθαρχική ποινή αφαίρεσης άδειας ασκήσε- 
ως επαγγέλματος που κυμαίνεται, κατά την κρίση του 
Πειθαρχικού Συμβουλίου, ανάλογα με τη βαρύτητα του 
αδικήματος, από έξι (6) μήνες έως ένα (1) έτος, και σε 
περίπτωση υποτροπής από δύο (2) έτη έως τρία (3) έτη. 

ζ) Έντυπο υπαγωγής στις Πρότυπες Περιβαλλοντικές 
Δεσμεύσεις, σύμφωνα με τα οριζόμενα στην υπ' αριθ. 
46537/2013 κοινή υπουργική απόφαση (Β' 2036). 

η) Υπεύθυνη Δήλωση ανάληψης καθηκόντων Υπευθύ¬ 
νου λειτουργίας του πρατηρίου από φυσικό πρόσωπο 
που διαθέτει σχετική βεβαίωση έναρξης άσκησης επαγ¬ 
γέλματος υπευθύνου λειτουργίας. 

Η αδειοδοτούσα αρχή επισυνάπτει κατ'ελάχιστο στην 
αίτηση μεταβίβασης, χωρίς την κατάθεση δικαιολογητι- 
κών από τον αιτούντα, αντίγραφα των εξής δικαιολογη- 
τικών από τον φάκελο του πρατηρίου: 
ί) Υφιστάμενη Άδεια λειτουργίας. 
μ) Πιστοποιητικό πυρασφάλειας, 
ίίί) Ογκομετρικό πίνακα των δεξαμενών. 

2. Η αδειοδοτούσα αρχή εντός δεκαπέντε (15) εργασί¬ 
μων ημερών υποχρεούται στην προβλεπόμενη εξέταση 
και έλεγχο των ανωτέρω δικαιολογητικών (υποβαλλόμε¬ 
νων από τον αιτούντα και μη). 

Τα δικαιολογητικά που αναζητήθηκαν αυτεπάγγελτα 
από την αδειοδοτούσα αρχή, πρέπει να είναι σε ισχύ. Επι¬ 
πρόσθετα, δεν πρέπει να εκκρεμεί αφαίρεση της άδειας 
λειτουργίας του πρατηρίου σε εφαρμογή οποιοσδήποτε 
μορφής βεβαίωσης παράβασης που έχει βεβαιωθεί από 
την αδειοδοτούσα αρχή ή που έχει κοινοποιηθεί σε αυ¬ 
τήν από άλλη ελεγκτική αρχή. 

Στην περίπτωση που δεν συντρέχουν οι νόμιμες προ¬ 
ϋποθέσεις, η ανωτέρω αρχή απαγορεύει τη μεταβίβαση 
του πρατηρίου, εντός του ανωτέρω διαστήματος, ενη¬ 
μερώνοντας εγγράφωςτον αιτούντα, για τους σχετικούς 
λόγους, αναλυτικά για κάθε έλλειψη ή απόρριψη του 
καθενόςαπότα υποβαλλόμενα δικαιολογητικά. Η ανωτέ¬ 
ρω έγγραφη ενημέρωση κοινοποιείται και στην αρμόδια 
υπηρεσία που τηρεί το Μητρώο του συστήματος εισρο¬ 
ών-εκροών της Γενικής Γραμματείας Πληροφοριακών 
Συστημάτων. 

Στην περίπτωση που μετά τον έλεγχο του φακέλου των 
δικαιολογητικών, η αδειοδοτούσα αρχή διαπιστώσει ότι 


πληρούνται οι ανωτέρω προϋποθέσεις, χορηγεί άδεια 
λειτουργίας αορίστου χρόνου. Στην περίπτωση που μετά 
το πέρας των δεκαπέντε(15) εργασίμων ημερών, απαι¬ 
τηθεί επανυποβολή κάποιων έκτων δικαιολογητικών, η 
άδεια λειτουργίας εκδίδεται εντός διαστήματος πέντε (5) 
εργασίμων ημερών από την ημερομηνία επανυποβολής. 
Στην περίπτωση που το διάστημα των δεκαπέντε (15) 
εργασίμων ημερών, παρέλθει, χωρίς η αδειοδοτούσα 
Υπηρεσία να εγκρίνει ή να απορρίψει το αίτημα, ο εν¬ 
διαφερόμενος θεωρείται ότι έχει νομίμως λειτουργήσει 
την επιχείρηση του πρατηρίου χωρίς κανένα πρόσθετο 
περιορισμό. Επίσης, ο ενδιαφερόμενος, στην περίπτωση 
της ανωτέρω σιωπηρής έγκρισης, δύναται να ζητήσει 
σχετική βεβαίωση από την αδειοδοτούσα Αρχή, σύμφω¬ 
να με την παρ. 4 του άρθρου 10 του Ν. 3230/2004 (Α' 44). 

Η μη έγκαιρη διεκπεραίωση εντός των παραπάνω 
προθεσμιών συνιστά αυτοτελές πειθαρχικό παράπτω¬ 
μα κατά των υπαιτίων προϊσταμένων και υπαλλήλων, 
το οποίο επιφέρει πειθαρχική ποινή προστίμου ποσού 
αντίστοιχου αποδοχών τριών (3) μηνών. Στην περίπτωση 
σιωπηρής έγκρισης, η αδειοδοτούσα αρχή διαβιβάζει 
όλα τα δικαιολογητικά για έλεγχο στο Τμήμα Εγκαταστά¬ 
σεων Εξυπηρέτησης Οχημάτων της Διεύθυνσης Ελέγχου 
Οχημάτων και Εγκαταστάσεων της Γενικής Διεύθυνσης 
Οδικής Ασφάλειας του Υπουργείου Υποδομών και Με¬ 
ταφορών. 

Η έκδοση της άδειας λειτουργίας του πρατηρίου κοι¬ 
νοποιείται στον αιτούντα, στην αρμόδια Υπηρεσία του 
Υπουργείου Περιβάλλοντος και Ενέργειας, στο τοπικό 
Αστυνομικό Τμήμα, στην οικεία Πυροσβεστική Υπηρε¬ 
σία, στην τοπική Δημόσια Οικονομική Υπηρεσία καθώς 
και στην αρμόδια Υπηρεσία που τηρεί το Μητρώο του 
συστήματος εισροών-εκροών της Γενικής Γραμματείας 
Πληροφοριακών Συστημάτων. Οι ανωτέρω διοικητικές 
πράξεις δημοσιοποιούνται σύμφωνα με τις διατάξεις του 
Ν. 3861/2010 (ΑΊ 12). 

Μετά την έκδοση της άδειας λειτουργίας και εντός δια¬ 
στήματος δύο (2) μηνών, ο νέος εκμεταλλευτής οφείλει, 
να προσκομίσει στην αδειοδοτούσα αρχή το νέο πιστο¬ 
ποιητικό πυρασφάλειας υπό την επωνυμία του. Αν δεν 
το προσκομίσει, η αρχή αφαιρεί την άδεια λειτουργίας. 

3. Σε περίπτωση που έχουν τροποποιηθεί οι εγκατα¬ 
στάσεις του πρατηρίου, ταυτόχρονα με την αίτηση για 
τη μεταβίβαση της αδείας λειτουργίας υποβάλλονται 
και τα απαιτούμενα δικαιολογητικά, σύμφωνα με τα όσα 
αναφέρονται στην παρ. 4 του άρθρου 18 του παρόντος.» 

Άρθρο 17 

Διαδικασία χορήγησης άδειας 
ίδρυσης πρατηρίου 
υγραερίου ή μικτού πρατηρίου 

Το άρθρο 25 του Π.δ. 595/1984 (Α' 218) αντικαθίσταται 
ως εξής: 

«1. Για τη χορήγηση της άδειας ίδρυσης πρατηρίου ή 
μικτού πρατηρίου υποβάλλονται στην αδειοδοτούσα 
αρχή στην ελληνική γλώσσα ή σε επίσημη μετάφραση 
αυτής τα εξής: 

α) Αίτηση του φυσικού ή νομικού προσώπου. Στην πε¬ 
ρίπτωση που ο αϊτών είναι νομικό πρόσωπο, την αίτη- 

ση μαζί μετά κατά περίπτωση νομιμοποιητικά έγγραφα 
υποβάλλει ο νόμιμος εκπρόσωπός του. 

β) Τοπογραφικό σχεδιάγραμμα της περιοχής σε τέσ¬ 
σερα (4) αντίγραφα, υπογεγραμμένο από τον αρμόδιο 
μηχανικό, σε κλίμακα ένα προς διακόσια (1:200) ή ένα 
προς πεντακόσια (1:500) και σε ακτίνα πενήντα (50) μέ¬ 
τρων από τα όρια του γηπέδου ή οικοπέδου του πρατη¬ 
ρίου ή μικτού πρατηρίου, οι συντεταγμένες στο οποίο 
θα είναι εξαρτημένες από το Κρατικό Δίκτυο (ΕΓΣΑ 87). 
Στο σχεδιάγραμμα σημειώνονται το γήπεδο ή οικόπεδο 
του πρατηρίου ή του μικτού πρατηρίου, οι διαστάσεις 
του, η θέση του με τα πλάτη των οδών, οι θέσεις του 
κτιρίου, των δεξαμενών και των αντλιών και διανομέων, 
του σημείου πλήρωσης δεξαμενής, καθώς και τα είδη 
των γειτονικών κτισμάτων. Ιδιαιτέρως σημειώνονται οι 
θέσεις των χαρακτηριστικών στοιχείων του πρατηρίου 
ή του μικτού πρατηρίου καθώς και όλες οι αποστάσεις 
που αναφέρονται στα άρθρα 4 και 5 του παρόντος. Επί 
του τοπογραφικού διαγράμματος βεβαιώνεται ότι δεν 
υφίστανται ορατοί αρχαιολογικοί χώροι, το περίγραμμα 
των οποίων απέχει απόσταση μικρότερη των 100 μ. από 
το ιδρυόμενο πρατήριο ή μικτό πρατήριο. Σε περίπτωση 
ύπαρξης ορατών αρχαιολογικών χώρων, στο τοπογραφι- 
κό αποτυπώνονται τα ακίνητα (οικόπεδα ή γήπεδα) και 
τα κτίρια που χωροθετούνται εντός ακτίνας εκατό (100) 
μέτρων. Η χορήγηση άδειας ίδρυσης δύναται να επιτρα- 
πεί και σε απόσταση μικρότερη των εκατό (100) μέτρων, 
υπό την προϋπόθεση χορήγησης σχετικής έγκρισης από 
την Αρχαιολογική Υπηρεσία. 

γ) Υπεύθυνη Δήλωση του αιτούντος σύμφωνα με το 
άρθρο 8 του Ν. 1599/1986. Ειδικότερα: 

αα) Στην περίπτωση που ο αϊτών είναι φυσικό πρόσω¬ 
πο, δηλώνει υπεύθυνα ότι: 

ί) κατά την τελευταία οκταετία, δεν καταδικάστηκε τε¬ 
λεσίδικα για νοθεία καυσίμων, δεν καταδικάστηκε πρω¬ 
τόδικα για λαθρεμπορία καυσίμων, με την επιφύλαξη των 
διατάξεων του Ν. 4177/2013, 
ίί) έχει το νόμιμο δικαίωμα χρησιμοποίησης και εκ¬ 
μετάλλευσης του οικοπέδου ή γηπέδου για την ίδρυση 
πρατηρίου ή μικτού πρατηρίου. 

ββ) Στην περίπτωση που ο αϊτών είναι νομικό πρόσω¬ 
πο, ο νόμιμος εκπρόσωπός του δηλώνει υπεύθυνα ότι: 

ί) κατά την τελευταία οκταετία, ο ίδιος δεν καταδικά¬ 
στηκε τελεσίδικα και το νομικό πρόσωπο που εκπροσω¬ 
πεί δεν κηρύχθηκε τελεσίδικα αστικώς συνυπεύθυνο για 
νοθεία καυσίμων, ο ίδιος δεν καταδικάστηκε πρωτόδικα 
και το νομικό πρόσωπο που εκπροσωπεί δεν κηρύχθη¬ 
κε πρωτόδικα αστικώς συνυπεύθυνο για λαθρεμπορία 
καυσίμων, με την επιφύλαξη των διατάξεων του Ν. 4177/ 
2013 (ΑΊ 83), 

ίί) το νομικό πρόσωπο έχει το νόμιμο δικαίωμα χρήσης 
και εκμετάλλευσης του οικοπέδου ή γηπέδου για την 
ίδρυση πρατηρίου ή μικτού πρατηρίου. 

δ) Υπεύθυνη Δήλωση του άρθρου 8 του Ν. 1599/1986, 
του μελετητή της εγκατάστασης, μηχανικού, με το εξής 
περιεχόμενο: 

«ί) Η θέση, όπου πρόκειται να εγκατασταθεί το πρα¬ 
τήριο ή το μικτό πρατήριο, βρίσκεται σε περιοχή στην 
οποία δεν απαγορεύεται η χρήση αυτή από τις ισχύουσες 
διατάξεις. 


ίί) Πληρούνται οι όροι και οι προϋποθέσεις του 
Π.δ. 595/1984 και στην περίπτωση των υγρών καυσί¬ 
μων ισχύουν τα αναφερόμενα στο Π.δ. 1224/1981 ή στο 
Β.δ. 465/1970, κατά περίπτωση. 

ίίί) Για τη μελέτη των εγκαταστάσεων και τον εξοπλι¬ 
σμό που εγκαθίσταται στο υπό ίδρυση πρατήριο υγρα¬ 
ερίου ή μικτό πρατήριο λήφθηκαν υπόψη οι απαιτήσεις 
των σχετικών εθνικών και ευρωπαϊκών προτύπων και 
κανονισμών. 

ίν) Έχει υποβληθεί στην αρμόδια υπηρεσία για τη συ¬ 
ντήρηση και λειτουργία της οδού ή των οδών έμπρο¬ 
σθεν του πρατηρίου ή του μικτού πρατηρίου, η υπ'αριθ. 
[αριθμός] αίτηση, η οποία πληροί όλες τις προϋποθέσεις 
για χορήγηση έγκρισης απότμησης - υποβιβασμού της 
στάθμης του πεζοδρομίου ή κυκλοφοριακής σύνδεσης, 
κατά περίπτωση». 

Αν διαπιστωθεί ψευδής υπεύθυνη δήλωση μηχανικού 
από την αδειοδοτούσα αρχή, πέραν των άλλων ποινικών 
ευθυνών, ο μηχανικός υπέχει πειθαρχική ευθύνη και η 
αδειοδοτούσα αρχή οφείλει να παραπέμψει την υπό¬ 
θεση παραχρήμα στο αρμόδιο Πειθαρχικό Συμβούλιο, 
το οποίο διαπιστώνει τη διάπραξη ή μη της πράξης και 
επιβάλλει πειθαρχική ποινή αφαίρεσης άδειας ασκήσε- 
ως επαγγέλματος που κυμαίνεται, κατά την κρίση του 
Πειθαρχικού Συμβουλίου, ανάλογα με τη βαρύτητα του 
αδικήματος, από έξι (6) μήνες έως ένα (1) έτος, και σε 
περίπτωση υποτροπής από δύο (2) έτη έως τρία (3) έτη. 

ε) Σχέδιο σε τέσσερα (4) αντίγραφα, σε κλίμακα 1:200, 
που δείχνει τη θέση του κτιρίου και των άλλων βοηθη¬ 
τικών κτισμάτων, καθώς και τη θέση των προς εγκα¬ 
τάσταση συσκευών διανομής υγραερίου, των αντλιών 
υγραερίου, της δεξαμενής υγραερίου, του στομίου πλή¬ 
ρωσής της, καθώς και τη διαμόρφωση της κυκλοφορια- 
κής σύνδεσης ή απότμησης και υποβάθμισης στάθμης 
πεζοδρομίου με την ή τις οδούς, καθώς και τη σήμανση 
των παραπάνω. 

στ) Σχέδιο Η/Μ εγκαταστάσεων σε τέσσερα (4) αντί¬ 
γραφα σε κατάλληλη κλίμακα, ανάλογα με το μέγεθος της 
εγκατάστασης, συνοδευόμενο από φάκελο τωνΤεχνικών 
Προδιαγραφών, που αφορούν στις εκτός των κτιρίων του 
πρατηρίου ή μικτού πρατηρίου εγκαταστάσεις και στο 
οποίο απεικονίζονται σχεδιαστικά με διακριτό τρόπο, ώστε 
να διαπιστωθεί η αρμονική συνύπαρξή τους και ταυτόχρο¬ 
νη καλή λειτουργία τους, οι εξής εγκαταστάσεις: Δίκτυο 
ύδρευσης, αποχέτευσης, πεπιεσμένου αέρα, σωληνώσεων 
παροχής υγραερίου (υγρή και αέρια φάση), σωληνώσεων 
πλήρωσης δεξαμενών υγραερίου, δίκτυα ηλεκτρολογικών 
εγκαταστάσεων του πρατηρίου (ισχυρά ρεύματα, ασθενή 
ρεύματα, φωτισμός και γείωση) καθώς και σχέδιο κατανο¬ 
μής αντιεκρηκτικών ζωνών του πρατηρίου. 

ζ) Σχέδια λεπτομερειών και τεχνικές προδιαγραφές 
σε τέσσερα (4) αντίγραφα σε κλίμακα ένα προς πενήντα 
(1:50) ή ένα προς είκοσι (1:20), των εγκαταστάσεων και 
του εξοπλισμού: 

αα) Κάτοψη - τομή, που δείχνει όλα τα κτίσματα του 
πρατηρίου ή του μικτού πρατηρίου, τις ακριβείς διαστά¬ 
σεις τους καθώς και το είδος κατασκευής των τοίχων, 
δαπέδων οροφής και των τυχόν υπαρχόντων διαχωρι- 
σμάτων, που απαιτούνται στην άδεια δόμησης. 

ββ) Δεξαμενή αποθήκευσης υγραερίου: το σχέδιο 
περιλαμβάνει διαστάσεις τη δεξαμενής, τρόπο τοποθέ¬ 
τησης ή τρόπο έδρασης σε βάσεις, με όλες τις σχετικές 
διαστάσεις είτε πρόκειται για ελεύθερη τοποθέτηση 
εντός του εδάφους ή για τοποθέτηση εντός περιβλή¬ 
ματος, εξαρτήματα και σωληνώσεις που συνδέονται με 
τη δεξαμενή, εξαρτήματα και ασφαλιστικές διατάξεις 
προστασίας έναντι υπερπίεσης ή διαρροών καυσίμου, 
καθώς και τα υλικά πλήρωσης ή τον τρόπο συμπύκνωσης 
του περιβάλλοντος τη δεξαμενή εδάφους. 

γγ) Σχέδια Λεπτομερειών και Προδιαγραφές για τις 
εγκαταστάσεις υγρών καυσίμων και τις λοιπές εγκατα¬ 
στάσεις (αεροσυμπιεστής, ανυψωτικά μηχανήματα, αυ¬ 
τόματα μηχανήματα πλύσης, βορβοροσυλλέκτης κ.λπ.), 
όπως την περίπτωση των υγρών καυσίμων, σύμφωνα με 
τα οριζόμενα στο Π.δ. 1224/1985 ή στο Β.δ. 465/1970. 

η) Τεχνική έκθεση, υπογεγραμμένη από τον αρμόδιο 
μηχανικό, για τις ηλεκτρομηχανολογικές εγκαταστάσεις 
σε τέσσερα (4) αντίγραφα, στην οποία αναγράφονται 
στοιχεία σχετικά με την όλη δομή της εγκατάστασης, 
τις επιμέρους εγκαταστάσεις, τον εξοπλισμό και τα μη¬ 
χανήματα που εγκαθίστανται, οι τεχνικές προδιαγραφές 
τους και ο τρόπος σύνδεσης και λειτουργίας τους, τα 
εθνικά και ευρωπαϊκά πρότυπα και κανονισμοί βάση των 
οποίων μελετήθηκαν και εγκαταστάθηκαν και τη μελέτη 
κατανομής ζωνών αντιεκρηκτικότητας. 

θ) Έντυπο υπαγωγής στις Πρότυπες Περιβαλλοντι¬ 
κές Δεσμεύσεις, σύμφωνα με τα οριζόμενα στην κοινή 
υπουργική απόφαση 46537/2013 (Β'2036). 

ι) Παράβολο τριάντα (30) ευρώ ανεξαρτήτως του αριθ¬ 
μού των αντλιών ή διανομέων καθώς και παράβολο τρι¬ 
άντα (30) ευρώ, για κάθε αντλία ή διανομέα, πέραν της 
πρώτης, ανεξαρτήτως των επιστομίων. 

2. Η αδειοδοτούσα αρχή εντός τριάντα (30) εργασίμων 
ημερών υποχρεούται στην προβλεπόμενη εξέταση των 
δικαιολογητικών της παραγράφου 1. Εφόσον πληρού- 
νται οι νόμιμες προϋποθέσεις, εκδίδει την άδεια ίδρυσης 
εντός του ανωτέρω χρονικού διαστήματος. Εφόσον δεν 
πληρούνται οι προϋποθέσεις, η ανωτέρω Υπηρεσία δεν 
χορηγεί την αιτούμενη άδεια ίδρυσης πρατηρίου ή μι¬ 
κτού πρατηρίου, και ενημερώνει εγγράφωςτον αιτούντα, 
γνωστοποιώντας και τους σχετικούς λόγους, αναλυτικά 
για κάθε έλλειψη ή απόρριψη του καθενός από τα υπο¬ 
βαλλόμενα δικαιολογητικά. 

Στην περίπτωση επανυποβολής έπειτα από σχετική 
έγγραφη ειδοποίηση της Υπηρεσίας, η άδεια ίδρυσης 
εκδίδεται εντός διαστήματος δεκαπέντε (15) εργασίμων 
ημερών από την ημερομηνία επανυποβολής. Στην πε¬ 
ρίπτωση που το διάστημα των τριάντα (30) εργασίμων 
ημερών, παρέλθει, χωρίς η αδειοδοτούσα Υπηρεσία να 
εγκρίνει ή να απορρίψει το αίτημα, ο ενδιαφερόμενος 
θεωρείται ότι έχει νομίμως ιδρύσει την επιχείρηση του 
πρατηρίου χωρίς κανένα πρόσθετο περιορισμό. Επίσης, 
ο ενδιαφερόμενος, στην περίπτωση της ανωτέρω σιω¬ 
πηρής έγκρισης, δύναται να ζητήσει σχετική βεβαίωση 
από την αδειοδοτούσα Αρχή, σύμφωνα με την παρ. 4 
του άρθρου 10 του Ν. 3230/2004 (Α' 44). 

Η μη έγκαιρη διεκπεραίωση εντός των παραπάνω 
προθεσμιών συνιστά αυτοτελές πειθαρχικό παράπτω¬ 


μα κατά των υπαιτίων προϊσταμένων και υπαλλήλων, 
το οποίο επιφέρει πειθαρχική ποινή προστίμου ποσού 
αντίστοιχου αποδοχών τριών (3) μηνών. Στην περίπτωση 
σιωπηρής έγκρισης, η αδειοδοτούσα Αρχή διαβιβάζει 
όλα τα δικαιολογητικά για έλεγχο στο Τμήμα Εγκαταστά¬ 
σεων Εξυπηρέτησης Οχημάτων της Διεύθυνσης Ελέγχου 
Οχημάτων και Εγκαταστάσεων της Γενικής Διεύθυνσης 
Οδικής Ασφάλειας του Υπουργείου Υποδομών και Με¬ 
ταφορών. 

3. Τα σχέδια και οι τεχνικές εκθέσεις υποβάλλονται 
υπογεγραμμένα από τον αρμόδιο μηχανικό και φέρουν 
υπόμνημα με τα στοιχεία του έργου, του αιτούντος και 
του μελετητή, καθώς και υπόμνημα με τις τεχνικές λε¬ 
πτομέρειες της κατασκευής. Τα σχέδια και οι τεχνικές 
εκθέσεις παραδίδονται και σε ηλεκτρονική μορφή. 

4. Η άδεια ίδρυσης με πλήρη σειρά των εγκεκριμέ¬ 
νων σχεδίων κοινοποιείται στον αιτούντα, στην αρμόδια 
για την χορήγηση της άδειας δόμησης οικεία Υπηρεσία 
Δόμησης, και στην αρμόδια Υπηρεσία για τη συντήρη¬ 
ση της οδού ή των οδών έμπροσθεν του ιδρυόμενου 
πρατηρίου ή μικτού πρατηρίου. Επίσης, η άδεια ίδρυσης 
χωρίς τα σχέδια που τη συνοδεύουν, κοινοποιείται και 
στο οικείο Αστυνομικό Τμήμα. 

5. Η άδεια ίδρυσης είναι διάρκειας δύο (2) ετών και 
μπορεί να παραταθεί για δύο (2) έτη ακόμη, εφόσον 
υποβληθεί πριν τη λήξη της προθεσμίας σχετική αίτηση 
συνοδευόμενη από υπεύθυνη δήλωση του επιβλέποντος 
μηχανικού, ότι δεν έχουν περατωθεί οι εργασίες κατα¬ 
σκευής της οικοδομής ή των εγκαταστάσεων ή της πλα- 
τείαςτου πρατηρίου ή μικτού πρατηρίου. Σε εξαιρετικές 
περιπτώσεις μπορεί να δοθεί πρόσθετη παράταση για 
χρονικό διάστημα τριών (3) μηνών ακόμη, μετά τη λήξη 
της παράτασης για ολοκλήρωση των εργασιών. Αίτηση 
παράτασης της άδειας ίδρυσης που υποβάλλεται εκπρό¬ 
θεσμα θεωρείται ως νέα αίτηση για τη χορήγηση άδειας 
ίδρυσης. Σε αυτήν την περίπτωση υποβάλλεται σχετική 
αίτηση, συνοδευόμενη από τα δικαιολογητικά α' γ' δ' και 
Γ της παραγράφου 1 του παρόντος. Σε περίπτωση που 
διαπιστωθεί ότι για αποδεδειγμένους λόγους ανωτέρας 
βίας δεν κατέστη δυνατή η έναρξη των εργασιών ή η 
ολοκλήρωση της κατασκευής του πρατηρίου ή μικτού 
πρατηρίου, η άδεια ίδρυσης παρατείνεται για το διάστη¬ 
μα, που υπήρχαν οι λόγοι ανωτέρας βίας.» 

Άρθρο 18 

Διαδικασία χορήγησης άδειας λειτουργίας 
πρατηρίου υγραερίου ή μικτού πρατηρίου 

Το άρθρο 26 του Π.δ. 595/1984 (Α' 218) αντικαθίσταται 
ως εξής: 

«1. Για τη χορήγηση της άδειας λειτουργίας πρατηρίου 
ή μικτού πρατηρίου, υποβάλλονται στην αρμόδια Υπη¬ 
ρεσία, πριν τη λήξη της άδειας ίδρυσης ή της παράτασης 
αυτής, τα εξής δικαιολογητικά στην ελληνική γλώσσα ή 
επισήμως μεταφρασμένα σε αυτήν: 

α) Αίτηση του φυσικού ή νομικού προσώπου, στο 
οποίο έχει χορηγηθεί η άδεια ίδρυσης. 

β) Έγκριση κυκλοφοριακής σύνδεσης ή απότμησης- 
υποβιβασμού στάθμης πεζοδρομίου κατά περίπτωση, 
από την αρμόδια για τη συντήρηση της οδού ή των 

οδών έμπροσθεν του πρατηρίου ή μικτού πρατηρίου, 
Υπηρεσία, συνοδευόμενη και από τη βεβαίωση ότι η 
εγκεκριμένη κυκλοφοριακή σύνδεση ή απότμηση του 
πεζοδρομίου για την είσοδο - έξοδο των οχημάτων από/ 
προς την οδό προς/από το υπόψη πρατήριο ή μικτό πρα¬ 
τήριο, εκτελέσθηκε καλώς. 

γ) Πιστοποιητικό πυρασφαλείας σε ισχύ, που χορηγεί¬ 
ται από την οικεία πυροσβεστική υπηρεσία, 
δ) Άδεια δόμησης. 

ε) Ογκομετρικός πίνακας από διαπιστευμένο φορέα 
ογκομέτρησης για κάθε δεξαμενή, σύμφωνα με τα οριζό¬ 
μενα στην κοινή υπουργική απόφαση Φ2-1617/2010 (Β' 
1980), για τα καύσιμα που αναφέρονται σε αυτήν, που να 
αναγράφει και τους αριθμούς Μητρώου κάθε δεξαμενής. 

στ) Πιστοποιητικά των δεξαμενών καυσίμων, του αε¬ 
ροφυλακίου, των ανυψωτικών μηχανημάτων και των 
ηλεκτρολογικών εγκαταστάσεων σύμφωνα με τη μελέτη 
και τις ισχύουσες διατάξεις. 

ζ) Βεβαίωση εταιρίας Ύδρευσης- Αποχέτευσης, στην 
περίπτωση που το πρατήριο είναι εντός του δικτύου της 
εταιρίας Ύδρευσης- Αποχέτευσης και στον χώρο του 
πρατηρίου υπάρχει πλυντήριο. 

η) Αποδεικτικό πληρωμήςτου ανταποδοτικού τέλους, 
σύμφωνα με την κοινή υπουργική απόφαση Δ2/Α/Φ.5/ 
οικ. 2490/10.2.2005 (Β' 218). 

θ) Υπεύθυνες δηλώσεις του Ν. 1599/1986, των υπεύθυ¬ 
νων κατά το νόμο μηχανικών που επέβλεψαν την εκτέλε¬ 
ση των μηχανολογικών, ηλεκτρολογικών και κτιριακών 
εγκαταστάσεων του πρατηρίου, στην οποία δηλώνονται 
τα εξής: 

«0 Στην περίπτωση πρατηρίου:Τηρήθηκαν όλοι οι όροι 
της άδειας ίδρυσης, καθώς και ότι πληρούνται όλοι οι 
όροι και οι προϋποθέσεις του Π.δ. 595/1984. Στην περί¬ 
πτωση μικτού πρατηρίου: τηρήθηκαν όλοι οι όροι και οι 
προϋποθέσεις του Π.δ. 595/1984 και τα τεχνικά στοιχεία 
και οι προδιαγραφές του Π.δ. 1224/1981 ή του Β.δ. 465/ 
1970, κατά περίπτωση. 

ϋ) Έχουν ελεγχθεί όλα τα πιστοποιητικά, βεβαιώσεις 
και τα λοιπά έγγραφα από τα οποία τεκμαίρεται η συμ¬ 
μόρφωση του εξοπλισμού και των εγκαταστάσεων του 
πρατηρίου προς τις απαιτήσεις των σχετικών εθνικών και 
ευρωπαϊκών κανονισμών και προτύπων, αντίγραφα των 
οποίων διατηρούνται και στον φάκελο του πρατηρίου, 
συγκεντρωτικός πίνακας των οποίων υποβάλλεται. 

ίίί) Η υλοποίηση των εργασιών κατασκευής του πρατη¬ 
ρίου ή μικτού πρατηρίου έγινε σύμφωνα με τα εγκεκρι¬ 
μένα σχέδια, τη μελέτη κατανομής ζωνών αντιεκρηκτι- 
κότητας, τις τεχνικές εκθέσεις και τα σχέδια της άδειας 
ίδρυσης και της άδειας δόμησης, καθώς και τα εθνικά 
και ευρωπαϊκά πρότυπα και κανονισμούς. 

ίν) Όλοι οι εμπλεκόμενοι τεχνίτες, εργοδηγοί, βοηθοί, 
που χρησιμοποιήθηκαν για την κατασκευή του πρατη¬ 
ρίου, διαθέτουν, όπου προβλέπεται από την ισχύουσα 
νομοθεσία σύμφωνα με τα σχετικά εθνικά ή ευρωπαϊκά 
πρότυπα, τις απαιτούμενες άδειες ή βεβαιώσεις αναγγε¬ 
λίας ασκήσεως επαγγέλματος.» 

Αν διαπιστωθεί ψευδής υπεύθυνη δήλωση μηχανικού 
από την αδειοδοτούσα αρχή, πέραν των άλλων ποινικών 
ευθυνών, ο μηχανικός υπέχει πειθαρχική ευθύνη και η 


αδειοδοτούσα αρχή οφείλει να παραπέμψει την υπό¬ 
θεση παραχρήμα στο αρμόδιο Πειθαρχικό Συμβούλιο, 
το οποίο διαπιστώνει τη διάπραξη ή μη της πράξης και 
επιβάλλει πειθαρχική ποινή αφαίρεσης άδειας ασκήσε¬ 
ως επαγγέλματος που κυμαίνεται, κατά την κρίση του 
Πειθαρχικού Συμβουλίου, ανάλογα με τη βαρύτητα του 
αδικήματος, από έξι (6) μήνες έως ένα (1) έτος, και σε 
περίπτωση υποτροπής από δύο (2) έτη έως τρία (3) έτη. 

ι) Υπεύθυνες δηλώσεις του εγκαταστάτη του ολο¬ 
κληρωμένου συστήματος εισροών εκροών και του 
μηχανικού σύμφωνα με την κοινή υπουργική απόφα¬ 
ση 40534/4859/2013 (Β'2041), στις οποίες δηλώνεται 
ότι έχει ολοκληρωθεί η εγκατάσταση του συστήματος 
εισροών - εκροών για την περίπτωση των δεξαμενών 
και αντλιών-διανομέων υγρών καυσίμων. Οι υπεύθυνες 
δηλώσεις του προηγούμενου εδαφίου υποβάλλονται 
εντός διαστήματος τριάντα (30) εργασίμων ημερών μετά 
την έκδοση της άδειας λειτουργίας. Στην περίπτωση που 
δεν υποβληθούν εντός του ανωτέρω διαστήματος, η 
εκδοθείσα άδεια αφαιρείται. 

Αν διαπιστωθεί ψευδής υπεύθυνη δήλωση μηχανικού 
από την αδειοδοτούσα αρχή, πέραν των άλλων ποινικών 
ευθυνών, ο μηχανικός υπέχει πειθαρχική ευθύνη και η 
αδειοδοτούσα αρχή οφείλει να παραπέμψει την υπό¬ 
θεση παραχρήμα στο αρμόδιο Πειθαρχικό Συμβούλιο, 
το οποίο διαπιστώνει τη διάπραξη ή μη της πράξης και 
επιβάλλει πειθαρχική ποινή αφαίρεσης άδειας ασκήσε¬ 
ως επαγγέλματος που κυμαίνεται, κατά την κρίση του 
Πειθαρχικού Συμβουλίου, ανάλογα με τη βαρύτητα του 
αδικήματος, από έξι (6) μήνες έως ένα (1) έτος, και σε 
περίπτωση υποτροπής από δύο (2) έτη έως τρία (3) έτη. 

ια) Υπεύθυνη δήλωση ανάληψης καθηκόντων Υπευ¬ 
θύνου Λειτουργίας πρατηρίου υγραερίου ή μικτού 
πρατηρίου που διαθέτει βεβαίωση έναρξης ασκήσεως 
επαγγέλματος. 

ιβ) Πιστοποιητικό συμμόρφωσης κοινοποιημένου φο¬ 
ρέα, σύμφωνα με την Οδηγία 97/23/ΕΟΚ σχετικά με τον 
εξοπλισμό υπό πίεση. 

ιγ) Πιστοποιητικό Υδραυλικής Δοκιμασίας, σύμφωνα με 
την κοινή υπουργική απόφαση Δ3/14858/1993 (Α'477) 
και την υπουργική απόφαση 14165/Φ.17.4/373/1993 
(Β'673). 

ιδ) Πιστοποιητικά αντιεκρηκτικότητας ΑΤΕΧ των αντλι¬ 
ών, των διανομέων, των βυθομετρικών βεργών καθώς 
και του λοιπού εξοπλισμού, όπου απαιτείται από τη με¬ 
λέτη. 

2. Η αδειοδοτούσα αρχή εντός τριάντα (30) εργασίμων 
ημερών υποχρεούται στην προβλεπόμενη εξέταση και 
έλεγχο των ανωτέρω υποβαλλόμενων δικαιολογητι- 
κών της παραγράφου 1, με σκοπό τη διαπίστωση ότι 
συντρέχουν οι νόμιμες προϋποθέσεις δραστηριοποί- 
ησης. Εφόσον διαπιστώσει ότι πληρούνται οι νόμιμες 
προϋποθέσεις, χορηγεί άδεια λειτουργίας αορίστου 
χρόνου. Εφόσον δεν συντρέχουν, η ανωτέρω Υπηρεσία 
απαγορεύει τη λειτουργία της δραστηριότητας. Ενημε¬ 
ρώνει εγγράφως τον αιτούντα, γνωστοποιώντας και τους 
σχετικούς λόγους, αναλυτικά για κάθε έλλειψη ή απόρρι¬ 
ψη του καθενός από τα υποβαλλόμενα δικαιολογητικά. 
Στην περίπτωση που μετά το πέρας των τριάντα (30) 

εργασίμων ημερών, απαιτηθεί επανυποβολή κάποιων 
εκ των δικαιολογητικών, η άδεια λειτουργίας εκδίδεται 
εντός διαστήματος δεκαπέντε (15) εργασίμων ημερών 
από την ημερομηνία επανυποβολής. Στην περίπτωση 
που το διάστημα των τριάντα (30) εργασίμων ημερών, 
παρέλθει, χωρίς η αδειοδοτούσα Υπηρεσία να εγκρίνει 
ή να απορρίψει το αίτημα, ο ενδιαφερόμενος θεωρεί¬ 
ται ότι έχει νομίμως λειτουργήσει την επιχείρηση του 
πρατηρίου χωρίς κανένα πρόσθετο περιορισμό. Επίσης, 
ο ενδιαφερόμενος, στην περίπτωση της ανωτέρω σιω¬ 
πηρής έγκρισης, δύναται να ζητήσει σχετική βεβαίωση 
από την αδειοδοτούσα Αρχή, σύμφωνα με την παρ. 4 
του άρθρου 10 του Ν. 3230/2004 (Α' 44). 

Η μη έγκαιρη διεκπεραίωση εντός των παραπάνω 
προθεσμιών συνιστά αυτοτελές πειθαρχικό παράπτω¬ 
μα κατά των υπαιτίων προϊσταμένων και υπαλλήλων, 
το οποίο επιφέρει πειθαρχική ποινή προστίμου ποσού 
αντίστοιχου αποδοχών τριών (3) μηνών. Στην περίπτωση 
σιωπηρής έγκρισης, η αδειοδοτούσα Αρχή διαβιβάζει 
όλα τα δικαιολογητικά για έλεγχο στο Τμήμα Εγκαταστά¬ 
σεων Εξυπηρέτησης Οχημάτων της Διεύθυνσης Ελέγχου 
Οχημάτων και Εγκαταστάσεων της Γενικής Διεύθυνσης 
Οδικής Ασφάλειας του Υπουργείου Υποδομών και Με¬ 
ταφορών. 

3. Σε περίπτωση που ένα πρατήριο ή μικτό πρατήριο, 
στο οποίο έχει χορηγηθεί άδεια ίδρυσης χωρίς να έχει 
χορηγηθεί άδεια λειτουργίας, μεταβιβάζεται ή εκμισθώ¬ 
νεται ή με οποιονδήποτε άλλο τρόπο παραχωρείται η 
εκμετάλλευσή του σε άλλο πρόσωπο, φυσικό ή νομικό, 
η άδεια λειτουργίας χορηγείται στο νέο πρόσωπο εντός 
δεκαπέντε (15) εργασίμων ημερών από την ημερομηνία 
υποβολής της σχετικής αίτησής του. Στην περίπτωση 
αυτή, μαζί με την αίτησή του, συνυποβάλλονται, εκτός 
των δικαιολογητικών της παραγράφου 1, τα εξής δικαι- 
ολογητικά: 

α) Παράβολο τριάντα (30) ευρώ. Επιπρόσθετα παράβο¬ 
λο τριάντα (30) ευρώ, για κάθε αντλία ή διανομέα, πέραν 
της πρώτης, ανεξαρτήτως των επιστομίων. 

β) Υπεύθυνη δήλωση του αιτούντος, σύμφωνα με το 
άρθρο 8 του Ν. 1599/1986. Ειδικότερα: 

αα) Στην περίπτωση που ο αϊτών είναι φυσικό πρόσω¬ 
πο, δηλώνει υπεύθυνα ότι: 

ί) κατά την τελευταία οκταετία δεν καταδικάστη κε τε¬ 
λεσίδικα για νοθεία καυσίμων και δεν καταδικάστηκε 
πρωτόδικα για λαθρεμπορία καυσίμων, με την επιφύ¬ 
λαξη των διατάξεων του Ν. 4177/2013, 
ϋ) έχει το δικαίωμα χρήσης και εκμετάλλευσης του 
πρατηρίου ή μικτού πρατηρίου, 

Μί) οι εγκαταστάσεις του πρατηρίου, είναι σύμφωνες με 
τις τεχνικές περιγραφές και τα σχέδια που συνοδεύουν 
την άδεια ίδρυσης και την άδεια δόμησης και ουδεμία 
αλλαγή έχει επέλθει στις εγκαταστάσεις του πρατηρίου 
και στη χωρητικότητα των δεξαμενών καυσίμων. 

ββ) Στην περίπτωση που ο αϊτών είναι νομικό πρόσω¬ 
πο, ο νόμιμος εκπρόσωπός του δηλώνει υπεύθυνα ότι: 

ί) κατά την τελευταία οκταετία ο ίδιος δεν καταδικά¬ 
στηκε τελεσίδικα και το νομικό πρόσωπο που εκπροσω¬ 
πεί δεν κηρύχθηκε τελεσίδικα αστικώς συνυπεύθυνο για 
νοθεία καυσίμων, ο ίδιος δεν καταδικάστηκε πρωτόδικα 


και το νομικό πρόσωπο που εκπροσωπεί δεν κηρύχθη¬ 
κε πρωτόδικα αστικώς συνυπεύθυνο για λαθρεμπορία 
καυσίμων, με την επιφύλαξη των διατάξεων του Ν. 4177/ 
2013 (ΑΊ 83), 

ϋ) ότι το νομικό πρόσωπο έχει το δικαίωμα χρήσης 
και εκμετάλλευσης του πρατηρίου ή μικτού πρατηρίου, 

Μί) οι εγκαταστάσεις του πρατηρίου, είναι σύμφωνες με 
τις τεχνικές περιγραφές και τα σχέδια που συνοδεύουν 
την άδεια ίδρυσης και την άδεια δόμησης και ουδεμία 
αλλαγή έχει επέλθει στις εγκαταστάσεις του πρατηρίου ή 
μικτού πρατηρίου και στη χωρητικότητα των δεξαμενών 
καυσίμων. 

4. Όταν κατά τη διάρκεια ισχύος της αδείας ίδρυσης 
γίνονται αλλαγές σε σχέση με τα αρχικώς εγκεκριμένα 
σχέδια ή όταν μετά τη χορήγηση της αδείας λειτουργίας 
απαιτείται μεταβολή κάποιων έκτων στοιχείων της εγκα¬ 
τάστασης του πρατηρίου ή μικτού πρατηρίου ή γίνεται 
επέκταση με εγκαταστάσεις προβλεπόμενες από τις δι¬ 
ατάξεις του παρόντος, πρέπει πριν την υλοποίησή τους 
να υποβληθούν για έγκριση τα νέα προβλεπόμενα κατά 
περίπτωση δικαιολογητικά, σχέδια και σχετική τεχνική 
έκθεση περιγραφής των μεταβολών. Η έγκριση των αι- 
τούμενων μεταβολών από την αρμόδια αρχή πρέπει να 
λαμβάνει χώρα εντός δεκαπέντε (15) εργασίμων ημερών 
από την ημερομηνία υποβολής της σχετικής αίτησης. 

Μετά την υλοποίηση των αιτούμενων μεταβολών χο¬ 
ρηγείται άδεια ή νέα άδεια λειτουργίας, κατά περίπτωση, 
πρατηρίου ή μικτού πρατηρίου, η οποία συμπεριλαμβά¬ 
νει το σύνολο των νόμιμων εγκαταστάσεών του, εφόσον 
υποβληθούν και ελεγχθούν τα αντίστοιχα δικαιολογητι- 
κά της παραγράφου 1. Στην υπεύθυνη δήλωση της παρα¬ 
γράφου 1 εδάφιο θ' δηλώνεται συμφωνία με τους όρους 
της έγκρισης μεταβολών και όχι της άδειας ίδρυσης. 

5. Εάν υπάρξουν στοιχεία από τα οποία προκύπτει ότι 
δεν είναι δυνατή η περαιτέρω λειτουργία του πρατηρίου 
ή μικτού πρατηρίου, είτε γιατί εν τω μεταξύ δημιουργή- 
θηκαν δυσμενείς κυκλοφοριακές συνθήκες (όπως δια- 
πλάτυνση ή διαφοροποίηση της στάθμης της οδού, κα¬ 
τασκευή κόμβου σε μικρή απόσταση) ή για λόγους που 
συνιστούν αντικειμενική αδυναμία λειτουργίας (όπως 
κατεδάφιση, απομείωση του εμβαδού του οικοπέδου) 
ή λόγω των αναφερομένων της παρ. 5 του άρθρου 185 
του Ν. 4070/2012 (Α' 82), δύναται η αδειοδοτούσα Αρχή 
να απαγορεύσει προσωρινά ή οριστικά τη συνέχιση της 
λειτουργίας του πρατηρίου ή μικτού πρατηρίου, με ειδι¬ 
κά αιτιολογημένη απόφασή της. 

6. Η άδεια λειτουργίας του πρατηρίου ή μικτού πρατη¬ 
ρίου, μπορεί εάν διαπιστωθεί οποτεδήποτε ότι έπαυσαν 
να υπάρχουν οι προϋποθέσεις υπό τις οποίες χορηγήθη¬ 
κε, να αφαιρεθεί προσωρινά, μέχρι την αποκατάσταση 
των ελλείψεων ή οριστικά, με πλήρως αιτιολογημένη 
απόφαση της αρχής που τη χορήγησε. 

7. Η έκδοση ή η αφαίρεση της άδειας λειτουργίας του 
πρατηρίου ή μικτού πρατηρίου κοινοποιείται στον αι- 
τούντα, στην αρμόδια Υπηρεσία του Υπουργείου Περι¬ 
βάλλοντος και Ενέργειας, στο τοπικό Αστυνομικό Τμήμα, 
στην Πυροσβεστική Υπηρεσία, στην τοπική Δημόσια 
Οικονομική Υπηρεσία και στην αρμόδια Υπηρεσία που 
τηρείτο Μητρώο του συστήματος εισροών-εκροών της 

Γενικής Γραμματείας Πληροφοριακών Συστημάτων. Οι 
ανωτέρω διοικητικές πράξεις δημοσιοποιούνται σύμ¬ 
φωνα με τις διατάξεις του Ν. 3861/2010 (Α' 112). 

8. Πριν τη λήξη οποιουδήποτε πιστοποιητικού, ο κάτο¬ 
χος της άδειας υποχρεούται να υποβάλει στην αρμόδια 
υπηρεσία νέο σε ισχύ δικαιολογητικό, για τη συνέχιση 
της λειτουργίας. Σε αυτή την περίπτωση δεν εκδίδεται 
νέα άδεια λειτουργίας αλλά γίνεται ενημέρωση του 
φακέλου του πρατηρίου με το νέο δικαιολογητικό. Ο 
έλεγχος της αδειοδοτούσας αρχής στην περίπτωση αυτή 
περιορίζεται στο νέο υποβαλλόμενο δικαιολογητικό και 
μόνο. Στην περίπτωση που διαπιστωθεί ότι λειτουρ¬ 
γεί πρατήριο ή μικτό πρατήριο χωρίς να είναι σε ισχύ 
οποιοδήποτε από τα πιστοποιητικά που έχουν κατατεθεί 
ως δικαιολογητικό, αφαιρείται η άδεια λειτουργίας και 
σφραγίζονται οι εγκαταστάσεις του πρατηρίου ή του 
μικτού πρατηρίου. 

9. Η έκδοση της άδειας λειτουργίας δεν υποκαθιστά 
άλλες εγκρίσεις και δεν απαλλάσσει τον κάτοχο της 
άδειας από την υποχρέωση έκδοσης άλλων αδειών ή 
άλλων διοικητικών πράξεων που προβλέπονται από άλ¬ 
λες διατάξεις και αφορούν εξοπλισμό ή τμήματα αυτού, 
που χρησιμοποιούνται στο πρατήριο ή μικτό πρατήριο. 

10. Η ισχύς της άδειας λειτουργίας πρατηρίου ή μικτού 
πρατηρίου είναι αόριστου χρόνου.» 

Άρθρο 19 

Κατάργηση ανανέωσης άδειας λειτουργίας 
πρατηρίου υγραερίου ή μικτού πρατηρίου 

Το άρθρο 27 του Π.δ. 595/1984 (Α'218) καταργείται. 

Άρθρο 20 

Διαδικασία αλλαγής δικαιούχου της άδειας 
λειτουργίας πρατηρίου υγραερίου 
ή μικτού πρατηρίου 

Το άρθρο 28 του Π.δ. 595/1984 (Α'218) αντικαθίσταται 
ως εξής: 

«1. Σε περίπτωση παραχώρησης της χρήσης ή της εκ¬ 
μετάλλευσης λειτουργούντος πρατηρίου ή μικτού πρα¬ 
τηρίου σε άλλο φυσικό ή νομικό πρόσωπο, εκδίδεται 
υποχρεωτικά νέα άδεια λειτουργίας της εγκατάστασης, 
στο όνομα του νέου δικαιούχου, με την υποβολή των 
παρακάτω δικαιολογητικών: 

α) Αίτηση του φυσικού ή νομικού προσώπου. Στην πε¬ 
ρίπτωση που ο αϊτών είναι νομικό πρόσωπο, την αίτη¬ 
ση μαζί με τα κατά περίπτωση νομιμοποιητικά έγγραφα 
υποβάλλει ο νόμιμος εκπρόσωπός του. 

β) Υπεύθυνη δήλωση του αιτούντος, σύμφωνα με το 
άρθρο 8 του Ν. 1599/1986. Ειδικότερα: 

αα) Στην περίπτωση που ο αϊτών είναι φυσικό πρόσω¬ 
πο, δηλώνει υπεύθυνα ότι: 

ί) κατά την τελευταία οκταετία δεν καταδικάστηκε τε¬ 
λεσίδικα για νοθεία καυσίμων και δεν καταδικάστηκε 
πρωτόδικα για λαθρεμπορία καυσίμων, με την επιφύ¬ 
λαξη των διατάξεων του Ν. 4177/2013, 

ϋ) έχει το δικαίωμα χρήσης και εκμετάλλευσης του 
πρατηρίου ή μικτού πρατηρίου, 

Μι) οι εγκαταστάσεις του πρατηρίου ή μικτού πρατηρί¬ 
ου είναι σύμφωνες με τις περιγραφές και τα σχέδια που 


συνοδεύουν την άδεια λειτουργίας και ουδεμία αλλαγή 
δεν έχει επέλθει στις εγκαταστάσεις του πρατηρίου ή 
μικτού πρατηρίου και στη χωρητικότητα των δεξαμενών 
καυσίμων. 

ββ) Στην περίπτωση που ο αϊτών είναι νομικό πρόσω¬ 
πο, ο νόμιμος εκπρόσωπός του δηλώνει υπεύθυνα ότι: 

ί) κατά την τελευταία οκταετία ο ίδιος δεν καταδικά¬ 
στηκε τελεσίδικα και το νομικό πρόσωπο που εκπροσω¬ 
πεί δεν κηρύχθηκε τελεσίδικα αστικώς συνυπεύθυνο για 
νοθεία καυσίμων, ο ίδιος δεν καταδικάστηκε πρωτόδικα 
και το νομικό πρόσωπο που εκπροσωπεί δεν κηρύχθη¬ 
κε πρωτόδικα αστικώς συνυπεύθυνο για λαθρεμπορία 
καυσίμων, με την επιφύλαξη των διατάξεων του Ν. 4177/ 
2013 (ΑΊ 83), 

ίί) το νομικό πρόσωπο έχει το δικαίωμα χρήσης και 
εκμετάλλευσης του πρατηρίου ή μικτού πρατηρίου, 
ίίί) οι εγκαταστάσεις του πρατηρίου είναι σύμφωνες 
με τις περιγραφές και τα σχέδια που συνοδεύουν την 
άδεια λειτουργίας και ουδεμία αλλαγή έχει γίνει στις 
εγκαταστάσεις του πρατηρίου ή μικτού πρατηρίου και 
στη χωρητικότητα των δεξαμενών καυσίμων. 

γ) Παράβολα. Για τη μεταβίβαση της άδειας λειτουργί¬ 
ας κατατίθεται παράβολο τριάντα (30) ευρώ. Επιπρόσθε¬ 
τα, κατατίθεται παράβολο τριάντα (30) ευρώ, για κάθε 
αντλία ή διανομέα, πέραν της πρώτης, ανεξαρτήτως των 
επιστομίων. 

δ) Αριθμοί Μητρώου των δεξαμενών, σύμφωνα με την 
παρ. 9 του άρθρου 5 της κοινής υπουργικής απόφασης 
Φ2-1617/2010 (ΒΊ980), καθώς και την αντιστοίχιση 
αυτών με τους υφιστάμενους αριθμούς Μητρώου των 
δεξαμενών του κατόχου της άδειας λειτουργίας. 

ε) Αποδεικτικό πληρωμής ανταποδοτικού τέλους για 
την έκδοση της άδειας λειτουργίας, σύμφωνα με την κοι¬ 
νή υπουργική απόφαση Δ2/Α/Φ.5/οικ. 2490/10.2.2005 
(Β' 218). 

στ) Υπεύθυνη δήλωση του εγκαταστάτη του συστήμα¬ 
τος εισροών-εκροών και υπεύθυνη δήλωση του μηχανι¬ 
κού, σύμφωνα με τα οριζόμενα στην κοινή υπουργική 
απόφαση 40534/4859/2013 (Β'2041). 

Αν διαπιστωθεί ψευδής υπεύθυνη δήλωση μηχανικού 
από την αδειοδοτούσα αρχή, πέραν των άλλων ποινικών 
ευθυνών, ο μηχανικός υπέχει πειθαρχική ευθύνη και η 
αδειοδοτούσα αρχή οφείλει να παραπέμψει την υπό¬ 
θεση παραχρήμα στο αρμόδιο Πειθαρχικό Συμβούλιο, 
το οποίο διαπιστώνει τη διάπραξη ή μη της πράξης και 
επιβάλλει πειθαρχική ποινή αφαίρεσης άδειας ασκήσε- 
ως επαγγέλματος που κυμαίνεται, κατά την κρίση του 
Πειθαρχικού Συμβουλίου, ανάλογα με τη βαρύτητα του 
αδικήματος, από έξι (6) μήνες έως ένα (1) έτος, και σε 
περίπτωση υποτροπής, από δύο (2) έτη έως τρία (3) έτη. 

ζ) Έντυπο υπαγωγής στις Πρότυπες Περιβαλλοντι¬ 
κές Δεσμεύσεις, σύμφωνα με τα οριζόμενα στην κοινή 
υπουργική απόφαση 46537/2013 (Β'2036). 

η) Υπεύθυνη δήλωση ανάληψης καθηκόντων του 
υπευθύνου λειτουργίας του πρατηρίου ή μικτού πρα¬ 
τηρίου από φυσικό πρόσωπο που διαθέτει σχετική βε¬ 
βαίωση έναρξης ασκήσεως επαγγέλματος. 

Η αδειοδοτούσα αρχή επισυνάπτει κατ'ελάχιστο στην 
αίτηση μεταβίβασης, χωρίς την κατάθεση δικαιολογητι- 

κών από τον αιτούντα, αντίγραφα των εξής δικαιολογητι- 
κών από τον φάκελο του πρατηρίου ή μικτού πρατηρίου: 
ί) Υφιστάμενη Άδεια λειτουργίας. 
μ) Πιστοποιητικό πυρασφάλειας, 
ϋί) Ογκομετρικό πίνακα των δεξαμενών. 

2. Η αδειοδοτούσα αρχή εντός δεκαπέντε (15) εργασί¬ 
μων ημερών υποχρεούται στην προβλεπόμενη εξέταση 
και έλεγχο όλων των ανωτέρω δικαιολογητικών, υποβαλ¬ 
λόμενων από τον αιτούντα και μη. 

Τα δικαιολογητικά που αναζητήθηκαν αυτεπάγγελτα 
από την αδειοδοτούσα αρχή πρέπει να είναι σε ισχύ. Επι¬ 
πρόσθετα, δεν πρέπει να εκκρεμεί αφαίρεση της άδειας 
λειτουργίας του πρατηρίου ή μικτού πρατηρίου σε εφαρ¬ 
μογή οποιοσδήποτε μορφής βεβαίωσης παράβασης που 
έχει βεβαιωθεί από την αδειοδοτούσα αρχή ή που έχει 
κοινοποιηθεί σε αυτήν από άλλη ελεγκτική αρχή. 

Στην περίπτωση που δεν συντρέχουν οι νόμιμες προϋ¬ 
ποθέσεις, η ανωτέρω αρχή απαγορεύει την μεταβίβαση 
του πρατηρίου ή μικτού πρατηρίου, εντόςτου ανωτέρω 
διαστήματος, ενημερώνοντας εγγράφως τον αιτούντα 
για τους σχετικούς λόγους, αναλυτικά για κάθε έλλειψη 
ή απόρριψη του καθενός από τα υποβαλλόμενα δικαιο- 
λογητικά. Η ανωτέρω έγγραφη ενημέρωση κοινοποιείται 
και στην αρμόδια υπηρεσία που τηρεί το Μητρώο του 
συστήματος εισροών-εκροών της Γενικής Γραμματείας 
Πληροφοριακών Συστημάτων. 

Στην περίπτωση που μετά τον έλεγχο του φακέλου των 
δικαιολογητικών, η αδειοδοτούσα αρχή διαπιστώσει ότι 
πληρούνται οι ανωτέρω προϋποθέσεις, χορηγεί άδεια 
λειτουργίας αορίστου χρόνου. Στην περίπτωση που μετά 
το πέρας των δεκαπέντε (15) εργασίμων ημερών απαι¬ 
τηθεί επανυποβολή κάποιων έκτων δικαιολογητικών, η 
άδεια λειτουργίας εκδίδεται εντός διαστήματος πέντε (5) 
εργασίμων ημερών από την ημερομηνία επανυποβολής. 
Στην περίπτωση που το διάστημα των δεκαπέντε (15) 
εργασίμων ημερών παρέλθει, χωρίς η αδειοδοτούσα 
Υπηρεσία να εγκρίνει ή να απορρίψει το αίτημα, ο εν¬ 
διαφερόμενος θεωρείται ότι έχει νομίμως λειτουργήσει 
την επιχείρηση του πρατηρίου χωρίς κανένα πρόσθετο 
περιορισμό. Επίσης, ο ενδιαφερόμενος, στην περίπτωση 
της ανωτέρω σιωπηρής έγκρισης, δύναται να ζητήσει 
σχετική βεβαίωση από την αδειοδοτούσα Αρχή, σύμφω¬ 
να μετηνπαρ. 4του άρθρου 10 του Ν. 3230/2004 (Α' 44). 

Η μη έγκαιρη διεκπεραίωση εντός των παραπάνω 
προθεσμιών συνιστά αυτοτελές πειθαρχικό παράπτω¬ 
μα κατά των υπαιτίων προϊσταμένων και υπαλλήλων, 
το οποίο επιφέρει πειθαρχική ποινή προστίμου ποσού, 
αντίστοιχου αποδοχών τριών (3) μηνών. Στην περίπτωση 
σιωπηρής έγκρισης, η αδειοδοτούσα αρχή διαβιβάζει 
όλα τα δικαιολογητικά για έλεγχο στο Τμήμα Εγκαταστά¬ 
σεων Εξυπηρέτησης Οχημάτων της Διεύθυνσης Ελέγχου 
Οχημάτων και Εγκαταστάσεων της Γενικής Διεύθυνσης 
Οδικής Ασφάλειας του Υπουργείου Υποδομών και Με¬ 
ταφορών. 

Η έκδοση της άδειας λειτουργίας του πρατηρίου ή 
μικτού πρατηρίου κοινοποιείται στον αιτούντα, στην 
αρμόδια Υπηρεσία του Υπουργείου Περιβάλλοντος και 
Ενέργειας, στο τοπικό Αστυνομικό Τμήμα, στην οικεία 
Πυροσβεστική Υπηρεσία, στην τοπική Δημόσια Οικο¬ 


νομική Υπηρεσία, καθώς και στην αρμόδια Υπηρεσία 
που τηρεί το Μητρώο του συστήματος εισροών-εκροών 
της Γενικής Γραμματείας Πληροφοριακών Συστημάτων. 

Οι ανωτέρω διοικητικές πράξεις δημοσιοποιούνται 
σύμφωνα με τις διατάξεις του Ν. 3861/2010 (ΑΊ12). 

Μετά την έκδοση της άδειας λειτουργίας και εντός δι¬ 
αστήματος δύο (2) μηνών, ο νέος εκμεταλλευτής οφείλει 
να προσκομίσει στην αδειοδοτούσα αρχή το νέο πιστο¬ 
ποιητικό πυρασφάλειας υπό την επωνυμία του. Αν δεν 
το προσκομίσει η αρχή αφαιρεί την άδεια λειτουργίας. 

3. Σε περίπτωση που έχουν τροποποιηθεί οι εγκατα¬ 
στάσεις του πρατηρίου ή μικτού πρατηρίου, ταυτόχρονα 
με την αίτηση για τη μεταβίβαση της αδείας λειτουργίας, 
υποβάλλονται και τα απαιτούμενα δικαιολογητικά, σύμ¬ 
φωνα με τα όσα αναφέρονται στην παράγραφο 4 του 
άρθρου 26 του παρόντος.» 

Άρθρο 21 

Ψηφιακό Μητρώο πρατηρίων 

1. Στο Υπουργείο Υποδομών και Μεταφορών δημιουρ- 
γείται ψηφιακό Μητρώο των λειτουργούντων «Πρατή¬ 
ριων Παροχής Καυσίμων και Ενέργειας» της παρ. 7 του 
άρθρου 114του Ν. 4070/2012, των λειτουργούντων πρα¬ 
τηρίων υγρών και αερίων καυσίμων της κοινής υπουρ¬ 
γικής απόφασης 72983/ 6562/2014 (Β' 88), των στεγα¬ 
σμένων σταθμών αυτοκινήτων με αντλίες καυσίμων του 
Π.δ. 455/1976, καθώς και των παντός είδους πρατηρίων 
παροχής καυσίμων δημοσίας και ιδιωτικής χρήσης. 

2. Στο Μητρώο καταγράφονται ψηφιακά τα στοιχεία 
των εκμεταλλευτών, οι θέσεις λειτουργίας, τα στοιχεία 
των κτιριακών και ηλεκτρομηχανολογικών εγκαταστά¬ 
σεων (δεξαμενές, αντλίες, διανομείς, κτίριο πρατηρίου, 
τυχόν ύπαρξη πλυντηρίου - λιπαντηρίου κ.λπ.), τα προ- 
βλεπόμενα, σύμφωνα με τις κείμενες διατάξεις πιστο¬ 
ποιητικά (Πιστοποιητικό Πυροπροστασίας, Πιστοποιη¬ 
τικό Ογκομέτρησης δεξαμενών κ.λπ.), τα στοιχεία των 
φυσικών ή νομικών προσώπων που εμπλέκονται στην 
ασφαλή και ορθή λειτουργία και συντήρηση (υπεύθυνος 
λειτουργίας, τεχνικός ασφαλείας, αρμόδιος μηχανικός 
μελέτης και επίβλεψης, κ.ά.). Για την παρακολούθηση 
της πληρότητας και της ισχύος των ανωτέρω στοιχείων 
αρμόδια είναι η Διεύθυνση του Υπουργείου Υποδομών 
και Μεταφορών στην οποία τηρείται το Μητρώο. 

Σε περίπτωση που διαπιστώνεται ότι τα στοιχεία του 
Μητρώου δεν είναι ενημερωμένα ή σε ισχύ, εφαρμόζο¬ 
νται, κατά περίπτωση, οι διατάξεις της παρ. 6 του άρθρου 
18 του Π.δ. 1224/1981 (Α' 303) ή της παρ. 6 του άρθρου 
18 του Β.δ. 465/1970 (Α' 150) ή της παρ. 5 του άρθρου 
26 του Π.δ. 595/1984 (Α' 218), όπως αντικαθίστανται με 
το παρόν και ισχύουν, κατόπιν ενημέρωσης της αδειο- 
δοτούσας Αρχής από την υπηρεσία στην οποία τηρείται 
το Μητρώο. 

3. Το Μητρώο διασυνδέεται με Μητρώα που τηρούνται 
από λοιπές εμπλεκόμενες Υπηρεσίες. 

4. Με απόφαση του Υπουργού Υποδομών και Μετα¬ 
φορών καθορίζονται οι όροι και οι προϋποθέσεις για τη 
δημιουργία, ανάπτυξη, λειτουργία και συντήρηση του 
ανωτέρω ψηφιακού Μητρώου, καθώς και κάθε άλλη 
αναγκαία λεπτομέρεια. 

5. Μέχρι τη λειτουργία του Μητρώου, θα τηρείται ψη¬ 
φιακό Μητρώο πρατηρίων ανά αδειοδοτούσα Υπηρεσία, 
η οποία υποχρεούται να ενημερώνει αρχικά, εντός διμή- 
νου και στη συνέχεια, ανά μήνα, τη Διεύθυνση Ελέγχου 
Οχημάτων και Εγκαταστάσεων της Γενικής Διεύθυνσης 
Οδικής Ασφάλειας του Υπουργείου Υποδομών και Μετα¬ 
φορών, προκειμένου αυτό να τηρεί το συνολικό ψηφιακό 
Μητρώο. 

ΚΕΦΑΛΑΙΟ Γ' 

ΛΟΙΠΕΣ ΔΙΑΤΑΞΕΙΣ ΠΡΑΤΗΡΙΩΝ ΠΑΡΟΧΗΣ 

ΚΑΥΣΙΜΩΝ ΚΑΙ ΕΝΕΡΓΕΙΑΣ 

Άρθρο 22 

Τροποποιήσεις διατάξεων 

εξαέρωσης δεξαμενών υγρών καυσίμων 

Το τρίτο εδάφιο της παρ. 4 του άρθρου 10 του Β.δ.465/ 
1970 (Α' 150) και το τρίτο εδάφιο της παρ. 4 του άρθρου 
10 του Π.δ. 1224/1981 (Α' 303) αντικαθίστανται ως εξής: 

«Οι σωληνώσεις εξαέρωσης για τις δεξαμενές πετρε¬ 
λαίου ή και για τις δεξαμενές βενζίνης πρατηρίων, κατα¬ 
σκευάζονται από σωληνώσεις μεταλλικές γαλβανισμένες 
ενισχυμένου τύπου ή μόνο για το υπόγειο τμήμα πλαστι¬ 
κές από υλικό που δεν αλλοιώνεται στα πετρελαιοειδή, 
διαμέτρου ίσης ή μεγαλύτερης της μιάμισης ίντσας (1 'ή") 
και μέσω κατακόρυφου σωλήνα, καταλήγουν σε δύο ειδι¬ 
κά εξαρτήματα (καπελάκια), με ή χωρίς βαλβίδα ανάλογα 
του τρόπου κατασκευής, ώστε να διασφαλίζεται αδυνα¬ 
μία ανάμιξης των προϊόντων. Οι κατακόρυφοι σωλήνες 
στηρίζονται αδιακρίτως σε εξωτερικό τοίχο κτιρίου ή 
σε υποστύλωμα στεγάστρου ή σε άλλη ειδική σταθερή 
κατασκευή, μεταλλική, από σκυρόδεμα ή άλλο υλικό, 
η οποία αποτρέπει τη δημιουργία παραμόρφωσης. Η 
απαγωγή των ατμών από τα στόμια εξαέρωσης πρέπει 
να ελέγχεται οπτικά καθημερινά ότι είναι ελεύθερη. Τα 
ειδικά εξαρτήματα (βαλβίδες εξαερισμού πίεσης-υποπί- 
εσης, ρΓθ55υτθ γθΙιθΓ νθίνθ) των δεξαμενών των υγρών 
καυσίμων που συμμετέχουν στο σύστημα ανάκτησης 
ατμών, είναι κατά ελάχιστο δύο (2) ανά πρατήριο υγρών 
καυσίμων, έχουν τις ίδιες διαστάσεις με το σωλήνα εξα- 
ερισμού και ανοίγουν πλήρως σε υποπίεση 2 ιπόθΓ και 
υπερπίεση 35ιπ63γ. Διαθέτουν υποχρεωτικά φλογοπα- 
γίδα, σύμφωνα με το πρότυπο ΕΝ 150 16852 ή άλλο ισο¬ 
δύναμο ευρωπαϊκό ή διεθνές πρότυπο. Ελέγχονται σε 
ετήσια βάση για την ορθότητα της λειτουργίας τους και 
συμπληρώνεται ειδικό έντυπο ελέγχου που φυλάσσεται 
στο χώρο του πρατηρίου.» 

Άρθρο 23 

Μικτός διανομέας παροχής υγρών καυσίμων 

και υγραερίου 

1. Στο άρθρο 13 του Π.δ. 595/1984 (Α' 218) προστίθε¬ 
ται νέα παράγραφος 7 ως εξής: 

«7. Σε μικτά πρατήρια επιτρέπεται η εγκατάσταση μι¬ 
κτού διανομέα υγραερίου και υγρών καυσίμων ως ενιαία 
μονάδα διάθεσης, τόσο των υγρών καυσίμων όσο και 
υγραερίου σε οχήματα, από το ίδιο σημείο εξυπηρέτη¬ 
σης. Ο μικτός διανομέας υγραερίου και υγρών καυσίμων, 
εντόςτου ενιαίου εξωτερικού μεταλλικού περιβλήματος 
του, πρέπει να διαθέτει εξοπλισμό διανομής υγραερίου 


και εξοπλισμό διανομής υγρών καυσίμων, σύμφωνα με 
τις ισχύουσες κατά περίπτωση διατάξεις. Οι έλεγχοι, οι 
απαιτήσεις και οι προϋποθέσεις που ισχύουν για τον επι- 
μέρους εξοπλισμό, εξακολουθούν να ισχύουν και για 
τον ενιαίο διανομέα. Επιπρόσθετα, πρέπει να πληροί τις 
απαιτήσεις των Ευρωπαϊκών Οδηγιών αντιεκρηκτικής 
προστασίας και εξοπλισμού υπό πίεση και να διαθέτει 
Πιστοποιητικό ελέγχου συμμόρφωσης σύμφωνα με τα 
ΕΛΟΤ ΕΝ 13617-1 και ΕΝ 14678-1:2013. 

Το ενιαίο εξωτερικό μεταλλικό περίβλημα του μικτού 
διανομέα υγραερίου και υγρών καυσίμων δεν συνιστά 
χαρακτηριστικό στοιχείο, σύμφωνα με το εδάφιο γγ', 
της παραγράφου ζ' του άρθρου 1, για την τήρηση των 
αποστάσεων ασφαλείας των άρθρων 4 και 5.» 

2.Το εδάφιο β' της παρ. 1 του άρθρου 5 του Π.δ. 595/ 
1984 (Α' 218) καταργείται. 

Άρθρο 24 

Υπεύθυνος λειτουργίας πρατηρίου παροχής 
καυσίμου και ενέργειας 

1. Σε κάθε πρατήριο παροχής καυσίμων και ενέργει¬ 
ας ορίζεται ως Υπεύθυνος λειτουργίας ο εκμεταλλευτής 
του πρατηρίου ή το φυσικό πρόσωπο που ορίζεται από 
αυτόν. 

Οι αρμοδιότητες και οι υποχρεώσεις του Υπευθύνου 
λειτουργίας είναι οι εξής: 

(α) Τήρηση των προβλεπόμενων διαδικασιών και 
ενεργειών κατά τον εφοδιασμό του πρατηρίου και των 
οχημάτων με, κατά περίπτωση, υγρά ή/ και αέρια καύσι¬ 
μα ή οποιοδήποτε κατά περίπτωση συνδυασμό αυτών, 
αναφορικά με την ασφαλή λειτουργία του πρατηρίου 
και την προστασία του περιβάλλοντος. 

(β) Τήρηση των διαδικασιών εκτάκτου ανάγκης και 
πρόληψης επικινδύνων καταστάσεων. 

(γ) Καταγραφή και τήρηση των διαδικασιών συντή¬ 
ρησης και ορθής λειτουργίας των εγκαταστάσεων και 
του εξοπλισμού του πρατηρίου με σκοπό την ασφαλή 
λειτουργία τους και την προστασία του περιβάλλοντος. 

(δ) Ενημέρωση και εκπαίδευση των υπαλλήλων του 
πρατηρίου για την εξασφάλιση της ακώλυτης άσκησης 
των υπό στοιχεία α' και β' αρμοδιοτήτων. 

Οι προϋποθέσεις για τον ορισμό του υπευθύνου λει¬ 
τουργίας, η εμπειρία του, το επίπεδο γνώσεών του, η 
επαγγελματική του εκπαίδευση, ο χρόνος εκπαίδευσης, 
το περιεχόμενο, η διδακτέα ύλη, η κατάλληλα πιστοποι¬ 
ημένη εκπαιδευτική δομή, η διαδικασία, καθώς και κάθε 
άλλο σχετικό θέμα καθορίζονται κατά περίπτωση για 
πρατήριο υγρών ή/ και αέριων καυσίμων ή μικτό με 
απόφαση των Υπουργών Υποδομών και Μεταφορών 
και Παιδείας, Έρευνας και Θρησκευμάτων, η οποία δη¬ 
μοσιεύεται εντός έξι (6) μηνών από την ημερομηνία δη¬ 
μοσίευσης του παρόντος. 

2. Για το χρονικό διάστημα απάτην έναρξη ισχύοςτου 
παρόντος και μέχρι την έκδοση της κοινής υπουργικής 
απόφασης της προηγούμενης παραγράφου, στην περί¬ 
πτωση πρατηρίου υγρών ή αέριων καυσίμων ή μικτού 
πρατηρίου, υπεύθυνος λειτουργίας ορίζεται ο εκμεταλ- 
λευτήςτου πρατηρίου ή μικτού πρατηρίου εφόσον έχει 
εμπειρία ενός (1) έτους στη λειτουργία αντιστοίχου πρα¬ 
τηρίου. Σε κάθε άλλη περίπτωση ισχύουν τα εξής: 

(α) Στην περίπτωση πρατηρίου υγρών καυσίμων για 
το οποίο ο εκμεταλλευτής δεν διαθέτει εμπειρία ενός 
(1) έτους καθήκοντα υπεύθυνου λειτουργίας πρατηρίου 
υγρών καυσίμων ασκεί το φυσικό πρόσωπο που ορί¬ 
ζεται από τον εκμεταλλευτή, εφόσον είναι Πτυχιούχος 
Α.Ε.Ι. Μηχανολόγος Μηχανικός ή Ηλεκτρολόγος Μηχα¬ 
νικός ή Χημικός Μηχανικός ή Χημικός ή ΠτυχιούχοςΤ.Ε.Ι. 
Τμήματος Μηχανολογίας ή Τμήματος Ηλεκτρολογίας ή 
Τμήματος ΕνεργειακήςΤεχνικής ή διαθέτει εμπειρία ενός 
(1) έτους στην λειτουργία πρατηρίου υγρών καυσίμων. 

(β) Στην περίπτωση πρατηρίου αερίων καυσίμων ή 
μικτού πρατηρίου για το οποίο ο εκμεταλλευτής δεν 
διαθέτει εμπειρία ενός (1) έτους, το οριζόμενο από 
τον εκμεταλλευτή φυσικό πρόσωπο εκτός της ετήσιας 
εμπειρίας πρέπει να έχει παρακολουθήσει σεμινάριο 
από οποιονδήποτε φορέα για την ασφαλή λειτουργία 
πρατηρίου αερίων καυσίμων. Δεν απαιτείται παρακολού¬ 
θηση σεμιναρίου ούτε ετήσια εμπειρία, όταν το φυσικό 
πρόσωπο είναι τεχνίτης αερίων καυσίμων ή Πτυχιούχος 
Α.Ε.Ι. Μηχανολόγος Μηχανικός ή Ηλεκτρολόγος Μηχανι¬ 
κός ή Χημικός Μηχανικός ή Χημικός ή ΠτυχιούχοςΤ.Ε.Ι. 
Τμήματος Μηχανολογίας ή Τμήματος Ηλεκτρολογίας ή 
Τμήματος ΕνεργειακήςΤεχνικής. 

3. Καταργείται η παρ. 4 του άρθρου 15 του Π.δ. 1224/ 
1981 (Α' 303), όπως ισχύει, η παρ. 4 του άρθρου 15 
του Β.δ. 465/1970 (Α' 150), όπως ισχύει, η παρ. 11 του 
άρθρου 22 του Π.δ. 595/1984 (Α' 218), όπως ισχύει, το 
άρθρο 6 της υπουργικής απόφασης 13935/930/2014 
(Β' 674), καθώς και κάθε άλλη διάταξη που έρχεται σε 
αντίθεση με τις προηγούμενες παραγράφους. 

Άρθρο 25 

Διατήρηση λειτουργίας υφιστάμενων και 
αδειοδότηση νέων πρατηρίων υγρών 
καυσίμων και σταθμών αυτοκινήτων 
με αντλίες υγρών καυσίμων 
σε ισόγεια κτιρίων με ορόφους 
Τοπρώτο εδάφιοτηςπαρ.3τουάρθρου 11 του Ν.3897/ 
2010 (Α' 208), όπως ισχύει, αντικαθίσταται ως εξής: 

«3. Τα υφιστάμενα πρατήρια υγρών καυσίμων ή οι 
σταθμοί αυτοκινήτων δημόσιας χρήσης εξοπλισμένοι 
με αντλίες υγρών καυσίμων που λειτουργούν στα ισόγεια 
κτιρίων με ορόφους, στους οποίους στεγάζονται όσες 
χρήσεις αναφέρονται στο άρθρο 4 παρ. 1 του Ν. 2801/ 
2000 (Α' 46), στα οποία συμπεριλαμβάνονται και αυτά 
που λειτουργούν σε ισόγεια κτιρίων όπου άνωθεν αυ¬ 
τών στεγάζονται χρήσεις γραφείων και ξενοδοχείων, δύ- 
νανται να συνεχίσουν τη λειτουργία τους επ' αόριστον 
μετά τη 10η Δεκεμβρίου 2017, εφόσον, μετά από σχετική 
αίτηση στην αρμόδια Περιφερειακή Υπηρεσία Μεταφο¬ 
ρών και Επικοινωνιών, υλοποιήσουν μέχρι και τη 10η Δε¬ 
κεμβρίου 2017, την εφαρμογή και εγκατάσταση ειδικών 
μέτρων και συσκευών, για την ενίσχυση της ασφαλούς 
λειτουργίας τους και την ελαχιστοποίησητων κινδύνων 
που απορρέουν από τη λειτουργία τους, σύμφωνα με τις 
κατωτέρω υποδείξεις α' έως και στ': 

α) Εγκατάσταση και ορθή λειτουργία συστήματος ανά¬ 
κτησης ατμών 51:390 II, σύμφωνα με την υπ' αριθ. οικ. 
21523/763/2012 κοινή υπουργική απόφαση (Β' 1439), 
όπως ισχύει. 


β) Εγκατάσταση μόνιμου συστήματος ανίχνευσης 
υδρογονανθράκων σε θέσεις που καθορίζονται σε 
σχετική, υποχρεωτικώς υποβαλλόμενη, μελέτη από 
τον κατά τον νόμο αρμόδιο μηχανικό ο οποίος φέρει 
και την ευθύνη της σύνταξης αυτής, το οποίο πρέπει να 
εγκατασταθεί τουλάχιστον στις εξής περιοχές του πρατη¬ 
ρίου ή του σταθμού με αντλίες υγρών καυσίμων: ί) στον 
ισόγειο χώρο του, ίί) εντός των φρεατίων των αντλιών 
- διανομέων υγρών καυσίμων, ίίί) στο χώρο των φρεα¬ 
τίων δεξαμενών καυσίμων, ίν) στο χώρο στάθμευσης 
του βυτιοφόρου κατά τον ανεφοδιασμό του πρατηρίου 
ή του σταθμού και ν) σε δύο τουλάχιστον σημεία των 
υπογείων χώρων του πρατηρίου ή του σταθμού, εφόσον 
το πρατήριο ή ο σταθμός διαθέτει υπόγειους χώρους. 

Σε περίπτωση ανίχνευσης υδρογονανθράκων στις πα¬ 
ραπάνω περιπτώσεις, πραγματοποιούνται με αυτόματη 
διαδικασία τα εξής: 

ί) Διακόπτεται η τροφοδοσία ηλεκτρικής ισχύος στον 
χώρο των αντλιών και των διανομέων υγρών καυσίμων 
(θΐπθΓςθηεγ 5ήυί άοννπ). 
ίί) Ενεργοποιείται το σύστημα συναγερμού, 
ίίί) Ενεργοποιείται η σειρήνα και ο φάρος. 

Οι ανιχνευτές του ανωτέρω συστήματος είναι αντιε- 
κρηκτικού τύπου σύμφωνα μετά πρότυπα ΕΝ60079-29-1 
και 2, τοποθετούνται και ελέγχονται ως προς την ορθή 
λειτουργία τους με ευθύνη του εκμεταλλευτή και σύμφω¬ 
να με τις οδηγίες του κατασκευαστή και του προτύπου, 
τηρώντας παράλληλα και αρχείο για την διαδικασία και 
για τα αποτελέσματα του εν λόγω ελέγχου, το οποίο πρέ¬ 
πει να βρίσκεται στο πρατήριο ή στον σταθμό, προκει- 
μένου να είναι διαθέσιμο σε κάθε τυχόν έλεγχο. Επιπρο- 
σθέτως ανά τριετία, πρέπει να υποβάλλεται στην οικεία 
περιφερειακή Υπηρεσία Μεταφορών και Επικοινωνιών 
υπεύθυνη δήλωση του διενεργούντος τον έλεγχο, με 
την οποία βεβαιώνονται τα αποτελέσματα ελέγχου και 
η ορθή λειτουργία του συστήματος ανίχνευσης. 

γ) Σύνταξη Μελέτης και σχεδιαγράμματος ΑΤΕΧ από 
αρμόδιο μηχανικό για όλη την έκταση του πρατηρίου ή 
του σταθμού με αντλίες υγρών καυσίμων. 

Στη μελέτη ΑΤΕΧ αναφέρονται κατ' ελάχιστον, τα Ευ¬ 
ρωπαϊκά πρότυπα που λήφθηκαν υπόψη για την αντι- 
εκρηκτική προστασία, οι προτεινόμενοι τρόποι ηλε¬ 
κτρολογιών αντιεκρηκτικών συνδέσεων, οι οδεύσεις 
των καλωδίων και των σωληνώσεων. Οι αντιεκρηκτικές 
περιοχές περιορίζονται εντός του οικοπέδου ή γηπέδου 
του πρατηρίου ή του σταθμού. Ειδικότερα, εντός των 
περιοχών που έχουν χαρακτηριστεί ως ζώνες αντιεκρη- 
κτικότητας, δεν πρέπει να υφίσταται επιπλέον καύσιμη 
ύλη εκτός του καυσίμου το οποίο προορίζεται για τη 
λιανική διάθεση και διακίνησή του από το πρατήριο ή 
το σταθμό αυτοκινήτων. 

Στο σχεδιάγραμμα ΑΤΕΧ πρέπει να αποτυπώνεται η 
προτεινόμενη θέση του ηλεκτρολογικού εξοπλισμού, 
ο αναλυτικός τύπος της αντιεκρηκτικής προστασίας 
του, πλήρης λίστα του ηλεκτρολογικού εξοπλισμού του 
πρατηρίου ή του σταθμού, καθώς και οι ζώνες αντιε¬ 
κρηκτικής προστασίας. Πρέπει επίσης να τεκμηριώνεται 
η καταλληλότητα της προστασίας του ηλεκτρολογικού 
εξοπλισμού, ανάλογα με την θέση του στο ανωτέρω 
σχεδιάγραμμα των ζωνών αντιεκρηκτικής προστασίας. 

δ) Πιστοποιητικά: 

ί) Για τις μεταλλικές δεξαμενές σύμφωνα με το πρότυπο 
ΕΝ 12285 ή άλλο αντίστοιχο. 

ϋ) Για τις πλαστικές δεξαμενές σύμφωνα με τα πρότυπα 
ΕΝ Β5 13121-3 ή Β5 4994, ή άλλα αντίστοιχα. 

Μί) Για τις ηλεκτρολογικές εγκαταστάσεις: 
α) Κανονισμός Ηλεκτρολογικών Εγκαταστάσεων ΕΛΟΤ 
Ηϋ 384, όπως ισχύει, και 

β) συμμόρφωση με τις Ευρωπαϊκές Οδηγίες 2014/34/ 
ΕΕ και 1999/92/ΕΚ, οι οποίες ενσωματώθηκαν στην 
ελληνική νομοθεσία με την υπ' αριθ. Οικ. 52019/ΔΤΒΝ 
1152/18.5.2016 απόφαση του Υπουργού και της Υφυ¬ 
πουργού Οικονομίας, Ανάπτυξης και Τουρισμού (Β' 
1426) και το Π.δ. 42/2003 (Α' 44) αντίστοιχα και την τε¬ 
λευταία έκδοση των ευρωπαϊκών πρότυπων που έχουν 
εναρμονιστεί από τον Εθνικό Οργανισμό Τυποποίησης 
ΕΛΟΤ ΕΝ 60079.01, ΕΛΟΤ ΕΝ 60079.10 και ΕΛΟΤ ΕΝ 
60079.14, ή άλλα αντίστοιχα. 

ίν) Για τις σωληνογραμμές υγρών καυσίμων απαιτείται 
έλεγχος υδραυλικής δοκιμής σύμφωνα με τα ισχύοντα 
Εθνικά ή Ευρωπαϊκά πρότυπα κανονισμούς και πρακτι¬ 
κές και η έκδοση σχετικού πιστοποιητικού υδραυλικής 
δοκιμασίας. 

ν) Σε περίπτωση που στο πρατήριο ή στον σταθμό 
αυτοκινήτων υφίσταται εξοπλισμός, επιπλέον του ελάχι¬ 
στου απαραίτητου που αναφέρεται στην παρούσα (π.χ. 
αεροφυλάκια, ανυψωτικά κ.λπ.), υποβάλλονται και τα 
απαιτούμενα Πιστοποιητικά συμμόρφωσης για τον εν 
λόγω εξοπλισμό, σύμφωνα με τα Εθνικά ή Ευρωπαϊκά 
πρότυπα και Κανονισμούς. 

ε) Έκδοση νέου Πιστοποιητικού πυροπροστασίας, το 
οποίο ανανεώνεται σύμφωνα με τις κείμενες διατάξεις. 

στ) Εγκατάσταση διάταξης αυτόματου ελέγχου ορθής 
λειτουργίας συστήματος ανάκτησης ατμών ίΐθςε I. 

Η διάταξη αυτή αποτελεί ένα μόνιμα εγκατεστημέ¬ 
νο σύστημα μανδάλωσης (ίηΐθΓίοεΚ) και περιλαμβάνει 
τηλεχειριζόμενες βάνες αποκοπής καυσίμου, οι οποίες 
επιτρέπουν την τροφοδοσία υγρού καυσίμου στις δε¬ 
ξαμενές, μόνο εφόσον ελέγχονται με δύο ανεξάρτητους 
τρόπους για όλο το διάστημα της παραλαβής καυσίμου 
τα εξής: α) η ορθή σύνδεση του ελαστικού βραχίονα επι¬ 
στροφής των ατμών βενζινών του βυτιοφόρου με τον 
σωλήνα συλλογής και επιστροφής των ατμών βενζίνης 
του πρατηρίου, καθώς και β) η ορθή σύνδεση της διά¬ 
ταξης γείωσης του βυτιοφόρου με το σύστημα γείωσης 
του πρατηρίου. 

Ο εξοπλισμός που θα χρησιμοποιηθεί στην ανωτέρω 
διάταξη μανδάλωσης, καθώς και η συνδεσμολογία του, 
είναι κατάλληλου αντιεκρηκτικού τύπου σύμφωνα με 
τις ισχύουσες διατάξεις και τα ευρωπαϊκά πρότυπα. Τα 
απαιτούμενα πιστοποιητικά ΑΤΕΧ, καθώς και το σχεδιά¬ 
γραμμα σωληνώσεων και οργάνων της εγκατεστημένης 
διάταξης, κατατίθενται μαζί με τα υπόλοιπα πιστοποιη¬ 
τικά επισυναπτόμενα στην αίτηση του ενδιαφερομένου. 

Επιπροσθέτως, για τις υδραυλικές, μηχανολογικές και 
τις ηλεκτρολογικές εργασίες απαιτείται οι τεχνίτες που θα 
εκτελέσουν τις εργασίες να διαθέτουν τις απαιτούμενες 
άδειες άσκησης επαγγέλματος ή βεβαιώσεις έναρξης 
επαγγέλματος, σύμφωνα με τις κείμενες διατάξεις, ή 


όπου δεν υφίσταται Εθνική νομοθεσία για τα απαιτού- 
μενα επαγγέλματα, σχετική πιστοποίηση σύμφωνα με 
ευρωπαϊκά πρότυπα και κανονιστικές διατάξεις. 

Πριν την έναρξη των εργασιών ακολουθείται η διαδι¬ 
κασία της παρ. 4 του άρθρου 18 των υπ' αριθ. Π.δ. 1224/ 
1981 (Α' 303) ή Β.δ. 465/1970 (Α' 150) κατά περίπτωση, 
όπως ισχύει. Σε περίπτωση κατά την οποία ζητηθούν 
από την αρμόδια υπηρεσία συμπληρωματικά στοιχεία, 
αυτά θα πρέπει να προσκομιστούν εντός προθεσμίας 
δεκαπέντε (15) εργασίμων ημερών από την ημερομη¬ 
νία κοινοποίησης των ελλείψεων στον ενδιαφερόμενο, 
διαφορετικά η αίτηση απορρίπτεται. Κατά το ανωτέρω 
διάστημα θεωρείται ότι το πρατήριο συνεχίζει τη λει¬ 
τουργία του με την υφιστάμενη άδεια λειτουργίας. 

Όταν ολοκληρωθούν οι ανωτέρω εργασίες και εκ- 
δοθούν τα ανωτέρω πιστοποιητικά, το ενδιαφερόμενο 
φυσικό ή νομικό πρόσωπο υποβάλλει μέχρι και τη 10η 
Δεκεμβρίου 2017 στην αρμόδια περιφερειακή Υπηρεσία 
Μεταφορών και Επικοινωνιών τα εξής: 

α) Αίτηση του φυσικού προσώπου, ή στην περίπτωση 
νομικού προσώπου του νόμιμου εκπρόσωπου αυτού, 
συνοδευόμενη από τα αντίστοιχα κατά περίπτωση νο¬ 
μιμοποιητικά έγγραφα. Αίτηση υποβαλλόμενη μετά το 
πέρας της ανωτέρω ημερομηνίας θεωρείται εκπρόθεσμη 
και δεν εξετάζεται. 

β) ΥπεύθυνεςΔηλώσειςτου άρθρου 8του Ν. 1599/1986, 
των αρμόδιων μηχανικών του πρατηρίου ή του σταθμού, 
στις οποίες δηλώνονται κατά περίπτωση τα εξής: 

ί) Η μελέτη και το σχεδιάγραμμα ΑΤΕΧ, εφαρμόστηκαν 
πλήρως. Επισυνάπτεται το «κατασκευαστικό» (35 6υίΙΐ) 
σχεδιάγραμμα αντιεκρηκτικής προστασίας. 

ϋ) Υφίσταται πρόγραμμα προληπτικής συντήρησης για 
το σύνολο του εξοπλισμού του πρατηρίου ή του σταθμού, 
το οποίο ελέγχθηκε ως προς την ορθή εφαρμογή του. 

Μί) Υφίσταται εκτίμηση Επαγγελματικού Κινδύνου, που 
έχει συνταχθεί από τον Τεχνικό Ασφάλειας με στοιχεία 
«.» και ακολουθήθηκε κατά τη φάση εκτέ¬ 

λεσης των εργασιών προσαρμογής του πρατηρίου ή του 
σταθμού. 

ίν) Το δίκτυο σωληνώσεων ανάκτησης των ατμών 
υδρογονανθράκων προς το βυτιοφόρο, καθώς και η 
διάταξη ορθής λειτουργίας συστήματος ανάκτησης 
ατμών 5ΐ39θ I, ελέγχθηκαν ως προς την λειτουργικότη¬ 
τα - αποτελεσματικότητά τους, τυχόν διαρροές, καθώς 
και την ικανότητά του, να μεταφέρει τους ατμούς στο 
βυτιοφόρο. Η πίεση που μετρήθηκε στο σωλήνα των 
ατμών λίγο πριν το βυτιοφόρο είναι η εξής: 

ν)Το ασφαλιστικό του δικτύου εξαερώσεωςτων δεξα¬ 
μενών ελέγχθηκε ότι ανοίγει σε υποπίεση 2 έως 6 ιπ63γ 
και υπερπίεση 35ιπ63γ. 

νί) Ολοκληρώθηκαν οι εργασίες και εγκαταστάθηκε και 
λειτουργεί ορθά όλος ο εξοπλισμός που προβλέπεται για 
την φάση ανάκτησης ατμών 5*390 II. 

νϋ) Έχουν συγκεντρωθεί τα Πιστοποιητικά, οι βεβαι¬ 
ώσεις και τα λοιπά έγγραφα που απαιτούνται από την 
ισχύουσα νομοθεσία, από τα οποία τεκμαίρεται η συμ¬ 
μόρφωση του εξοπλισμού και των εγκαταστάσεων του 
πρατηρίου προς τις απαιτήσεις των σχετικών εθνικών 
και ευρωπαϊκών κανονισμών και προτύπων, αντίγραφα 
των οποίων περιλαμβάνονται και στον τεχνικό φάκελο 

ποιότητας που υφίσταται στο πρατήριο ή στο σταθμό 
και υποβάλλονται με την παρούσα υπεύθυνη δήλωση. 

Αν διαπιστωθεί ψευδής υπεύθυνη δήλωση μηχανικού 
από την αδειοδοτούσα αρχή, πέραν των άλλων ποινικών 
ευθυνών, ο μηχανικός υπέχει πειθαρχική ευθύνη και η 
αδειοδοτούσα αρχή οφείλει να παραπέμψει την υπό¬ 
θεση παραχρήμα στο αρμόδιο Πειθαρχικό Συμβούλιο, 
το οποίο διαπιστώνει τη διάπραξη ή μη της πράξης και 
επιβάλλει πειθαρχική ποινή αφαίρεσης άδειας ασκήσε- 
ως επαγγέλματος που κυμαίνεται, κατά την κρίση του 
Πειθαρχικού Συμβουλίου, ανάλογα με τη βαρύτητα του 
αδικήματος, από έξι (6) μήνες έως ένα (1) έτος, και σε 
περίπτωση υποτροπής από δύο (2) έτη έως τρία (3) έτη. 

γ)Το «κατασκευαστικό» (35 όυίΐΐ) σχεδιάγραμμα ΑΤΕΧ. 

δ) Πιστοποιητικό πυροπροστασίας σε ισχύ. 

ε) Πιστοποιητικά συμμόρφωσης σε ισχύ του εξοπλι¬ 
σμού και των εγκαταστάσεων του πρατηρίου ή του σταθ¬ 
μού, από διαπιστευμένο φορέα ελέγχου σύμφωνα με τις 
απαιτήσεις των εθνικών και ευρωπαϊκών προτύπων και 
κανονισμών. 

στ) Πιστοποιητικό υδραυλικής δοκιμασίας όλων των 
σωληνώσεων καυσίμων. 

ζ) Πιστοποιητικά ΑΤΕΧ όλου του εξοπλισμού (αντλία, 
διανομέας, στυπιοθλήπτης, φλογοπαγίδες κ.λπ.). 

Η αδειοδοτούσα Αρχή υποχρεούται στην εξέταση των 
δικαιολογητικών εντός τριάντα (30) εργασίμων ημερών 
από την υποβολή της αίτησης. Σε περίπτωση πλήρωσης 
των νομίμων προϋποθέσεων, εκδίδει εντός του ανωτέρω 
χρονικού διαστήματος νέα άδεια λειτουργίας, αορίστου 
χρονικής ισχύος για το πρατήριο και, στην περίπτωση 
σταθμού αυτοκινήτων με αντλίες υγρών καυσίμων, για τις 
εγκαταστάσεις λιανικής διάθεσης υγρών καυσίμων. Αν δεν 
πληρούνται οι προϋποθέσεις, η ανωτέρω Υπηρεσία αφαι- 
ρεί την υφιστάμενη άδεια λειτουργίας του πρατηρίου ή του 
σταθμού αυτοκινήτων δημόσιας χρήσης με αντλίες υγρών 
καυσίμων και χορηγεί άδεια λειτουργίας, δεκαετούς ισχύ¬ 
ος, σταθμού αυτοκινήτων δημόσιας χρήσης άνευ αντλιών 
υγρών καυσίμων και ακολουθείται η διαδικασία της σφρά¬ 
γισης των εγκαταστάσεών του, ενημερώνοντας εγγράφως 
τον ενδιαφερόμενο, γνωστοποιώντας του και τους σχετι¬ 
κούς λόγους, αναλυτικά για κάθε έλλειψη ή απόρριψη του 
καθενός από τα υποβαλλόμενα δικαιολογητικά. 

Σε περίπτωση επανυποβολής, έπειτα από σχετική 
έγγραφη ειδοποίηση της Υπηρεσίας εντός του διαστή¬ 
ματος των τριάντα (30) ημερών, η άδεια λειτουργίας 
εκδίδεται εντός διαστήματος δεκαπέντε (15) εργασί¬ 
μων ημερών από την ημερομηνία επανυποβολής. Σε 
περίπτωση κατά την οποία ζητηθούν από την αρμόδια 
υπηρεσία συμπληρωματικά στοιχεία, αυτά θα πρέπει να 
προσκομιστούν εντός προθεσμίας δεκαπέντε (15) εργα¬ 
σίμων ημερών από την ημερομηνία κοινοποίησης των 
ελλείψεων στον ενδιαφερόμενο, διαφορετικά η αίτηση 
απορρίπτεται. Κατά το ανωτέρω διάστημα θεωρείται ότι 
το πρατήριο συνεχίζει τη λειτουργία του με την υφιστά¬ 
μενη άδεια λειτουργίας. 

Η μη έγκαιρη διεκπεραίωση εντός των παραπάνω 
προθεσμιών συνιστά αυτοτελές πειθαρχικό παράπτω¬ 
μα κατά των υπαιτίων προϊσταμένων και υπαλλήλων, 
το οποίο επιφέρει πειθαρχική ποινή προστίμου ποσού 
αντίστοιχου αποδοχών τριών (3) μηνών. 


Αν δεν υποβληθεί αίτηση του ενδιαφερομένου μέχρι 
και τη 10η Δεκεμβρίου 2017, το υφιστάμενο πρατήριο 
υγρών καυσίμων ή ο σταθμός με αντλίες υγρών καυσί¬ 
μων, του άρθρου 4 του Ν. 2801/2000, όπως ισχύει, παύει 
να λειτουργεί. 

Επιτρέπεται η αδειοδότηση νέων πρατηρίων υγρών 
καυσίμων ή νέων σταθμών αυτοκινήτων δημόσιας χρή¬ 
σης εξοπλισμένων με αντλίες υγρών καυσίμων, σε ισό¬ 
γεια κτιρίων με ορόφους, στους οποίους στεγάζονται 
όσες χρήσεις αναφέρονται στο άρθρο 4 του Ν. 2801/ 
2000 (Α' 46), στα οποία συμπεριλαμβάνονται και αυτά 
που λειτουργούν σε ισόγεια κτιρίων όπου άνωθεν αυ¬ 
τών στεγάζονται οι χρήσεις γραφείων και ξενοδοχείων, 
εφόσον για την αδειοδότηση των παραπάνω εγκατα¬ 
στάσεων υποβληθούν στην αρμόδια Υπηρεσία, τα κατά 
περίπτωση δικαιολογητικά που προβλέπονται από τις 
κείμενες διατάξεις, με τη προσθήκη των ανωτέρω ειδι¬ 
κών πρόσθετων μέτρων της παρούσας, καθώς και των 
μέτρων του άρθρου 4 του Ν. 2801/2000, όπως ισχύει. 

Άρθρο 26 

Σφράγιση εγκαταστάσεων πρατηρίων 
«Παροχής Καυσίμων και Ενέργειας», 
πλην πρατηρίων υγρών καυσίμων 

1. Η παρ. 4 του άρθρου 21 του Π.δ. 595/84 (Α' 218), 
όπως ισχύει, αντικαθίσταται ως εξής: 

«4. Σε περίπτωση που διαπιστωθεί από την Πυροσβε¬ 
στική Αρχή, ότι ορισμένα από τα προληπτικά ή κατα¬ 
σταλτικά μέσα και μέτρα πυροπροστασίας δεν τηρού¬ 
νται, σύμφωνα με τα προβλεπόμενα στις διατάξεις του 
παρόντος, υποβάλλει σχετική αναφορά στην εκδίδουσα 
την άδεια λειτουργίας του πρατηρίου αρχή και προτείνει 
αιτιολογημένα την προσωρινή ή οριστική διακοπή της 
λειτουργίας του πρατηρίου. Η αρμόδια για την έκδοση 
της άδειας λειτουργίας αρχή προβαίνει στην προσωρινή 
ή οριστική ανάκληση της άδειας λειτουργίας του πρατη¬ 
ρίου και σφράγιση των εγκαταστάσεών του. 

Με την απόφαση του Υπουργού Υποδομών και Με¬ 
ταφορών, που προβλέπεται στην παράγραφο 6 του 
άρθρου 5 του παρόντος, καθορίζεται η διαδικασία, οι 
λοιπές προϋποθέσεις, καθώς και κάθε άλλη τεχνική λε¬ 
πτομέρεια για την σφράγιση των εγκαταστάσεων των 
αμιγώς ή μικτών, πρατηρίων υγραερίου (ΕΡΟ).» 

2. Με απόφαση του Υπουργού Υποδομών και Μεταφο¬ 
ρών καθορίζεται η διαδικασία, οι λοιπές προϋποθέσεις, 
καθώς και κάθε άλλη τεχνική λεπτομέρεια για την σφρά¬ 
γιση των εγκαταστάσεων των πρατηρίων πεπιεσμένου 
φυσικού αερίου (ΟΝΟ) και μικτών πρατηρίων υγρών 
καυσίμων, υγραερίου (ΕΡΟ) και πεπιεσμένου φυσικού 
αερίου (ΟΝΟ) ή υγραερίου (ΕΡΟ) και πεπιεσμένου φυσι¬ 
κού αερίου (ΟΝΟ) ή υγρών καυσίμων και πεπιεσμένου 
φυσικού αερίου (ΟΝΟ). 

Άρθρο 27 

Μείωση εσωτερικών αποστάσεων ασφαλείας 
πρατηρίων αμιγώς υγραερίου ή/και μικτών 
πρατηρίων υγρών καυσίμων και υγραερίου 

Στο άρθρο 9 του Π.δ. 595/1984 (Α' 218), όπως ισχύει, 
προστίθεται νέα παράγραφος 8 ως εξής: 

Τεύχος Α' 222/30.11.2016 


«8. Η εσωτερική απόσταση ασφαλείας των άρθρων 4 
και 5 του παρόντος, του εξωτερικού μεταλλικού κελύ- 
φους της δεξαμενής υγραερίου χωρητικότητας έως και 
18 μ3, όπως και του επί της δεξαμενής ή επί της περίφρα- 
ξης αυτής στομίου πλήρωσης, καθώς και της περί της δε¬ 
ξαμενής, αντλίας υγραερίου, από περίβλημα συσκευών 
διανομής υγραερίου, από τα όρια των ιδιοκτησιών, από 
κτίρια (και ειδικότερα από το περίγραμμα του κτιριακού 
όγκου - εξωτερικής τοιχοποιίας), από σταθερές πηγές 
έναυσης, από αντλίες και διανομείς υγρών καυσίμων, 
από φρεάτια δεξαμενών υγρών καυσίμων ή, εναλλακτι¬ 
κώς, από το φρεάτιο της απομακρυσμένης πλήρωσης 
των δεξαμενών υγρών καυσίμων, από εσχάρες απορρο¬ 
ής απόνερων πλύσης σε χώρο πλυντηρίου, από εσχάρες 
απορροής όμβριων υδάτων επί του καταστρώματος του 
πρατηρίου, καθώς επίσης και από κλίμακες προς υπόγει¬ 
ους χώρους, δύναται να μειωθεί έως και τα δύο (2) μέτρα, 
εφόσον ληφθούν προηγουμένως τα παρακάτω μέτρα: 

α) Περίφραξη της δεξαμενής υγραερίου σε απόστα¬ 
ση τουλάχιστον 1,00 μ. από το μεταλλικό κέλυφος της 
δεξαμενής υγραερίου χωρητικότητας έως και 9 μ3 και 
τουλάχιστον 1,50 μ. από το κέλυφος της δεξαμενής υγρα¬ 
ερίου χωρητικότητας έως και 18 μ3. Όλη η πλευρά της 
περίφραξης που βρίσκεται προς το, κατά περίπτωση, 
χαρακτηριστικό στοιχείο της εγκατάστασης (αντλίες και 
διανομείς καυσίμων, φρεάτια δεξαμενών υγρών καυ¬ 
σίμων ή, εναλλακτικώς, του φρεατίου της απομακρυ¬ 
σμένης πλήρωσης των δεξαμενών, εσχάρες απορροής 
απόνερων πλύσης σε χώρο πλυντηρίου, εσχάρες απορ¬ 
ροής όμβριων υδάτων επί του καταστρώματος του πρα¬ 
τηρίου, κλίμακες προς υπόγειους χώρους) αποτελείται 
από τοίχο προστασίας και ανάσχεσης από οπλισμένο 
σκυρόδεμα, σύμφωνα με την, υποχρεωτικώς υποβαλ¬ 
λόμενη σχετική μελέτη από τον κατά τον νόμο αρμόδιο 
μηχανικό, ο οποίος φέρει και την ευθύνη αυτής, πάχους 
κατά ελάχιστο 0,20 μ., ώστε να καλύπτεται η απαίτηση 
της ανάσχεσης και του δείκτη πυραντίστασης εκατόν 
είκοσι (120) λεπτών (Δ.Π. 120'). Ο τοίχος προστασίας και 
ανάσχεσης έχει μήκος όσο και η ελάχιστη αντίστοιχη 
πλευρά (ή κυκλικό τμήμα) της περίφραξης και ύψος 1,50 
μ. (εκ του οποίου το 1,00 μ. είναι πάνω από το έδαφος 
και το 0,50 μ. κάτω από το έδαφος, ως θεμελίωση). Άνω¬ 
θεν του τοίχου προστασίας και ανάσχεσης τοποθετείται 
βιομηχανικού τύπου συρματόπλεγμα ή άλλο αντίστοιχο 
πλέγμα (διάτρητη λαμαρίνα κ.ά.) βιομηχανικού τύπου, 
ύψους τουλάχιστον 1,00 μ.. Επιτρέπεται η εφαρμογή της 
μειωμένης απόστασης των 2,00 μ. για καθεμία από τις 
πλευρές της περίφραξης. Στην περίπτωση που η μία ή 
και οι δύο πόρτες εισόδου βρίσκονται στην πλευρά της 
περίφραξης όπου έχει κατασκευαστεί ο τοίχος προστα¬ 
σίας και ανάσχεσης, η περίφραξη τοποθετείται πάνω 
από τον τοίχο από οπλισμένο σκυρόδεμα, δηλαδή σε 
ύψος 1,00 μ.. Η πρόσβαση σε αυτή επιτυγχάνεται μέσω 
κλιμάκων με μεταλλικά πατήματα, στερεωμένα στο από 
οπλισμένο σκυρόδεμα τοιχίο, σύμφωνα με την, παραπά¬ 
νω αναφερθείσα, μελέτη του μηχανικού. Στις απαγορευ¬ 
τικές αποστάσεις από τα χαρακτηριστικά στοιχεία του 
πρατηρίου, δεν λαμβάνονται υπόψη τα πάσης φύσεως 
ηλεκτρολογικά φρεάτια, εφόσον αυτά είναι πληρωμένα 


με λεπτόκοκκο άμμο θαλάσσης, ούτε τα φρεάτια αποχέ¬ 
τευσης ακαθάρτων ή απορροής όμβριων, εφόσον αυτά 
φέρουν στεγανοποίηση με κατάλληλο ελαστικό παρέμ¬ 
βυσμα, μεταξύ βάσης και καλύμματος του φρεατίου. 

β) Τοποθέτηση ανιχνευτών αερίων υδρογονανθράκων, 
αντιεκρηκτικού τύπου, στη βάση του διαχωριστικού τοί¬ 
χου προστασίας και ανάσχεσης και σε ύψος έως 0,20 μ., 
που συνδέονται υποχρεωτικά με τον πίνακα πυρανίχνευ¬ 
σης του υγραερίου, σύμφωνα με την προαναφερθείσα, 
μελέτη και τα σχετικά σχέδια του μηχανικού, ο οποίος 
φέρει και την ευθύνη της σύνταξης αυτών, έτσι ώστε, σε 
περίπτωση ανίχνευσης διαρροής, να λαμβάνουν χώρα 
τα εξής: 

1) Αποκόπτεται η παροχή υγραερίου στο σωλήνα 
παροχής - αναρρόφησης της υγρής φάσης από τη δε¬ 
ξαμενή προς την αντλία και στο σωλήνα υγρής φάσης 
από την αντλία προς το διανομέα, διακόπτονταςτην πα¬ 
ροχή υγραερίου από τη δεξαμενή προς τους διανομείς 
υγραερίου. 

2) Ενεργοποιείται αυτόματα το σύστημα κατάσβεσης 
της δεξαμενής υγραερίου. 

3) Μεταδίδεται το σήμα ανίχνευσης πυρκαγιάς σε τη¬ 
λεφωνική γραμμή που έχει από πριν καθοριστεί. 

Οι ανιχνευτές του ανωτέρω συστήματος είναι αντιε- 
κρηκτικού τύπου σύμφωνα με τα πρότυπα ΕΝ 60079-29- 
1 και 2, τοποθετούνται και ελέγχονται ως προς την ορθή 
λειτουργία τους με ευθύνη του εκμεταλλευτή και σύμφω¬ 
να με τις οδηγίες του κατασκευαστή και του προτύπου, 
τηρώντας παράλληλα αρχείο για τη διαδικασία και τα 
αποτελέσματα του εν λόγω ελέγχου, το οποίο πρέπει να 
βρίσκεται στο πρατήριο ή στον σταθμό, προκειμένου να 
είναι διαθέσιμο σε κάθε έλεγχο. 

Μετά από κάθε ετήσιο έλεγχο υποβάλλεται στην οικεία 
περιφερειακή Υπηρεσία Μεταφορών και Επικοινωνιών 
υπεύθυνη δήλωση του διενεργούντος τον έλεγχο, με 
την οποία βεβαιώνονται τα αποτελέσματα ελέγχου και 
η ορθή λειτουργία του συστήματος ανίχνευσης. 

γ) Υποβολή Μελέτης και «κατασκευαστικού» (35 όυίΐΐ) 
σχεδιαγράμματος ΑΤΕΧ για όλη την έκταση του πρατη¬ 
ρίου καυσίμων. 

Στη μελέτη ΑΤΕΧ αναφέρονται κατ'ελάχιστον τα εθνι¬ 
κά και ευρωπαϊκά πρότυπα που λήφθηκαν υπόψη για 
την αντιεκρηκτική προστασία, οι προτεινόμενοι τρόποι 
ηλεκτρολογικών αντιεκρηκτικών συνδέσεων, οι οδεύσεις 
των καλωδίων και των σωληνώσεων. Οι αντιεκρηκτικές 
περιοχές υφίστανται υποχρεωτικά εντός του χώρου του 
πρατηρίου. Εντός των περιοχών του πρατηρίου που 
έχουν χαρακτηριστεί ως ζώνες αντιεκρηκτικότητας απα¬ 
γορεύεται να υφίσταται επιπλέον καύσιμη ύλη, εκτός του 
καυσίμου το οποίο προορίζεται για τη λιανική διάθεση 
και διακίνησή του από το πρατήριο. 

Στο σχεδιάγραμμα ΑΤΕΧ αποτυπώνεται η προτεινόμε- 
νη θέση του ηλεκτρολογικού εξοπλισμού, ο αναλυτικός 
τύπος της αντιεκρηκτικής προστασίας του, πλήρης λίστα 
του ηλεκτρολογικού εξοπλισμού του πρατηρίου και οι 
ζώνες αντιεκρηκτικής προστασίας και τεκμηριώνεται 
η καταλληλότητα της προστασίας του ηλεκτρολογικού 
εξοπλισμού, ανάλογα με τη θέση του στο σχεδιάγραμμα 
των ζωνών αντιεκρηκτικής προστασίας. 




Τεύχος Α'222/30.11.2016 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

δ) Υπεύθυνη Δήλωση του άρθρου 8 του Ν. 1599/1986 
του μελετητή της εγκατάστασης Μηχανικού, στην οποία 
δηλώνεται ότι: «ο ηλεκτρολογικός εξοπλισμός, οι εγκατα¬ 
στάσεις, καθώς και οι ηλεκτρικές συνδέσεις του πρατηρί¬ 
ου καυσίμων είναι σύμφωνα με τις Ευρωπαϊκές Οδηγίες 
2014/34/ΕΕ και 1999/92/ΕΚ, οι οποίες ενσωματώθηκαν 
στην ελληνική νομοθεσία με την υπ' αριθ. Οικ. 52019/ 
ΔΤΒΝ 1152/18.5.2016 απόφαση του Υπουργού και της 
Υφυπουργού Οικονομίας, Ανάπτυξης καιΤουρισμού (Β' 
1426) και το Π.δ. 42/2003 (Α' 44), αντίστοιχα, καθώς και 
με την τελευταία έκδοση των Ευρωπαϊκών πρότυπων 
που έχουν εναρμονιστεί από τον Εθνικό Οργανισμό Τυ¬ 
ποποίησης ΕΛΟΤ ΕΝ 60079.01, ΕΛΟΤ ΕΝ 60079.10 και 
ΕΛΟΤ ΕΝ 60079.14, όπως ισχύουν. Ολος ο εξοπλισμός 
υπό πίεση που υφίσταται και λειτουργεί στο πρατήριο 
είναι σύμφωνα με την Οδηγία 97/23/ΕΟΚ σχετικά με τον 
εξοπλισμό υπό πίεση, όπως ισχύει.». 

Αν διαπιστωθεί ψευδής υπεύθυνη δήλωση μηχανικού 
από την αδειοδοτούσα αρχή, πέραν των άλλων ποινικών 
ευθυνών, ο μηχανικός υπέχει πειθαρχική ευθύνη και η 
αδειοδοτούσα αρχή οφείλει να παραπέμψει την υπό¬ 
θεση παραχρήμα στο αρμόδιο Πειθαρχικό Συμβούλιο, 
το οποίο διαπιστώνει τη διάπραξη ή μη της πράξης και 
επιβάλλει πειθαρχική ποινή αφαίρεσης άδειας ασκήσε- 
ως επαγγέλματος που κυμαίνεται, κατά την κρίση του 
Πειθαρχικού Συμβουλίου, ανάλογα με τη βαρύτητα του 
αδικήματος, από έξι (6) μήνες έως ένα (1) έτος και σε 
περίπτωση υποτροπής από δύο (2) έτη έως τρία (3) έτη. 

ε) Εγκατάσταση και πλήρης λειτουργία συστήματος 
ανάκτησης ατμών 5ΐ39θ II, σύμφωνα με την υπ'αριθ. οικ. 
21523/763/2012 κοινή υπουργική απόφαση (Β' 1439), 
όπως ισχύει. 

στ) Εγκατάσταση συστήματος απομακρυσμένης πλή¬ 
ρωσης υγρών καυσίμων (οίίεθΐ (ΊΙΙίης ροίπΐ), στη δεξα¬ 
μενή ή στις δεξαμενές, των οποίων το κέλυφος απέχει 
απόσταση μικρότερη των πέντε (5,00) μέτρων, αλλά όχι 
εγγύτερα των δύο (2,00) μέτρων από το κέλυφος της 
δεξαμενής υγραερίου, ή στόμιο πλήρωσης υγραερίου, 
ή αντλία υγραερίου. 

ζ) Πιστοποιητικά ΑΤΕΧ όλου του εξοπλισμού του πρα¬ 
τηρίου (αντλία, διανομέας, στυπιοθλήπτης, φλογοπαγί- 
δες κ.λπ.). 

ΚΕΦΑΛΑΙΟ Δ' 

ΛΟΙΠΕΣ ΔΙΑΤΑΞΕΙΣ 

Άρθρο 28 

Τροποποίηση του άρθρου δεύτερου 
του Ν. 4388/2016 (Α'93) 

Το δεύτερο άρθρο του Ν. 4388/2016 (Α' 93) τροπο¬ 
ποιείται ως εξής: 

1. Η παράγραφος 8 αντικαθίσταται ως εξής: 

«8. Απαγορεύεται η διέλευση στο οδικό δίκτυο που 
χρησιμοποιείται παραπλεύρως και εναλλακτικά των 
αυτοκινητοδρόμων και οδών ταχείας κυκλοφορίας, 
στα μηχανοκίνητα οχήματα μικτού βάρους άνω των 3,5 
τόνων για λόγους οδικής ασφάλειας (προστασίας της 
ζωής και της σωματικής ακεραιότητας των χρηστών των 
οδών αυτών) και αποτροπής της επιβάρυνσης και υπο- 
βάθμισης του εγγύς οικιστικού περιβάλλοντος, όπως 


και της έντονης καταπόνησης και ταχείας φθοράς του 
οδοστρώματος του οδικού δικτύου, για το οποίο ισχύει 
η απαγόρευση. Εξαιρούνται οι διελεύσεις οχημάτων άμε¬ 
σης ή έκτακτης ανάγκης, οδικής βοήθειας ή όταν συντρέ¬ 
χουν λόγοι ανωτέρας βίας. Με απόφαση του Υπουργού 
Υποδομών και Μεταφορών καθορίζονται οι εξαιρέσεις 
από την απαγόρευση του πρώτου εδαφίου της παρού¬ 
σας για ειδικούς λόγους που αφορούν ιδίως, τη μόνιμη 
διαμονή του ιδιοκτήτη του οχήματος σε όμορη περιοχή, 
τη συμμετοχή του οχήματος σε εκτέλεση δημοσίου ή 
ιδιωτικού έργου, την έδρα εγκατάστασης ή λειτουργίας 
επιχείρησης που έχει την ιδιοκτησία του οχήματος, τη 
θέση αγροτοκτηνοτροφικής έκτασης όμορης περιοχής 
της οποίας ο ιδιοκτήτης χρησιμοποιεί οχήματα αγρο¬ 
τικής χρήσης ή τροχήλατα μηχανήματα, τα λεωφορεία 
και ρυθμίζονται οι όροι και οι προϋποθέσεις για τη λήψη 
της σχετικής άδειας διέλευσης, τα απαιτούμενα δικαι- 
ολογητικά και οι αρμόδιες Υπηρεσίες του Υπουργείου 
Υποδομών και Μεταφορών για την υποβολή της σχετι¬ 
κής αίτησης και τη χορήγηση της άδειας, καθώς και κάθε 
άλλη σχετική λεπτομέρεια. Με όμοια απόφαση μπορεί να 
καθορίζονται ειδικότερα οι οδοί ή τα τμήματα των οδών, 
στα οποία επιβάλλεται η απαγόρευση κυκλοφορίας της 
παραγράφου αυτής, η απαραίτητη σήμανση και κάθε 
άλλη σχετική λεπτομέρεια.» 

2. Μετά το τέλος της παραγράφου 11 προστίθενται 
παράγραφοι 12 και 13 ως εξής: 

«12. Με προεδρικό διάταγμα που εκδίδεται μετά από 
πρόταση των Υπουργών Εσωτερικών, Οικονομικών και 
Υποδομών και Μεταφορών ορίζονται οι κυρώσεις που 
επιβάλλονται για τις παραβάσεις της παραγράφου 8 και 
των διατάξεων των κανονιστικών αποφάσεων που εκδί- 
δονται κατ' εξουσιοδότηση του παρόντος άρθρου, τη μη 
καταβολή τελών διοδίων αναλογικής χρέωσης και τη μη 
έκδοση Προπληρωμένης Κάρτας Διόδου της παραγρά¬ 
φου 11, τα όργανα και η διαδικασία επιβολής και είσπρα¬ 
ξής τους, καθώς και κάθε άλλη σχετική λεπτομέρεια. 

Μέχρι την έκδοση του ως άνω προεδρικού διατάγμα¬ 
τος, στους οδηγούς και τους ιδιοκτήτες των οχημάτων 
που παραβαίνουν τις διατάξεις της παραγράφου 8 και 
της υπουργικής απόφασης για τις εξαιρέσεις από την 
απαγόρευση διέλευσης στο οδικό δίκτυο του πρώτου 
εδαφίου της ίδιας παραγράφου, επιβάλλεται από τα 
αστυνομικά όργανα αλληλεγγύως και εις ολόκληρον 
στον οδηγό και στον ιδιοκτήτη του οχήματος διοικητι¬ 
κό πρόστιμο χιλίων (1.000) ευρώ και ακινητοποίηση των 
οχημάτων αυτών, κατ'ανάλογη εφαρμογή των διατάξε¬ 
ων της κοινής υπουργικής απόφασης 30870/6/9.10.1983 
(Β' 603). Σε περίπτωση μισθωμένου οχήματος, το πρό¬ 
στιμο για τον ιδιοκτήτη καταλογίζεται στον μισθωτή. 

Η παρ. 2 του άρθρου 46 του Ν. 2696/1999 εφαρμόζεται 
και στην περίπτωση της ακινητοποίησης αυτής. 

Το πρόστιμο καταβάλλεται επιτόπου. Με κοινή απόφα¬ 
ση των Υπουργών Εσωτερικών, Οικονομικών και Υποδο¬ 
μών και Μεταφορών ορίζεται η διαδικασία βεβαίωσης 
και επιβολής του προστίμου και της διοικητικής κύρω¬ 
σης, ο τρόπος της είσπραξης του προστίμου (ηλεκτρο¬ 
νικούς ή με οποιονδήποτε άλλο τρόπο) και κάθε άλλη 
σχετική λεπτομέρεια. 

Με την επιφύλαξη της εφαρμογής του προηγούμε¬ 
νου εδαφίου, μέχρι την καταβολή του προστίμου στο 
Δημόσιο σύμφωνα με τις ισχύουσες διατάξεις, αφαιρού- 
νται από τα αστυνομικά όργανα η άδεια και οι πινακί¬ 
δες κυκλοφορίας του οχήματος, καθώς επίσης η άδεια 
οδήγησης του οδηγού και συντάσσεται σχετική έκθεση. 
Για τη βεβαίωση της παράβασης της παραγράφου 8 και 
την επιβολή του προστίμου και της κύρωσης χρησιμο¬ 
ποιούνται τα έντυπα της κοινής υπουργικής απόφασης 
2515/5/64/11.7.2007 (Β' 1306) με σχετική, ως προς την 
παράβαση, συμπλήρωση των αστυνομικών οργάνων επί 
των εντύπων αυτών. 

Ο παραβάτης έχει δικαίωμα να προβάλει τις αντιρ¬ 
ρήσεις του εντός προθεσμίας τριών (3) εργασίμων ημε¬ 
ρών, που αρχίζει από την επίδοση της βεβαίωσης, στην 
Αρχή στην οποία ανήκει το ανωτέρω όργανο, όπως αυτή 
προσδιορίζεται στη σχετική βεβαίωση παράβασης. Αν 
οι αντιρρήσεις κριθούν βάσιμες λόγω προσκόμισηςτων 
απαραίτητων δικαιολογητικών, όπως ενδεικτικά δελτίο 
αποστολής, εάν πρόκειται για μεταφορά προϊόντων, ή 
χρονοδιάγραμμα εκτέλεσης του έργου, εάν πρόκειται για 
παροχή υπηρεσίας κατά την εκτέλεση τεχνικού έργου, 
το πρόστιμο διαγράφεται και επιστρέφονται τα στοιχεία 
κυκλοφορίας του οχήματος και η άδεια οδήγησης στον 
οδηγό με απόφαση του Προϊσταμένου της Υπηρεσίας. 
Αν δεν προβληθούν αντιρρήσεις ή αν αυτές απορρι- 
φθούν, επικυρώνεται το διοικητικό πρόστιμο από τον 
Προϊστάμενο της Αρχής. 

13. Τα ανωτέρω πρόστιμα εισπράττονται σε ειδικό 
Κωδικό Αριθμό Εσόδου του Τακτικού Προϋπολογισμού 
και προορίζονται να καλύψουν μέρος των δαπανών 
για τη βελτίωση του οδικού δικτύου της παραγράφου 
8 και για την υλικοτεχνική υποδομή του Συστήματος 
Ηλεκτρονικής Διαχείρισης Οδικών Υποδομών, της Υπη¬ 
ρεσίας Ηλεκτρονικής Διαχείρισης Οδικών Τελών και της 
Ελληνικής Αστυνομίας, που απαιτείται για την εφαρμογή 
των διατάξεων της προηγούμενης παραγράφου. Με κοι¬ 
νή απόφαση των Υπουργών Εσωτερικών, Οικονομικών 
και Υποδομών και Μεταφορών, καθορίζονται οι όροι, 
οι προϋποθέσεις, η διαδικασία διαχείρισης, καθώς και η 
κατανομή των εσόδων του λογαριασμού.» 

Άρθρο 29 

Ρύθμιση επαγγέλματος μηχανικού 

Α. Ο τίτλος και οι παράγραφοι 1 και 2 της υποπαρα- 
γράφου ΙΓ.12του Ν. 4254/2014 (Α' 85): «Ρυθμίσεις για το 
επάγγελμα του πολιτικού μηχανικού, αρχιτέκτονος και 
τοπογράφου» αντικαθίστανται ως εξής: 

«ΥΠΟΠΑΡΑΓΡΑΦΟΣ ΙΓ.12: ΡΥΘΜΙΣΕΙΣ ΓΙΑΤΟ ΕΠΑΓΓΕΛ¬ 
ΜΑ ΤΟΥ ΔΙΠΛΩΜΑΤΟΥΧΟΥ ΜΗΧΑΝΙΚΟΥ 

1. Η ελεύθερη άσκηση του επαγγέλματος του Διπλω¬ 
ματούχου Μηχανικού, κατά ειδικότητα, επιτρέπεται 
μόνο: 

α. στους κατόχους διπλώματος Μηχανικού αντιστοί¬ 
χου της ειδικότητάς τους, των πολυτεχνικών σχολών ή 
τμημάτων πολυτεχνικών σχολών πανεπιστημιακών ιδρυ¬ 
μάτων ανώτατης εκπαίδευσης της ημεδαπής ή ισοτίμων 
σχολών της αλλοδαπής, 


β. σε όσους έχει αναγνωριστεί το δικαίωμα ασκήσεως 
του επαγγέλματος του Διπλωματούχου Μηχανικού, σύμ¬ 
φωνα με τις διατάξεις του Π.δ. 38/2010 (Α' 78), «Προσαρ¬ 
μογή της Ελληνικής νομοθεσίας στην Οδηγία 2006/36/ 
ΕΚτου Ευρωπαϊκού Κοινοβουλίου της 7ης Σεπτεμβρίου 
2005», όπως ισχύει. 

2. Για τους σκοπούς του παρόντος άρθρου εφαρμόζο¬ 
νται οι ακόλουθοι ορισμοί: 

α. ως «δραστηριότητες Μηχανικής» νοούνται οι ερ¬ 
γασίες που σχετίζονται με τη δραστηριότητα της Μη¬ 
χανικής στις διάφορες επιμέρους πτυχές της και ιδίως 
οι εργασίες εκπόνησης μελετών, επίβλεψης εκτέλεσης 
μελετών, υλοποίησης έργου ή εγκατάστασης, επίβλεψης 
και ελέγχου καλής λειτουργίας έργου ή εγκατάστασης, 
επιτήρησης, επισκευής και συντήρησης, χειρισμού εξο¬ 
πλισμού έργου ή εγκατάστασης, παροχής τεχνικών υπη¬ 
ρεσιών και πραγματοποίησης πραγματογνωμοσυνών 

β. ως «επιστημονική περιοχή» νοείται το πεδίο γνώσε¬ 
ων κάθε ειδικότητας Διπλωματούχου Μηχανικού, όπως 
αυτό προσδιορίζεται από το οικείο νομοθετικό πλαίσιο 
ή/και το κανονιστικό πλαίσιο της αντίστοιχης σχολής ή 
τμήματος Πανεπιστημιακού Ιδρύματος Ανώτατης Εκ¬ 
παίδευσης της ημεδαπής. Για την περίπτωση ισότιμης 
σχολής της αλλοδαπής ως γνωστικό αντικείμενο νοεί¬ 
ται το πεδίο γνώσεων κάθε ειδικότητας Διπλωματούχου 
Μηχανικού, όπως αυτό προκύπτει από το πρόγραμμα 
σπουδών της· 

γ. ως «επαγγελματικό περίγραμμα» νοείται το σύνολο 
των βασικών και επιμέρους επαγγελματικών λειτουρ¬ 
γιών ή δραστηριοτήτων, που συνθέτουν το αντικείμενο 
εργασίας της ειδικότητας του Μηχανικού, καθώς και οι 
αντίστοιχες γνώσεις, δεξιότητες και ικανότητες, που 
απαιτούνται για την ανταπόκριση στις δραστηριότητες 
αυτές. Με το επαγγελματικό περίγραμμα συστηματοποι¬ 
είται αναλυτικά και καταγράφεται το περιεχόμενο της 
ειδικότητας του Μηχανικού και των τρόπων απόκτησης 
των απαιτούμενων για την άσκηση του επαγγέλματος 
προσόντων και ικανοτήτων· 

δ. ως «επαγγελματικό δικαίωμα» νοείται η αντιστοίχι- 
ση των ειδικοτήτων με πρόσβαση σε δραστηριότητες 
Μηχανικής. 

3. Το πρώτο εδάφιο της παρ. 5 του άρθρου 2 του Π.δ. 
της 27 ης Νοεμβρίου /14ης Δεκεμβρίου 1926, όπως αντι- 
καταστάθηκε με το άρθρο 2 του Ν. 1486/1984 (Α' 161), 
αντικαθίσταται ως εξής: 

«Τα μέλη του ΤΕΕ εντάσσονται στις ακόλουθες ειδικό¬ 
τητες: α) πολιτικών μηχανικών, β) αρχιτεκτόνων μηχανι¬ 
κών, γ) μηχανολόγων μηχανικών, δ) ηλεκτρολόγων μηχα¬ 
νικών, ε) αγρονόμων-τοπογράφων μηχανικών, στ)χημικών 
μηχανικών, ζ) μηχανικών μεταλλείων - μεταλλουργών, 
η) ναυπηγών μηχανικών, θ) ηλεκτρονικών μηχανικών, 
ι) μηχανικών χωροταξίας, πολεοδομίας και ανάπτυξης, 
ια) μηχανικών περιβάλλοντος, ιβ) μηχανικών ορυκτών 
πόρων, ιγ) μηχανικών παραγωγής και διοίκησης. 

4. Με προεδρικό διάταγμα, που εκδίδεται μετά από 
πρόταση των Υπουργών Υποδομών και Μεταφορών, Οι¬ 
κονομίας και Ανάπτυξης, Περιβάλλοντος και Ενέργειας 
και Παιδείας, Έρευνας και Θρησκευμάτων καθορίζονται 
τα ακόλουθα θέματα: 

α. η ρύθμιση του επαγγέλματος του Μηχανικού με 
καθορισμό των επαγγελματικών δικαιωμάτων για κάθε 
ειδικότητα, σύμφωνα με το πρώτο εδάφιο της παρ. 5 του 
άρθρου 2 του Π.δ. της 27ης Νοεμβρίου/14ης Δεκεμβρίου 
1926, όπως ισχύει και 

β. η αναλυτική απαρίθμηση και αντιστοίχιση, με την 
κατά περίπτωση απαιτούμενη εξειδίκευση, των δρα¬ 
στηριοτήτων Μηχανικής ανά ειδικότητα βάσει αποδι¬ 
δόμενων επαγγελματικών δικαιωμάτων και η διαδικασία 
άσκησής τους. 

5. Με απόφαση των Υπουργών Υποδομών και Μετα¬ 
φορών, Οικονομίας και Ανάπτυξης, Παιδείας, Έρευνας 
και Θρησκευμάτων και Περιβάλλοντος και Ενέργειας 
συστήνεται και συγκροτείται εννεαμελής Επιτροπή εκ¬ 
πόνησης σχεδίου πρότασης για την έκδοση του προε¬ 
δρικού διατάγατος της προηγούμενης παραγράφου. Με 
την ίδια ή όμοια απόφαση και εντός της ίδιας προθεσμίας 
συστήνονται και συγκροτούνται δεκατρείς (13) τριμελείς 
ομάδες έργου, μία ανά ειδικότητα, που υποβοηθούν το 
έργο της Επιτροπής του προηγούμενου εδαφίου του 
παρόντος, σύμφωνα με την παράγραφο 7 του παρόντος. 

6. Η εννεαμελής Επιτροπή της προηγούμενης παρα¬ 
γράφου συγκροτείται από τακτικά με ισάριθμα ανα¬ 
πληρωματικά μέλη και αποτελείται από: α) έναν (1) εκ¬ 
πρόσωπο του Τεχνικού Επιμελητηρίου Ελλάδος (Τ.Ε.Ε.), 
β) δύο (2) μέλη της ομάδας έργου της παραγράφου 
7 του παρόντος, εκ των οποίων ένας (1) εκπρόσωπος 
του συλλόγου διπλωματούχων μηχανικών και ένας (1) 
εκπρόσωπος των ιδρυμάτων ανώτατης εκπαίδευσης 
της αντίστοιχης ειδικότητας της οποίας το αντικείμενο 
επεξεργάζεται, γ) τέσσερις (4) εκπροσώπους των συ- 
ναρμοδίων Υπουργείων της παραγράφου 4, δ) έναν (1) 
εκπρόσωπο της Γενικής Γραμματείας Συντονισμού και 
ε) έναν (1) εκπρόσωπο της Επιτροπής Ανταγωνισμού. 
Στις συνεδριάσεις της Επιτροπής συμμετέχει άνευ ψήφου 
εκπρόσωπος από το Νομικό Συμβούλιο του Κράτους. Σε 
περίπτωση που οι φορείς της περίπτωσης β' δεν προ¬ 
τείνουν εκπρόσωπό τους εντός χρονικού διαστήματος 
δεκαπέντε (15) ημερών από τη σχετική πρόσκληση, η 
Επιτροπή συμπληρώνεται από πρόσωπα που ορίζονται 
από τους αρμόδιους Υπουργούς. 

Έργο της Επιτροπής είναι η εκπόνηση και υποβολή 
προς τους συναρμόδιους Υπουργούς σχεδίου πρότασης 
για την έκδοση του προεδρικού διατάγματος της παρα¬ 
γράφου 4. Για την υλοποίηση του έργου της λαμβάνει 
υπόψη τα πορίσματα των ομάδων έργου της παραγρά¬ 
φου 7 του παρόντος ή, σε περίπτωση μη εμπρόθεσμης 
υποβολής τους, λαμβάνει υπόψη της, μεταξύ άλλων, τα 
πρακτικά των συνεδριάσεων των ομάδων έργου, την 
επιστημονική περιοχή, τα επαγγελματικά περιγράμματα, 
τη διεθνή εμπειρία και τα προγράμματα σπουδών. 

Η Επιτροπή υποχρεούται να παραδώσει το σχέδιο πρό¬ 
τασης στους συναρμόδιους Υπουργούς εντός πέντε (5) 
μηνών από τη συγκρότησή της. Η Επιτροπή εκκινεί τις 
διαδικασίες για την υλοποίηση του έργου της, άμεσα 
από τη συγκρότησή της, παράλληλα με τις εργασίες των 
Ομάδων Έργου. Η Επιτροπή συνεδριάζει σε τακτά χρονι¬ 
κά διαστήματα σε τόπο και χώρο που ορίζεται από τον 
εκπρόσωπο της Γενικής Γραμματείας Συντονισμού, που 


εκτελεί χρέη Προέδρου. Η σύνθεσή της μεταβάλλεται 
ως προς τη συμμετοχή των μελών της ομάδας έργου 
ανάλογα με την ειδικότητα, το αντικείμενο της οποίας 
συζητείται. Η Επιτροπή βρίσκεται σε απαρτία, εφόσον 
συμμετέχουν στις συνεδριάσεις της πέντε (5) από τα 
εννέα (9) μέλη της εκ των οποίων υποχρεωτικά πρέπει 
να παρίστανται δύο (2) μέλη από τα τέσσερα (4) συναρ- 
μόδια Υπουργεία της παραγράφου 4 και ένα (1) μέλος 
από τη Γενική Γραμματεία Συντονισμού. Στην Επιτροπή 
συμμετέχουν ως παρατηρητές οι Συντονιστές των λοι¬ 
πών ομάδων έργου. 

Σε περίπτωση που για οποιονδήποτε λόγο η Επιτρο¬ 
πή δεν υποβάλλει το σχέδιο πρότασής της ή αυτό είναι 
ελλιπές ως προς μία ή περισσότερες ειδικότητες εντός 
της ταχθείσας προθεσμίας, το προεδρικό διάταγμα της 
προηγούμενης παραγράφου εκδίδεται υποχρεωτικά με 
πρόταση των συναρμόδιων Υπουργών της παραγράφου 
4, για την οποία λαμβάνονται υπόψη, μεταξύ άλλων, τα 
πρακτικά των συνεδριάσεων της Επιτροπής της παρού¬ 
σας παραγράφου, τα πορίσματα και τα πρακτικά των 
συνεδριάσεων των ομάδων έργου της παραγράφου 7 
του παρόντος, άλλως σε περίπτωση έλλειψης πρακτικών, 
πορισμάτων για μία ή περισσότερες ειδικότητες, λαμβά- 
νεται υπόψη η επιστημονική περιοχή, τα επαγγελματικά 
περιγράμματα, η διεθνής εμπειρία και τα προγράμματα 
σπουδών. 

7. Οι δεκατρείς (13), ανά ειδικότητα, τριμελείς ομάδες 
έργου της παραγράφου 4, υποβοηθούν το έργο της Επι¬ 
τροπής της προηγούμενης παραγράφου και συγκεκρι¬ 
μένα οφείλουν εντός δύο (2) μηνών από τη συγκρότησή 
τους να υποβάλουν προς την Επιτροπή ανά ειδικότητα 
πόρισμα μη δεσμευτικού χαρακτήρα για τα θέματα των 
περιπτώσεων α' και β' της παραγράφου 4, σύμφωνα με 
το οποίο η Επιτροπή θα συντάξει για όλες τις ειδικότη¬ 
τες το σχέδιο πρότασης για την έκδοση του προεδρικού 
διατάγματος της παραγράφου 4. 

Καθεμία τριμελής Ομάδα Έργου εκ των 13 ανά ειδικό¬ 
τητα συγκροτείται με τακτικά και ισάριθμα αναπληρωμα¬ 
τικά μέλη και αποτελείται από: α) δύο (2) εκπροσώπους 
των ιδρυμάτων ανώτατης εκπαίδευσης της ημεδαπής 
αντίστοιχης ειδικότητας, εκπροσωπώντας το σύνολο 
των ιδρυμάτων της ειδικότητας και β) έναν (1) εκπρό¬ 
σωπο από το σύλλογο διπλωματούχων μηχανικών της 
αντίστοιχης ειδικότητας. Χρέη Προέδρου εκτελεί ο ένας 
εκ των εκπροσώπων των ιδρυμάτων ανώτατης εκπαί¬ 
δευσης. 

Σε περίπτωση που οι φορείς δεν προτείνουν εκπρόσω¬ 
πό τους στην αντίστοιχη ομάδα έργου εντός χρονικού 
διαστήματος δεκαπέντε (15) ημερών από τη σχετική 
πρόσκληση, οι ομάδες έργου συμπληρώνονται από πρό¬ 
σωπα που ορίζονται από τους αρμόδιους Υπουργούς. 

Η μη υποβολή πορίσματος από τις Ομάδες Έργου 
εντός της δίμηνης προθεσμίας δεν κωλύει την Επιτρο¬ 
πή να υποβάλει το σχέδιο πρότασής της άνευ αυτών. 
Η επιτροπή λαμβάνει υπόψη, εφόσον υπάρχουν και τα 
πρακτικά των συνεδριάσεων των ομάδων έργου. 

8. Τα Υπουργεία Υποδομών και Μεταφορών, Οικονο¬ 
μίας και Ανάπτυξης, Παιδείας, Έρευνας και θρησκευ¬ 
μάτων και Περιβάλλοντος και Ενέργειας διασφαλίζουν 

τη στήριξη της λειτουργίας της Επιτροπής και των ομάδων έργου μέσω της παροχής της αναγκαίας υποδομής, 
γραμματειακής και νομικής υποστήριξης. 

9. Σε περίπτωση αναγνώρισης νέων ειδικοτήτων από το ΤΕΕ ο καθορισμός επαγγελματικών δικαιωμάτων επί 
της άσκησης των δραστηριοτήτων Μηχανικής γίνεται με πρωτοβουλία του Υπουργού Υποδομών και Μεταφορών, 
σύμφωνα με τις διατάξεις του παρόντος εντός των ως άνω προθεσμιών. 

10. Από την έκδοση του προεδρικού διατάγματος της παραγράφου 4 του παρόντος άρθρου καταργούνται οι 
διατάξεις των άρθρων 1,2,3,4 και 5 του Ν. 4663/1930 (Α' 149) «Περί εξασκήσεως του επαγγέλματος του Πολιτικού 
Μηχανικού, Αρχιτέκτονος και Τοπογράφου». Οι διατάξεις του παρόντος άρθρου εφαρμόζονται με την παράλληλη 
τήρηση της αρχής της επαγγελματικής ελευθερίας του άρθρου 1 του Ν. 3919/2011. 

Β. Η κοινή υπουργική απόφαση της παραγράφου Α5 εκδίδεται εντός τριάντα (30) ημερών από τη δημοσίευση 
του παρόντος. 

Άρθρο 30 

Το άρθρο 66 του Ν. 4369/2016 (Α' 33) αντικαθίσταται ως εξής: 

«Το σύνολο των προσληφθέντων στην εταιρεία «Ο.Σ.Κ. Α.Ε.» δυνάμει των Προκηρύξεων 2300/7878/2007 και 
2300/26405/2008 και στην εταιρεία «ΔΕΠΑΝΟΜ Α.Ε.» δυνάμει των από 26.3.2002 και από 5.8.2003 Προκηρύξεων, 
νυν συγχωνευθείσες στην ανώνυμη εταιρεία «Κτιριακές Υποδομές Α.Ε.», εντάσσονται κατά παρέκκλιση κάθε αντίθε¬ 
της ρύθμισης ή απόφασης σε κενές οργανικές θέσεις της εταιρείας «Κτιριακές Υποδομές Α.Ε.» ή σε προσωποπαγείς 
θέσεις που θα συσταθούν στην ως άνω εταιρεία για το σκοπό αυτόν. Η ένταξη πραγματοποιείται με απόφαση του 
Δ.Σ. της εταιρείας κατόπιν αιτήματος των ως άνω ενδιαφερομένων, σύμφωνα με τις προϋποθέσεις, τους όρους και 
τις συνθήκες των λοιπών εργαζομένων με σχέση εργασίας αορίστου χρόνου, η οποία λαμβάνεται εντός μηνάς από 
την έναρξη ισχύος του παρόντος νόμου. Οι ήδη εργαζόμενοι στην «Κτιριακές Υποδομές Α.Ε.», δυνάμει του άρθρου 
66 του Ν. 4369/2016, υπάγονται στις ρυθμίσεις της παρούσας διάταξης». 

ΚΕΦΑΛΑΙΟ Ε' 

Άρθρο 31 

Έναρξη ισχύος 

Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως, εκτός αν ορίζεται δια¬ 
φορετικά στις επιμέρους διατάξεις του. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 30 Νοεμβρίου 2016 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 


Οι Υπουργοί 


Εσωτερικών 

ΠΑΝΑΓΙΩΤΗΣ ΣΚΟΥΡΛΕΤΗΣ 

Εξωτερικών 

ΝΙΚΟΛΑΟΣ ΚΟΤΖΙΑΣ 

Υποδομών και Μεταφορών 

ΧΡΗΣΤΟΣ ΣΠΙΡΤΖΗΣ 

Τουρισμού 

ΕΛΕΝΑ ΚΟΥΝΤΟΥΡΑ 


Οικονομίας και Ανάπτυξης 

ΔΗΜΟΣ ΠΑΠΑΔΗΜΗΤΡΙΟΥ 

Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 

Ναυτιλίας 

και Νησιωτικής Πολιτικής 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


Παιδείας, Έρευνας 
και Θρησκευμάτων 

ΚΩΝΣΤΑΝΤΙΝΟΣ ΓΑΒΡΟΓΛΟΥ 

Περιβάλλοντος και Ενέργειας 

ΓΕΩΡΓΙΟΣ ΣΤΑΘΑΚΗΣ 

Αγροτικής Ανάπτυξης 
και Τροφίμων 

ΕΥΑΓΓΕΛΟΣ ΑΠΟΣΤΟΛΟΥ 


Θεωρήθηκε και τέθηκε η Μεγάλη Σφραγίδα του Κράτους. 

Αθήνα, 30 Νοεμβρίου 2016 
Ο επί της Δικαιοσύνης Υπουργός 

ΣΤΑΥΡΟΣ ΚΟΝΤΟΝΗΣ 

